
CUVÂNT ÎNAINTE 


Părintele Liviu Vidican-Manci, autorul, este un nume bi- 
necunoscut în Arhiepiscopia Clujului, ca preot slujitor, ca pro- 
fesor şi director al Seminarului Teologic, dar şi ca lector uni- 
versitar la Facultatea de Teologie. Ceea ce se ştie mai puţin, 
credem, este faptul că în toamna anului trecut, preacucerni- 
cia sa a susţinut o teză de doctorat în specialitatea pe care o 
predă, Omiletică şi Catehetică, intitulată „Utilizarea instru- 
mentelor TIC în optimizarea catehezei şi consecinţele asu- 
pra educaţiei religios-morale a generaţiei digitale”, de valoa- 
re excepţională. În esență, în această lucrare părintele Vidican 
propune principii, metode şi mijloace moderne de catehizare 
actuală, prin utilizarea adecvată a instrumentelor furnizate de 
noile tehnologii digitale. Acest demers inedit, care marchea- 
ză, efectiv, o treaptă revoluţionară în câmpul catehetic-misio- 
nar, nu exclude însă cateheza „clasică”, cu îndelungată şi fru- 
moasă tradiţie în Ardealul nostru pluriconfesional. Cu rare 
excepţii, în fiecare duminică seara, mai ales din posturile ma- 
ri, ierarhii şi preoţii catehizează cu multă râvnă în catedrale 
şi în bisericile de parohie, după un program tematic presta- 
bilit în birourile de catehizare eparhiale, spre bucuria şi folo- 
sul sufletesc a mii de credincioși. 

Volumul de faţă reprezintă expresia dublă a celor no- 
tate anterior: pe de o parte, părintele profesor, deși speci- 
alizat acum în cateheza bazată pe instrumentele TIC, ne 

arată că preţuieşte în continuare forma clasică, pe de alta, 
că temele dezvoltate au făcut parte dintr-un program ca- 
tehetic coerent, propus de p.c. sa, în calitate de responsa- 
bil al Biroului eparhial de catehizare, şi aprobat de Înalt 
Preasfinţitul Părinte Mitropolit Andrei. Detalii privind te- 
mele alese şi strategiile utilizate ne oferă explicit părinte- 
le autor în „Introducere”, pe care vă îndemnăm să o citiţi 
integral, pentru a înţelege mai bine, apoi, mesajul şi con- 
ţinutul catehezelor. 

Se impune, acum, o mică observaţie. Nu este o nou- 
tate pentru confrații preoţi să amintim faptul că formele 
clasice şi moderne ale catehezei sunt complementare şi 
păşesc împreună, de ani buni: temele şi conținuturile, cu 
învățături desprinse din Tradiţia veche a Bisericii, sunt 
frecvent prezentate în PowerPoint, cu ajutorul proiec- 
toarelor şi al ecranelor aflate nu numai în dotarea paro- 
hiilor de oraș, ci şi al multora de la ţară. Imagini (icoane, 
de pildă), videoclipuri şi chiar filme religioase întregi de- 
vin tot mai populare şi atractive, în special pentru tine- 
rii atât de captivaţi de mediul virtual, pe bună dreptate 
numiţi „digital natives”. Dar nu numai tinerii: majorita- 
tea creștinilor de vârsta a doua şi a treia sunt şi ei fami- 
liarizaţi cu tehnicile moderne, astfel că această împletire 
de clasic-modern în cateheză îi motivează tot mai mult 
să participe cu bucurie şi interes. 

Forma şi conţinutul prezentei cărţi ne impun două 
observaţii: 

1. În completarea precizărilor părintelui autor cu privi- 
re la planul catehezelor şi la numerotarea cu cifre romane a 
momentelor logico-psihologice, fără să le nominalizeze, dar 
explicate în „Legendă”, sugerăm că pe viitor se poate opta 
pentru aceeași numerotare, dar şi cu includerea denumirilor. 
Iar „cursivitatea” lecturii poate fi asigurată prin integrarea lor 
în frazele de început, așa cum noi înşine am experimentat 
într-un volum de cateheze, publicat nu cu multă vreme în 

urmă!: I. Pregătindu-ne să păşim în prezentarea catehezei de 
față...; IL. Tema de astăzi este...; III. Tratăm subiectul expli- 
când următoarele...; IV. Recapitulând (rememorând) pe scurt, 
punctăm...; V. Asociem tema cu...; VI. Generalizând subiec- 
tul în discuţie, reținem. ..; VII. Aplicarea acestor învățături 
se poate face, practic, urmând... Această includere a denu- 
mirilor ar asigura chiar o mai bună cursivitate a lecturii, în- 
trucât beneficiarul nu ar mai fi nevoit să apeleze la „legen- 
dă” pentru a vedea ce înseamnă o cifră sau alta. 

2. Legat de temele fixate în birourile de catehizare, adu- 
cem în atenţie un îndemn al părintelui Galeriu, pe care l-am 
invocat şi cu alte prilejuri, dar pe care credem că e bine să-l 
popularizăm tot mai mult. „Citez” din memorie ce ne spu- 
nea părintele, în vremea studenţiei noastre: „În predici şi 
în cateheze să dezvoltați subiecte pozitive, cum sunt virtu- 
ţile, de pildă, care întăresc nădejdea ascultătorilor. Nu vor- 
biţi despre cele negative, nu despicaţi în amănunt păcate- 
le, ca să nu-i demoralizaţi pe bicţii creștini, apăsaţi, și așa, 
de atâtea griji, păcate și angoase. Vine bietul om la biserică 
(ori la ora de cateheză, n.n.), amărât de multe ori, de ce să 
plece cum a venit, ori mai rău? Nu ignorăm păcatele, desi- 
gur, le pomenim doar în treacăt ca să le combatem și să ve- 
nim, apoi, cu învăţăturile tonifiante ale Ortodoxiei [...]” 

Apreciem, de aceea, că prezentul volum are puţine de- 
scrieri ale păcatelor, dar abundă, în schimb, de ilustrări ale 
virtuţilor: câţi sfinţi evocaţi, tot atâtea buchete de virtuţi, ca 
pilde vii, minunate, pentru tot creștinul ce pășește cu nădej- 
de pe treptele sfințeniei. 


! Cateheze pastorale pe înţelesul tuturor, vol. II, Ed. Sophia, 
Bucureşti, 2016. Sugestia noastră nu se adresează strict autorului, 
care cunoaște această metodă, ci tuturor confraţilor preoţi care vor 
redacta şi publica pe viitor cateheze similare. 

Salutăm cu multă bucurie publicarea acestui volum, pen- 
tru faptul că are darul de a completa într-o anumită măsură 
raftul foarte subţire al cărților dedicate catehezei în literatu- 
ra românească ortodoxă. Dacă, în plan omiletic, anual apar 
numeroase volume de predici, slavă Domnului, în cel cate- 
hetic apariţiile sunt extrem de rare. Remarcăm, de aseme- 
nea, activitatea catehetică meritorie, bine instrumentată la 
nivelul Arhiepiscopiei Clujului, aspect rar, iarăși, în geogra- 
fia ortodoxiei naţionale”. ÎI felicităm, astfel, de două ori pe 
părintele autor: întâi, pentru toate ostenelile în calitatea p. 
c. sale de Inspector al Biroului de Catehizare; al doilea, pen- 
tru publicarea acestui volum, expresie practică a bunei or- 
ganizări catehetice clujene. 

Pr. prof. VASILE GORDON 


? Un exemplu meritoriu ne oferă şi Arhiepiscopia Iașului, prin 
ostenelile părintelui inspector Dr. Bogdan Racu. A se vedea, de 
pildă, Proiectul catehetic „Cuvântul lui Hristos să locuiască întru 
voi cu bogăţie!” (Coloseni 3, 16) şi volumul tipărit cu același titlu, 
Ed. Doxologia, 2019. 


INTRODUCERE 


E îndeobşte cunoscut faptul că procesul de catehizare 
a avut o importanță majoră încă din zorii Creştinismului, 
Mântuitorul Iisus Hristos fiind socotit cel mai impor- 
tant catehet, „Catehetul prin excelență’. Parte esenţială 
a propovăduirii, cateheza a avut momente de glorie și 
smerită întrebuințare, de afirmare și punere la index. Nu 
întâmplător, procesul catehetic a fost neacceptat în spaţiul 
românesc după instalarea regimului comunist. A fost eli- 
minat din școli şi izolat în biserici, unde, de frică, preoții, 
cu rare excepţii, fie l-au împlinit artificial, fie l-au ignorat. 

Când ne gândim la apogeul catehezei, istoricii și te- 
ologii sunt de acord că secolul al IV-lea a fost prodigios. 
Cum subliniază Paul Gavrilyuk, prin cateheză se învăţa 
dogma Bisericii mai mult decât prin scrierile polemice, 
aşa cum greșit s-a crezut, de unde și importanţa pe care 
i-au dat-o Sfinţii Părinţi. În Evul Mediu, din cauza miş- 
cărilor socio-politice, a generalizării pedobaptismului, s-a 
înregistrat o scădere a importanței catehezei și a catehu- 


! Pr. prof. univ. dr. Vasile Gordon, Introducere în catehet- 
ică, Sofia, Bucureşti, 2004, p. 16; Dumitru Călugăr, Catehetica, 
îngrijită şi postfaţată de Pr. prof. dr. Sebastian Şebu, ed. a IV-a, 
Renașterea, Cluj-Napoca, 2004, p. 23. 

menatului, până la dispariţia celui din urmă. Reforma și 
Contrareforma readuc cateheza în prim plan, dar într-o 
formă foarte didactică. Şi pentru că Răsăritul, epuizat 
şi cenzurat de semiluna turcească, nu mai avea vigoa- 
rea creatoare de altă dată, a fost puternic influențat de 
ideile occidentale. E drept, mai puțin la nivel dogma- 
tic, mai mult la nivel formal, metodologic. De acum 
înainte CatehismuÊ şi cateheza, direcționate didacticist 
spre copii, vor ocupa un plan important în iconomia 
misionară de educare a creștinilor. 

Începutul secolului al XX-lea ne oferă imaginea 
unei cateheze concentrate exclusiv pe„cei nevârstnici”. 
Cateheză şi lecţie de religie sunt considerate sinonime 
şi aşa vor rămâne pe întreg parcursul veacului. Ideea de 
nevârstnici e îmbrăţișată de părintele Dumitru Călugăr, 
şi la ea își raportează definiţia Cateheticii. „Catehetica 
este studiul care se ocupă cu catehizarea, cu normele de 
predare a învățământului religios-educativ”, subliniază 
profesorul sibian‘. Fără a o ascunde, era sub influența 
cunoscutului Th. Harnack, pentru care Catehetica era: 
„disciplina despre funcţia catehetică a Bisericii, adică 
despre creşterea celor nevârstnici spre o maturitate spi- 
rituală prin învăţământ şi educaţie creștinească biseri- 
cească”?. Definiţia germanului nu lasă neapărat să se 
înțeleagă că educaţia religioasă este destinată elevilor, 


2 Joël Molinario, Le catéchisme, une invention moderne, de 
Luther à Benoît XVI, Bayard, 2013. 

3 Dumitru Călugăr, Preocupări catebetice, Sibiu, 1944, pp. 
22-38. 

Dumitru Călugăr, Catehetica, îngrijită şi postfaţată de Pr.Prof. 
Dr. Sebastian Şebu, ed.a IV-a, Renașterea, 2004, p.9 

Th. Harnack, Katechetik, Erlangen, 1882, p. 12, apud 
Dumitru Călugăr, Catehetica..., p. 9. 

dar, forțând interpretarea, se poate ajunge la definiţia 
părintelui D. Călugăr. Puternic influenţaţi de pedago- 
gia vremii, modernă şi revoluţionară pentru acele tim- 
puri, cele mai cunoscute nume din rândul cateheților 
români, părintele Mihail Bulacu, părintele Dumitru 
Călugăr şi, parţial, părintele Andrei Buzdug, au oferit o 
schemă foarte didactică catehezei. Pr. Dumitru Călugăr 
numea în 1944 „metoda treptelor formale”, amintin- 
du-ne de I. Herbart (analiza și sinteza; asociaţia; gene- 
ralizarea sau sistema; aplicarea sau metodul) şi W. Rein 
(pregătirea; predarea; asocierea; generalizarea; aplicarea). 
El oferă o completare şi sugerează: „introducerea (cu 
anunţarea), tratarea (cu intuiţia şi reproducerea), rezu- 
mat și apreciere, asocierea, generalizarea şi încheierea”. 
Această schemă o vom găsi în toate manualele de cate- 
hetică în vigoare, desigur, pe alocuri, cu mici nuanţe. 
Chiar dacă nu sunt suficiente studii care să lămu- 
rească evoluţia catehezei din perioada patristică în con- 
temporaneitate, un aspect e clar: cateheza modernă diferă 
ca formă de cea patristică. Fondul rămâne neschimbat, 
tematica, interesul pentru dogmă și morală sunt centrale 
şi astăzi. Totuși, ar fi importantă clarificarea diferenței 
dintre ora de religie şi cateheză, întrucât astăzi nu se mai 
poate vorbi despre unul și același lucru, oricât ne-am 
forţa să o dovedim. Mai mult decât atât, e important 


“A se vedea detalii în acest sens și la Pr. Mihail Bulacu, Pedagogia 
creştin-ortodoxă, ediţia anastasică, facsimilată după tipăritura din 
1935, Școala Brâncovenească Constanţa, 2009, p. 379 

7 Dumitru Călugăr, Preocupări catehetice, p. 25.În mare va 
rămâne la această schemă și în clasicul său manual, adică: asculta- 
rea lecţiei precedente, introducerea, anunţarea, tratarea, intuiţia, 
reproducerea (recapitularea), aprecierea (cu asocierea), generaliza- 
rea şi încheierea (aplicarea). 

să recunoaştem că diferenţa dintre cele două este dată 
şi de faptul că adultul are un alt apetit şi o altă rapor- 
tare la conţinutul religios decât o are copilul. Cu gân- 
dul la un studiu detaliat în această problemă, închidem 
o frază ce se așteaptă deschisă pe viitor. 

Catehezele din acest volum se doresc a fi apropiate 
de catehezele morale ale Sfântul loan Gură de Aurt. Nu 
sunt „cateheze pentru cateheţi”, ci cateheze ce privesc 
lupta duhovnicească, viaţa de zi cu zi a credinciosului 
şi provocările ei. E la fel de adevărat, că nu se îndepăr- 
tează de pașii propuși în cele mai cunoscute tratate de 
Catehetică, dar îşi rezervă o oarecare mobilitate. Pentru 
a fi mai specifici, vom observa că, adesea, lipsesc mo- 
mentele logico-psihologice: „asocierea? și „generaliza- 
rea”. Momentele nu sunt enumerate nominal, ci am 
ales cu editorul o variantă de notare cu cifre romane, 
tocmai pentru a nu îngreuna lectura”. Motivația con- 
tinuă prin încercarea de a nu artificializa cateheza, de 
a o lăsa să curgă asemeni unui râu lin, iar acolo unde 
cele două momente o reclamă în mod natural sunt in- 
troduse. Cu acest aspect era de acord și Pr. Dumitru 
Călugăr când spunea: „metoda nu este chemată să înă- 
bușe spiritul, ci să-i înlesnească acestuia un drum de 
manifestare naturală” °. 


8 Paul Gavriliuk, Cateheză și catehumenat în primele veacuri ale 
Bisericii, traducere din limba franceză Paula Ilaș și Daniela Bahrim, 
Doxologia, 2018, pp. 216-217. 

” În majoritatea catehezelor semnele romane se citesc astfel: I 
— pregătirea aperceptivă (începând cu a doua cateheză a fiecărui 
program se va observa și recapitularea); II — anunţarea temei; III 
— tratarea; IV — recapitularea și generalizarea; V — aplicarea sau 
actualizarea. 

1 Dumitru Călugăr, Preocupări catehetice, p. 35. 

Lucrarea are trei părţi care pot fi văzute ca o scară. 
Fiecare parte poate fi înţeleasă și ca un program catehetic 
independent având în centru lupta împotriva patimilor 
respectiv modelele de luptă împotriva patimilor, sfin- 
ţii. Într-o societate care tânjește după modele, în aceeași 
măsură în care este supusă patimii şi viciului, am con- 
siderat că etalarea icoanelor unor sfinți, de la Dalmat, 
model de postitor, la Ioan Iacob Hozevitul, model de 
nevoinţă şi priveghere, pot inspira şi motiva. Caracterul 
moral-duhovnicesc este prezent pe parcursul întregului 
volum, motivat de dorința de fi călăuză bună cititorului. 

Titlul „Firescul sfinţeniei” poate părea prea poetic 
pentru un volum de cateheze. Motivația alegerii este 
dată de ceea ce spunea Părintele Rafael Noica într-una 
din conferințele sale că „esenţa Ortodoxiei este firea 


”11 Modul în care am înțeles aceste cuvinte se 
2 


omului 
traduc în catehezele acestui volum. Sfințenia nu este pen- 
tru eroi, nu este imposibil de atins, este în firea noas- 
tră, trebuie doar descoperită și cultivată (Lc. 17, 21). 
În acelaşi timp, înțelegem că nefirescul este starea de 
păcat, de patimă și răutate. Catehezele sunt destinate 
în primul rând creștinului de rând, laicului matur, care 
caută o cateheză post-baptismală!?. Desigur, ele sunt 
oferite şi colegilor preoţi ca material ce ar putea să-i in- 
spire în programele catehetice parohiale, cu menţiunea 


1! Celălalt Noica. Mărturii ale monabului Rafail Noica înso- 
tite de câteva cuvinte de folos ale Părintelui Symeon, ediţie îngri- 
jită de Pr.Eugen Drăgoi şi Pr. Ninel Ţugui, Anasatasia/Partener, 
Bucureşti, 2004, p. 25 

2 Declinul catehumenatului prebaptismal este foarte bine pre- 
zentat de teologul Paul Gavrilyuk în lucrarea menţionată mai sus. 
Acestea ar fi: generalizarea Botezului copiilor, scăderea nivelului gene- 
ral de educaţie şi Botezurile în masă din raţiuni politice”, p. 309. 

că atunci când au fost scrise, mintea autorului a fost la 
ascultători, respectiv la cititorul care caută o teologie 
accesibilă și nu neapărat academică. 

Trebuie spus, de asemenea, că aceste cateheze au cir- 
culat în Arhiepiscopia Vadului, Feleacului şi Clujului 
în anii 2012, 2013 şi 2018 sub forma unor programe 
de catehizare pentru perioada Paştilor și a Adormirii 
Maicii Domnului. Acestea fac parte din strategia de ca- 
tehizare binecuvântată şi aplicată de Înalrpreasfinţitul 
Arhiepiscop şi Mitropolit Andrei. Întrucât au fost tri- 
mise preoţilor, se va constata, chiar dacă am intervenit 
considerabil, prezenţa unei oralități ce nădăjduim că nu 
va deranja cititorul. 

În încheiere aș dori să aduc mulțumiri celor cărora 
le datorez această muncă, prin binecuvântarea pe care 
mi-a dat-o: Părintelui Mitropolit Andrei Andreicuţ; 
prin sfatul constant duhovnicesc: Părintelui Episcop 
Teofil de Iberia; prin călăuzirea academică și îndruma- 
rea părintească: Părintelui Profesor Vasile Gordon. De 
asemenea, aduc mulțumiri tuturor celor care au con- 
tribuit într-un fel sau altul la apariţia acestui volum, în 
special familiei. 

Pr. lect. univ. dr. LivIU VIDICAN-MANCI 
24 aprilie 2020 
Sâmbăta Săptămânii Luminate 


Partea I 


DESPRE 
PĂCATELE CAPITALE 


DESPRE LĂCOMIA PÂNTECELUI 


I. Perioada pascală este o perioadă propice purificării 
trupești și sufletești, deschiderii faţă de oameni și faţă de 
Dumnezeu, iertării semenilor și împărtășirii cu Sfântul 
Duh, prin Sfintele Taine. Dar, pentru a fi o adevărată 
transformare, o metanoia!, creștinul ortodox trebuie să 
mediteze mai mult asupra noţiunii de păcat, pentru a o 
înţelege și pentru a-i conștientiza gravitatea. Doar înţe- 
legând un lucru poţi să-l cunoşti, iar dacă e necesar, să-l 
depășeşti. Prin urmare, aceste cateheze au ca temă prin- 
cipală patima, păcatul sau boala sufletească, cele 7 păcate 
mari?, cunoscute și sub numele de păcate capitale. Vom 
încerca să subliniem și, de ce nu, să înţelegem repercusiu- 
nile pe care le au acestea asupra omului. Odată cunoscute, 


! Termenul grecesc care desemnează pocăinţa, metanoia. După 
majoritatea moraliştilor, acesta pare a fi mai complex decât pocaja- 
nie (cuvânt ce stă la baza românescului pocăință) ce subliniază mai 
degrabă părerea de rău, întrucât întărește ideea de transformare 
interioară, de metamorfozare sufletească. 

? Am luat în considerare taxonomia clasică din manualele de 
morală, unde nu este specificată lista lui Evagrie Ponticul şi unde se 
vorbeşte de 8 păcate capitale sau „patimi generale”, cum le numește 
teologul Larchet. Acestea sunt: lăcomia, curvia, iubirea de arginţi, 
gândul tristeţii, mânia, akedia, slava deșartă şi mândria. 

va fi mult mai ușor să le depășim prin aplicarea tratamen- 
telor corespunzătoare. În cele 7 întâlniri catehetice vom 
aborda următoarele subiecte: lăcomia pântecelui, desfrâ- 
narea, iubirea de arginţi, mânia, invidia sau pizma, lenea 
şi mândria, toate în directă legătură cu leacul lor. 


II. Prima cateheză va fi dedicată Lăcomiei pântecelui 
şi tratamentului acestei patimi. 


III. Lăcomia pântecelui sau gastrimarghia este defi- 
nită ca plăcerea de a mânca, dar nu pentru folosinţele 
trupului și pentru slăbiciunile lui, ci pentru ghiftuirea 
acestuia, pentru plăcerea pe care o provoacă actul de a 
mânca sau de a bea. Ea contrastează puternic cu înfrâ- 
narea şi postul care se prezintă ca medicamente ale unei 
boli ce reprezintă prima treaptă în şirul celor şapte și care 
necesită tratament „oncologic”. În Patericul egiptean o 
apoftegmă ne spune că un bătrân le-a pus la inima uce- 
nicilor săi următorul cuvânt: „Fraţilor, îmbuibarea pân- 
tecelui este maica curviei, iar postul și înfrânarea sunt 
bogăţia sufletului. Deci aceasta să ne silim să o câști- 
găm cu smerita înţelepciune, păzindu-ne de mândrie și 
de plăcerea și lauda oamenilor, care este maica tuturor 
răutăților”?. În acelaşi ton, Sfântul loan Scărarul subli- 
niază: „Săturarea de bucate e mama curviei, iar necăjirea 
pântecelui e pricinuitoare de curăţie. Cel ce-l mângâie 
pe leu îl domesticește adeseori, dar cel ce mângâie tru- 
pul îl sălbăticeşte şi mai mult”. 


° Patericul egiptean, ed. a 5-a, Sofia, Bucureşti; Cartea ortodoxă, 
Alexandria, 2011, p. 321. 

í Filocalia 9, trad. pr. prof. dr. Dumitru Stăniloae, cap. XVI, 2, 
Humanitas, București, p. 213. 

Pornind doar de la aceste texte e simplu să obser- 
văm că hrana a fost lăsată de Dumnezeu pentru om și 
nu omul pentru hrană, motiv pentru care ea este o ne- 
cesitate fizică, biologică, dar care, negestionată potrivit, 
se transformă în idol. Sfântul Apostol Pavel în epistola 
către Coloseni 3, 5 spune: „Drept aceea, omorâţi mă- 
dularele voastre, cele pământeşti: desfrânarea, necură- 
ţia, patima, pofta rea şi lăcomia, care este închinare la 
idoli”, iar la Filipeni 3, 19 îi mustră că „dumnezeul lor 
este pântecele”. 

După cum ne spune teologul francez Jean Claude 
Larchet această patimă are două dimensiuni: fie se re- 
feră la cel care dorește să consume doar mâncăruri 
alese, rafinate, prin urmare scumpe, costisitoare, și nu 
neapărat necesare, fie se referă la aspectul cantitativ, la 
cei care mănâncă cantități însemnate pentru a-și pro- 
voca plăcere”. 

Din aceasta nu trebuie să înţelegem că hrana, mân- 
carea ar fi ceva rău în sine, pentru că ea a fost dată de 
Dumnezeu omului și a fost binecuvântată. Lui Adam i 
s-a spus „din toți pomii poţi să mănânci...” (Fc.2, 16), 
semn că mâncarea nu era ceva interzis sau rea prin în- 
săşi natura sa. La fel Mântuitorul, când ne învaţă să 
ne rugăm, ne arată că pâinea este o prioritate (Mt. 6, 
13) şi împlinește funcţia nutritivă a naturii umane. 
Noi ne rugăm pentru „pâinea noastră cea de toate zi- 
lele, dă-ne-o nouă astăzi”, adică deși e necesară întreaga 
viaţă, noi avem acum nevoie de ea, întrucât mâine nu 
ştim ce va urma. Prin urmare, cantitatea este condiţio- 
nată temporar, nu vrem decât pentru acum și atât cât 


5 Jean Claude Larchet, Terapeutica bolilor spirituale, trad. 
Marinela Bojin, Sofia, Bucureşti, 2001, p. 129. 

este necesar, fiindcă mâine tot Dumnezeu ne va hrăni. 
Sfântul Maxim Mărturisitorul, în tâlcuirea pe care-o face 
Rugăciunii Domnești, insistă pe o idee pe care o vom 
regăsi în mentalul colectiv creştin, și anume: Mâncăm 
pentru a trăi și nu trăim pentru a mânca. 


IV. Foarte pe scurt, am putut vedea că lăcomia pân- 
tecelui se manifestă în moduri diferite și este condam- 
nată de Sfânta Scriptură şi Sfinţii Părinţi. Mâncarea nu 
este ceva rău în sine, pentru că ar însemna că Dumnezeu 
a creat ceva rău, or El este izvorul binelui, ci utilizarea 
ei poate fi rea. Pe de altă parte, observăm că ea nu se 
referă doar la cantitate, ci și la preferinţele pentru me- 
niuri foarte complicate şi costisitoare care nu ne sunt 
necesare și folositoare duhovniceşte. 


V. Într-o lume consumistă, unde obsesia lui „a avea”, 
„a poseda”, „a trăi bine” primeşte note de obligatoriu, 
e nevoie să fim limpezi în gândire şi curaţi la suflet. 
Pericolul lăcomiei ne paşte pe fiecare în parte. Intrarea 
în SuperMarket, trecerea printre rafturi, îl face pe om 
să achiziționeze într-un an sute de produse ce nu-i sunt 
necesare dar pe care simte nevoia, din lăcomie, să le 
aibă. În contraponderea acestui păcat vine cumpăta- 
rea, echilibrul, abstinenţa, postul. Nu avem nevoie 
de multe pentru a trăi fericiţi, nu avem nevoie de zeci 
de feluri de mâncare pentru a fi împăcaţi sufletește și 
pentru a fi sănătoși, dimpotrivă. Să nu uităm cuvin- 
tele Sfântului Pavel: „Drept aceea, omorâţi mădularele 
voastre, cele pământești: desfrânarea, necurăţia, pa- 
tima, pofta rea şi lăcomia, care este închinare la idoli” 


(Coloseni 3, 5). 

Încheiem această prezentare cu un cuvânt din Pateric, 
care, deși este destinat monahilor, se potriveşte foarte 
bine şi creștinului „Zis-a un bătrân oarecare: Se bucură 
călugărul tânăr când se apropie ziua vreunui praznic, 
ştiind că atunci vor pune la masă mai bune bucate. Iar 
aceluia ce este adevărat călugăr, mâncarea cea mai bună 
şi băutura lui sunt umilinţa și lacrimile”. 

În cateheza viitoare vom prezenta patima desfrână- 
rii şi leacul propus de Părinți. 


6 Patericul egiptean, p. 322. 


DESPRE DESFRÂNARE 


I. Lăcomia pântecelui este considerată mama tutu- 
ror răutăţilor, a tuturor patimilor. Ea se definește prin 
dorinţa necontrolată după plăcerea provocată de mân- 
care sau băutură. Am reţinut că nu cantitatea face ca 
mâncarea să devină o problemă, ci raportarea volitivă la 
ea. Gastrimarghia, căci așa se mai numește acest păcat, 
se dezvoltă pe două planuri: mâncarea şi băutura ca lux 
şi, pe planul secund, cantitatea consumată. 


II. Dat fiind faptul că Sfinţii Părinţi, în frunte cu 
Sfântul loan Scărarul, numesc acest păcat sursa tutu- 
ror păcatelor grele, în această seară, ne vom ocupa de 
„Fiul cel întâi născut” al lăcomiei, desfrânarea sau curvia. 


III. „A zis un bătrân către un frate ce era supărat 
de curvie: Frate, au doară dormind vrei să te mântu- 
iești? Du-te, lucrează, ostenește-te, caută și vei afla. 
Priveghează întru rugăciune. Bate şi ţi se va deschide, 
şi aşa Domnul Dumnezeu, văzând silinţa și răbdarea ta, 


îţi va da biruinţă asupra acestei ispite.”! 


! Patericul egiptean, p. 325. 

Păcatul desfrânării, înţeles ca păcat al cărnii, sau cur- 
via este condamnat atât în Vechiul Testament cât și în 
Noul Testament. Una din poruncile Decalogului, mai 
precis a 7-a spune categoric: „Să nu desfrânezi!” (Iş. 
20, 14). Această poruncă este lămurită de Mântuitorul 
în predica de pe munte, adăugându-i niște detalii im- 
portante: „Aţi auzit că s-a spus celor de demult: Să nu 
te desfrânezi; Eu însă vă spun că oricine se uită la o fe- 
meie spre a o pofti s-a şi desfrânat cu ea în inima lui” 
(Mt. 5, 28-29). 

Din cele amintite în cartea Leșirii și în Evanghelia 
Sfântului Apostol Matei, unii ar putea înţelege că des- 
frânarea face referire doar la persoanele căsătorite, la cei 
care au deja o familiei și nu o respectă căutând plăcerea 
în altă parte, cu alte femei. Desfrânarea înseamnă: „să 
nu ai nicio legătură trupească cu femeie străină, în afara 
soţiei tale. Sau, dacă ești tânăr, sănătos și cuminte, să 
trăieşti în abstinenţă până la căsătorie”?. Prin urmare, 
desfrânarea priveşte atât pe tinerii necăsătoriți cât și pe 
cuplurile căsătorite și, după cum a spus Mântuitorul, 
ea poate fi săvârşită cu fapta sau cu gândul. 

Cuvântul grecesc pentru desfrânare este rogveta 
(porneia) şi „constă în întrebuinţarea patologică pe care 
omul o dă sexualităţii sale”?. Tradusă, această definiţie 
vrea să ne atragă atenţia asupra caracterului de boală al 
desfrânării. La fel ca alte patimi ea îl macină din interior 
pe om. Sfântul Apostol Pavel o consideră de o gravitate 
aparte, întrucât păcatul se consumă în interiorul tru- 


? Andrei, Arhiepiscopul Alba Iuliei, Spiritualitate creştină, 
pe înțelesul tuturor, Reîntregirea, Alba-Iulia, 2002, reeditată la 
Renașterea, Cluj-Napoca, 2012, p. 90. 

3 Jean Claude Larchet, Terapeutica bolilor spirituale, p. 136. 

pului, or, după propria-i definiţie, „trupul este Templul 
Duhului Sfânt” (2 Co. 6, 16); „Sau nu știți că cel ce se 
alipeşte de desfrânată este un trup cu ea?” (1 Co.6, 16). 

Păcatul desfrânării atrage după sine, naște alte pă- 
cate care păgubesc integritatea omului. Moraliștii ni le 
oferă pe următoarele: orbirea minții, adică ochii noştri au 
solzii patimii nemaioferindu-ne perspectiva luminoasă 
asupra lucrării lui Dumnezeu; pripirea, adică lipsa de 
chibzuinţă, de înţeleaptă lucrare, agitația de a face un 
lucru fără a gândi asupra consecinţelor sale; nesocotirea, 
adică desconsiderarea celorlalţi în actele pe care le săvâr- 
şim, lipsa de empatie față de semenii noștri, nepăsarea 
faţă de ceea ce ar putea să se întâmple fratelui nostru 
în urma unui gest făcut de noi; nestatornicia, adică ne- 
şederea în cele plăcute lui Dumnezeu și persistarea în 
plăcerile păcatului; żubirea exagerată de sine cunoscută 
şi ca filautia, păcat pe care unii Sfinţi Părinţi îl văd ca 
părintele tuturor relelor, chiar mai rău decât lăcomia, 
întrucât tot ce face omul, face din iubirea de sine; ura 
fată de Dumnezeu, deoarece păcătosul este mustrat în 
chip pedagogic de Dumnezeu, ceea ce nu-i convine, 
făcându-l să se revolte împotriva Creatorului; alipirea 
de cele materiale, punerea speranţei în materie, în bu- 
curia de a poseda, o plăcere egoistă care nu face decât 
să sporească patima; iar o ultimă fiică a desfrânării este 
frica de viata viitoare, ceea ce face ca mulți împătimiţi 
să nege existenţa vieţii veșnice sau să îşi exprime aver- 
siunea față de ea‘. 


í Această taxonomie corespunde clasicului manual de morală 
pentru învăţământul universitar, Mit. Nicolae Mladin et al., 
Teologia Morală Ortodoxă, vol. 1, Reîntregirea, Alba-Iulia, 2003, 
pp. 425-426. 

Întrebarea care se ridică, firească şi legitimă, este dacă 
păcatul desfrânării are remediu? Tot Sfânta Scriptură și 
Sfinţii Părinţi ne indică drumul spre vindecare. Înainte 
de a sublinia câteva soluţii pe care le avem la îndemână, 
trebuie să spunem că Dumnezeu, indiferent cât de 
desfrânat ar fi un om, cât de păcătos ar fi, El îl aşteaptă 
până în ultima clipă. 

Revenind la un eventual traseu pe care ar trebui să-l 
avem pentru a scăpa de această patimă, vom începe cu 
abstinenţa, cu postul. Acest remediu traversează toate 
„reţetarele” scripturistice și patristice, el vine ca primă 
soluţie, întrucât postul înseamnă renunțare. Însă e foarte 
necesar şi duhovnicul, care poate călăuzi pe om spre 
ieşire, desigur dacă el îşi doreşte. Nu trebuie ignorate 
nici lecturile pe care ar trebui să le avem zilnic: Sfânta 
Scriptură şi Sfinţii Părinţi, întrucât prin ele Dumnezeu 
ne vorbește și ne arată nenumăratele căi pe care le avem 
la îndemână pentru a scăpa de păcat’. 


IV. Păcatul desfrânării e neplăcut lui Dumnezeu 
întrucât întinează trupul și sufletul. Atât textele din 
Vechiul Testament cât și cele din Noul Testament con- 
damnă categoric acest păcat. Funcţia sexuală nu e un 
rău în sine, dar întrebuinţarea instinctuală, animalică 
a acesteia, produce deteriorarea trupească și spirituală 
a făptuitorului. 


V. Şi totuşi, oare ce relevanță mai are acest subiect 
în contemporaneitate? Oare nu suntem retrograzi să 
abordăm asemenea subiecte, încercând chiar să dăm 
soluţii, când știm că păcatul cărnii are statut de modă, 


5 Andrei, Arhiepiscopul Alba-luliei, Spiritualitate creștină, p. 91. 

de semn vizibil al libertăţii de manifestare în mileniul al 
III-lea? La aceste întrebări le vom răspunde prin câteva 
întrebări retorice. Oare nu este, cel puţin ciudat, faptul 
că bolile cu transmitere sexuale au atins cote alarmante 
în rândul tinerilor și chiar al familiilor? Oare înlocuirea 
funcţiei sexuale, oferite omului de către Dumnezeu, în 
primul rând pentru perpetuarea neamului omenesc, cu 
atingerea exclusivă a plăcerii, prin folosirea diverselor 
tipuri de contracepţie, nu este cauza numărului mare 
de nașteri a unor copii cu diferite handicapuri? Oare 
nu este aceasta cauza faptului că unul din cinci cupluri 
din România suferă de sterilitate? Şi întrebările ar pu- 
tea continua. 

Să nu uităm de cuvântul Patericului invocat la înce- 
putul acestei cateheze: „A zis un bătrân către un frate 
ce era supărat de curvie: Frate, au doară dormind vrei 
să te mântuiești? Du-te, lucrează, osteneşte-te, caută 
şi vei afla. Priveghează întru rugăciune. Bate şi ți se va 
deschide, și aşa Domnul Dumnezeu, văzând silinţa şi 
răbdarea ta, îţi va da biruinţă asupra acestei ispite”. 
Patima desfrânării „este zămislită, hrănită şi sporită mai 
ales prin trei feluri de comportament pătimaș: mândria 
şi slava deşartă; osândirea aproapelui; săturarea pânte- 
celui și somnul fără măsură”. 

Cateheza următoare prezintă patima iubirii de arginţi. 


6 Patericul egiptean, p. 325. 
7 Jean Claude Larchet, Terapeutica bolilor spirituale, p. 145. 


DESPRE IUBIREA DE ARGINŢI 


I. În întâlnirile trecute am vorbit despre lăcomia 
pântecelui și desfrânare și am putut vedea, poate chiar 
înţelege, de ce aceste păcate sunt atât de grave, de ce 
lăcomia pântecelui este „păcat sursă” pentru desfrânare 
şi de ce sunt condamnate de Sfânta Scriptură şi Sfinţii 
Părinţi. Ele distrug omul și îl aduc la stadiul de animal, 
îl coboară din calitatea lui de împărat al creaţiei în aceea 
de slugă, sclav al propriilor obsesii. 

În întâlnirea de azi vom vorbi despre o altă patimă, 
care, atât pentru omul din trecut cât şi pentru cel de azi, 
a constituit şi constituie o piatră de poticnire, iubirea 
de argint sau argbhilofilia. 


II. Arghilofilia (pAagyvoia), cunoscută și ca ava- 
riție, ca zgârcenie: „desemnează în mod general iubirea 
faţă de bani, ca şi faţă de diferite alte forme de bogă- 
ţie materială. Această iubire se manifestă prin plăcerea 
de a avea bani, prin grija de a-i păstra, prin greutatea 
de a te despărți de ei și prin neplăcerea resimţită atunci 
când îi dai”!. 


! Jean Claude Larchet, Terapeutica bolilor spirituale, p. 147. 


30 LIVIU VIDICAN-MANCI 


Sfânta Scriptură şi Sfinţii Părinţi ne pun în gardă, ne 
atenționează cu privire la efectele devastatoare ale acestei 
patimi, a treia în rândul păcatelor capitale. Mântuitorul 
lisus Hristos în Predica de pe munte spunea: „Nu vă adu- 
nați comori pe pământ, unde molia și rugina le strică și 
unde furii le sapă şi le fură; ci adunaţi-vă comori în cer, 
unde nici molia și nici rugina nu le strică, unde furii nu le 
sapă şi nu le fură; că unde-ţi este comoara, acolo-ţi va fi și 
inima” (Matei 6, 19-20); iar Sfântul loan Scărarul spunea: 
„Iubirea de arginţi este închinare la idoli, fiica necredin- 
ei, scuză mincinoasă pentru boli, prevestirea bătrâneţii, 
frică de secetă, vestitoarea foametei”. Numai că aceste 
cuvinte ar putea însemna pentru unii că în această viață 
nu are niciun rost să te oboseşti, să aduni, să faci econo- 
mii şi să-ţi faci un rost. Ar putea fi înţeles ca argument 
pentru inactivitate și neimplicare socială, pentru como- 
ditate și lene. Or, aici trebuie să aducem câteva lămuriri. 

În primul rând, materia nu e ceva rău în sine şi 
nu ea este cauza iubirii de arginţi. Materia e mijlocul, 
instrumentul prin care pofta păcătoasă se materializează 
în patimă. Bogăţiile au fost lăsate de Dumnezeu pentru 
om, însă nu pentru a fi transformate în obsesii. Obsesiile 
devin idolii omului. Setea nemăsurată și necumpătată 
de posedare îl face pe om să transforme bogăţia și bu- 
năstarea în capăt de acuzare, în motiv de judecată aspră 
din mai multe motive, şi anume: această patimă naște 
împietrirea inimii faţă de săraci, neliniștea inimii, fra- 
uda, înșelăciunea, viclenia, minciuna, trădarea faţă de 
persoane și divulgarea secretului încredințat’. 


? Filocalia 9, p. 224. 
3 Mit. Nicolae Mladin et al., Teologia Morală Ortodoxă, vol.1, 
p. 424. 

Ce înseamnă împietrirea inimii față de săraci În- 
seamnă tocmai încălcarea legii milosteniei, a filantro- 
pici, a întrajutorării amărâtului. Sfântul loan Gură de 
Aur spunea undeva că cel care are în dulapul său două 
haine să se gândească că una din ele e a celui care nu 
are cu ce să se învelească. 

De ce nelinistea inimii? Întrucât arghilofilia nu dă 
linişte interioară, ci îl macină pe păcătos, storcându-l 
interior de tot ce are el mai nobil. Zgârcitul devine sus- 
picios, bănuieşte pe toată lumea că ar dori averea lui, 
bunurile lui, iar această obsesie devine patologică. 

Frauda... înșelăciunea, viclenia şi minciuna? Cel care 
iubeşte avuţia este în stare să fure, să falsifice doar pen- 
tru a poseda mai mult. El devine viclean, minte şi ma- 
nipulează, joacă roluri diferite, în funcţie de persoanele 
pe care le vizează. 

Cum poate träda un arghilofil? Încrederea pe care i-o 
acordă semenii săi este exploatată în folosul său, egoist, 
egocentrist și pătimaș. Oameni care se bazau până mai 
ieri pe el, pe cuvântul său, acum sunt trădaţi pentru că 
stau în calea planurilor sale de îmbogăţire, de înmul- 
tire şi umplere a jitniţelor. 

O lămurire foarte bună asupra problemei avuţiei şi 
a păcatele ce se nasc din ea ne aduce Sfântul loan de 
Kronstadt: „De ce mi s-a dat dreptul de proprietare? 
Pentru ca să-mi pot asigura existența mea, a familiei și 
a rudelor mele, pentru ca să-i pot ajuta pe săraci, nu 
pentru a agonisi de dragul agoniselii. Dând cu o mă- 
sură generoasă, îţi va întoarce și ţie Domnul cu aceeași 
măsură. În plus, toate proprietăţile şi mijloacele de a 
ne asigura viaţa nu ne aparţin, sunt ale lui Dumnezeu, 
iar Dumnezeu este Stăpânul vieții. El se îngrijește să ne 

ţină în viață prin noi înşine, prin alţii, sau nemijlocit, 
„pe noi înşine şi unii pe alții şi toată viaţa noastră lui 
Hristos-Dumnezeu să o dăm (Ectenie). Spunem: trebuie 
să trăim, viața noastră este însă Dumnezeu, înseamnă că 
El ne dă şi ne va da mijloacele de întreţinere”*. 


III. Făcând o scurtă trecere în revistă a ceea ce în- 
seamnă păcatul arghilofiliei, am putut observa că acesta 
înseamnă legarea sufletului de avuţie, dorința necontro- 
lată de a avea şi de a nu da nimănui din ceea ce avem 
noi, de a poseda şi a nu lăsa pe nimeni să se bucure de 
bunurile noastre. 


IV. În mileniul al III-lea, când lumea are posibili- 
tăţi nenumărate de a se îmbogăţi, prin muncă, cinstit 
sau prin fraudă, necinstit, îndemnul Mântuitorului este 
cu atât mai actual: „nu vă îngrijoraţi spunând: Ce vom 
mânca? Sau: Ce vom bea? Sau: Cu ce ne vom îmbrăca? 
deoarece pe toate acestea păgânii le caută; Că ştie Tatăl 
vostru Cel ceresc că aveți nevoie de toate acestea; ci că- 
utați mai întâi împărăţia lui Dumnezeu și dreptatea 
Lui, şi toate acestea vi se vor adăuga” (Mt. 6, 31-33). 
Punerea speranţei exclusiv în bunurile materiale ne face 
mai răi, ne modifică morfologia spirituală și ne închide 
accesul la Împărăţia lui Dumnezeu. Vom încheia această 
cateheză cu zicerea Înţeleptului Solomon: „Mai bine e 
să primeşti puţin cu dreptate decât roade multe pe ne- 
drept” (Pr. 15, 33); 


Tema catehezei viitoare este mânia. 


í Sfântul Ioan de Kronstadt, Viața mea în Hristos, trad. Boris 
Buzilă, Sofia, București, 2005, p. 269. 


DESPRE MÂNIE 


I. Am văzut în cateheza precedentă efectele nefaste 
ale iubirii de argint, ale zgârceniei sau ale avariției, după 
cum mai este cunoscută această patimă. Omul iubitor 
de avuţii își pune sufletul său garant pentru cele materi- 
ale, de care se leagă spiritual, transformându-le, aşa cum 
punctează Sfântul Apostol Pavel, în idoli. Dintre nenu- 
măratele păcate ce se nasc din avariţie, ne amintim de 
învârtoşarea inimii față de cei săraci, frauda și trădarea. 


II. O continuare a iubirii de arginţi, o patimă apro- 
> 
piată care adesea o însoțește este şi mânia, tema aces- 
tei cateheze. 


III. „Mânia este pofta și pornirea dezordonată după 
răzbunare: „o dorință aprinsă, prin care cel mâniat ca- 
ută să se răzbune asupra celui ce l-a întristat în adevăr, 
sau numai i se pare așa.”! Mânia izvorăște din acumu- 
larea de energie negativă, de ură, de „contra har”, cum 
spun unii teologi. Asemeni unui vulcan erupe din când 


! Mit. Nicolae Mladin er al., Teologia Morală Ortodoxă, vol. 
1, p. 432. 

în când distrugând și arzând totul în jurul ei. Sfântul 
loan Scărarul spune că „Mânia este izbucnirea urii as- 
cunse, a ţinerii de minte a răului. Mânia este pofta de a 
face rău celui ce ne-a supărat”?. Acest păcat nu numai 
că ne afectează pe noi, ci îi afectează în primul rând pe 
cei pe care suntem mânioși. Din pricina mâniei s-au în- 
tâmplat multe nelegiuiri, cel mai cunoscut episod dintre 
acestea e uciderea lui Abel de către Cain: „Şi s-a um- 
plut Cain de mânie şi faţa-i era posomorâtă” (Fc. 4, 5). 
Inima lui nu mai emana lumina iubirii frăţeşti şi căuta 
prilej de răzbunare. Şi Înțeleptul Solomon ne atrage 
atenţia că „Mânia îi ucide chiar și pe înţelepţi; un răs- 
puns potolit însă îndepărtează furia, în timp ce un cu- 
vânt aspru o aprinde” (Pr. 15, 1). 

Cuvintele sapienţiale ne oferă şi o soluţie în lupta 
cu această boală cumplită: răbdarea, calmul, bunătatea. 

Cuviosul Antonie de la Optina punctează și el ma- 
nifestările mâniei: „În privinţa mâniei, vă sfătuiesc să vă 
păziţi de ea ca de otravă, căci în mod vizibil păgubeşte 
sănătatea, zădărniceşte mijloacele medicale şi curmă în- 
săși viaţa. Putem spune unul și același lucru și fără ve- 
nin, căci cuvântul blând are mai multă putere”. 

Aşa cum am observat și în cazul altor patimi, din mâ- 
nie rezultă alte păcate ca: indignarea, surescitarea minţii, 
zipătul, blasfemia, ocara, blestemul, bătăile. 

Indignarea îl cuprinde pe om atunci când i se pare că 
cineva n-a avut o atitudine corectă faţă de el, că nu s-a 


? Filocalia 9, cap. VIII, 5, p. 171. 

3 Filocalia de la Optina, vol. II, Cuviosul Antonie, 22, trad. 
Cristea Florentina, Egumeniţa/Cartea Ortodoxă, Bucureşti, 2010, 
p. 154. 

í Ierarhizare ce corespunde Mit. Nicolae Mladin et. al., Teologia 
Morală Ortodoxă, vol. 1. 

raportat conform statutului său, că nu l-a cinstit cât ar 
fi trebuit. De aici vine surescitarea minţii, care înseamnă 
o concentrare pe căutarea metodelor și a instrumentelor 
prin care poate să obţină satisfacţie, prin care poate să se 
răzbune, prin care poate să-i „dea o lecţie celui care l-a 
jignit”. Tipătul urmează acestora întrucât e forma cea 
mai rapidă de a provoca frică în celălalt, de a intimida şi 
de a-și arăta superioritatea. Tot aici se cuprind și blasfe- 
mia, ocara şi blestemul. Bătaia însă e cea mai gravă din- 
tre toate manifestările mâniei, întrucât se poate sfârși 
cu decesul agresatului. 


IV. Păcatul mâniei e păcatul lui Cain, e păcatul lui 
Saul care, dorind să-l ucidă pe David, a aruncat cu 
sulița după el și se manifestă în cele mai diferite mo- 
duri. El se evsidenţiază prin atitudinea răutăcioasă, 
urâcioasă și răzbunătoare a împătimitului. Mâniosul 
ocărăşte, înjură, blestemă, blasfemiază, bate şi chiar 
ucide. De aceea, Înțeleptul Solomon ne transmite: 
„Mânia îi ucide chiar şi pe înţelepţi; un răspuns po- 
tolit însă îndepărtează furia, în timp ce un cuvânt as- 
pru o aprinde” (Pr. 15, 1). 


V. La modul general, când vorbim despre mânie 
ne gândim la conflicte, la războaie, or, războaiele sunt 
manifestări ale urii, ale lăcomiei, ale poftei de răzbu- 
nare. Acest păcat este în cârdășie cu lăcomia, invidia 
şi mândria. Este asemenea unei tornade care dărâmă 
totul în calea ei, iar rezultatul este devastator pentru 
ambele părţi. Se spune că dintr-un război nu iese ni- 
ciun câștigător, ambii sunt perdanţi. La fel și cu cel 
care se mânie. 

VI. Timpul pe care-l traversăm ne arată că mânia n-a 
dispărut, că face victime în fiecare zi. Din cauza mâniei 
în fiecare an sunt mii de femei abuzate sau ucise, bărbaţi, 
tineri şi copii traumatizaţi sau chiar uciși. Acest păcat 
este cu atât mai prezent în rândul tinerilor cu cât majo- 
ritatea peliculelor difuzate au ca temă violenţa şi supre- 
maţia acesteia. Ne sunt prezentaţi ca personaje pozitive 
cei care-și fac legea cu pumnul, cei care ucid şi care se 
plimbă nestingheriţi printre noi. Or, toate acestea sunt 
anomalii care deformează percepţia noastră asupra mâ- 
nici. Ea este nocivă şi trebuie aplanată prin pace, răb- 
dare şi smerenie. Dacă nu-i vom învăța pe tinerii noștri 
iubirea, răbdarea şi smerenia ei ne vor învăţa mânia. 

Cateheza următoare va prezenta pericolele păcatului 
invidiei. 


DESPRE INVIDIE SAU PIZMĂ 


I. Cateheza precedentă a fost dedicată păcatului 
mâniei, un păcat care adesea îi rănește pe cei de lângă 
noi. El se manifestă în mai multe feluri. Ne amintim 
că cel mânios ofensează, jignește, bate şi chiar ucide. 
Împotriva acestui păcat lucrează îndelunga răbdare care 
se întăreşte proporţional cu orele de rugăciune pe care 
ni le rezervăm zilnic. Din nefericire, mânia stă în strânsă 
legătură cu patimi ca invidia şi mândria. 


II. In rândurile de mai jos, vom avea în atenţie pă- 
catul invidiei cunoscut și sub apelativul de pizmă sau 
de zavistie. 


III. V-aţi întrebat vreodată ce este acest păcat și cum 
poate fi el vindecat? Aţi fost vreodată în situaţia invi- 
diosului sau a invidiatului? Cu certitudine da! Acesta 
este motivul pentru care vom încerca să răspundem ce 
este acest păcat și vom căuta imaginile lui reflectate în 
Sfânta Scriptură şi la Sfinţii Părinţi. 

În manualele de morală acest viciu este definit în 
următorii termeni: „Invidia sau pizma este o părere de 

rău de binele și fericirea aproapelui și părere de bine 
de nenorocirea și suferinţa lui, ca și când binele altuia 
ar constitui răul nostru, iar nenorocirea lui fericirea 
noastră”!. Cu alte cuvinte, invidiosul nu poate avea li- 
nişte atâta timp cât fratele lui este bine, este mai bine 
văzut decât el, este mai iubit şi mai apreciat decât el. 
Zavistia este cu atât mai periculoasă şi mai nepotri- 
vită cu cât din ea se nasc o serie de alte păcate, cum ar 
fi: ura aproapelui, vorbirea de rău, defăimarea, ocara, 
înșelăciunea, uciderea. 

Sfânta Scriptură ne arată că invidia se naște din ne- 
putinţa de a ne bucura pentru darurile și bogăţiile se- 
menilor noştri (Fc. 26, 14; 1 Rg. 18, 3; Sir. 14, 3). Tot 
Biblia ne arată că zavistia este condamnată şi pedepsită 
de Dumnezeu (Pr. 23, 6, 24, 1; 24, 19; 27, 4; 28, 22). 
În istoria mântuirii a avut recurenţe dintre cele mai di- 
ferite: Iosif a fost vândut de fraţii săi, Mântuitorul a fost 
vândut de Iuda, iar Apostolii au fost întemnițați (Fc. 37, 
4; Mt. 25, 18; Mc. 15, 10; FA 5, 17). Rezultatele le știm 
cu toții, doar pronia lui Dumnezeu a făcut ca Iosif să nu 
fie un sclav ca mulți alții și să cadă sub arma unui egip- 
tean; Mântuitorul a fost vândut și a pătimit în chip dra- 
matic, dar Dumnezeu fiind a biruit moartea; Apostolii, 
chiar dacă au scăpat din temnițe și multe alte încercări, 
aproape toţi au gustat din fructul otrăvit al invidiei şi 
au fost uciși, dar, e adevărat, au primit cununa marti- 
riului. Repetăm, doar pronia lui Dumnezeu a făcut ca 
morţile acestora să fie de folos pentru întreaga omenire. 

Sfinţii Părinţi sunt extrem de expliciţi cu privire la 
zavistie: „Este de ştiut, fără îndoială că boala zavistiei 


! Mit. Nicolae Mladin er al., Teologia Morală Ortodoxă, vol. 
1, p. 427. 

ajunge mai greu la vindecare decât celelalte vicii. Căci 
cel pe care l-a molipsit această boală cu veninul ei, poate 
spune că este fără vindecare”? Tot el spune mai departe: 
„Este atât de fără vindecare această boală, încât mângâ- 
ierile o întărâtă, serviciile o măresc, darurile o înfurie”. 

Ultimele cuvinte ale sfântului descriu cum nu se 
poate mai bine profilul invidiosului. Dacă este mân- 
gâiat, e deranjat, enervat întrucât are alergie la bună- 
tate, el se hrănește din ura generată de patima sa, când 
este numit într-o funcţie, când primeşte o sarcină de- 
vine bănuitor, neîncrezător în colaboratorii săi, îi per- 
secută pe cei mai buni, pe cei mai inteligenţi, își teme 
scaunul de aceștia, iar darurile îl înfurie întrucât de fi- 
ecare dată când a fost în ipostaza de a oferi un cadou, 
un beneficiu, a făcut-o mânat de interes. Acum crede 
că și cel care-i dăruiește e la fel. 

Spuneam că din invidie rezultă și alte păcate, la fel 
de grele şi de nocive ca mama lor. Ura aproapelui arată 
că invidia este păcat împotriva iubirii. Cine nu îşi iu- 
beşte semenul nici pe Dumnezeu nu-L poate iubi (I In. 
4, 16). Vorbirea de rău vine ca o exteriorizare a răutăţii 
acumulate în sine. Păcătosul simte nevoia să-l defăimeze 
pe cel pe care-l invidiază, să-l descalifice în faţa oame- 
nilor cu scopul precis de a-și demonstra superioritatea. 
Uciderea este cel mai rău dintre toate. Este păcatul lui 
Cain care a izvorât din invidie şi ură. A pus capăt unei 
vieţi asupra căreia nu avea niciun drept, a pus capăt iu- 
birii frățeşti pe care n-a reușit s-o guste şi s-o asume. În 
acest sens, Cuviosul Ambrozie spunea: „Zavistia vine 
din mândrie și, totodată, din indiferența de a împlini 


? Sfântul loan Casian, Convorbiri duhovnicesti, trad. prof. Vasile 
Cojocaru şi prof. David Popescu, PSB 57, p. 611. 

cele trebuincioase. Cain nu s-a îngrijit să aducă lui 
Dumnezeu o jertfă aleasă, iar când Dumnezeu, pen- 
tru această lipsă de grijă, a respins jertfa lui, iar pe cea 
osârdnică şi aleasă a lui Abel a primit-o, atunci acesta, 
cuprins de zavistie, a hotărât să ucidă și l-a ucis pe drep- 
tul Abel. Cel mai bine este să ne silim să dezrădăcinăm 
zavistia încă de la început, prin rugăciune şi spoveda- 
nie smerită și prin tăcere binechibzuită”?. 


IV. Ţinând cont de cuvintele consemnate în Sfânta 
Scriptură și la teologii moraliști, reținem că invidia este 
asemeni unei vipere plină de venin ucigător. Ea este 
orientată înspre tot ce e mai bun și mai sfânt la semenii 
noştri. Din ea se nasc păcate grele ca ura aproapelui, 
vorbirea de rău, ocara, violenţa, crima. 


V. Păcatul invidiei este ca păcura în apă dulce. Nu-i 
foloseşte nici celui ce o posedă, dar nici celui pe care-l 
ţinteşte. 


VI. Şi acest păcat, ca cele evocate în întâlnirile tre- 
cute, are o mare trecere la omul modern (a se înțelege 
contemporan). Competiţia este încurajată încă din primii 
ani de şcoală, concurenţa între elevi se maturizează şi 
ajunge la întrecerea între adulți. Desigur, competiţia, 
concurenţa, întrecerea nu sunt rele în sine, dar sunt 
prost înţelese. Dacă am şti că toate acestea se referă 
la depășirea noastră interioară, la a te depăşi pe tine 
însuţi și nu la a-l depăși pe colegul tău, pe prietenul tău, 
pe fratele tău cu orice preţ, am înţelege că invidia are 
vindecare prin faptul că nu i se creează mediul propice 


3 Filocalia de la Optina, vol. Il, p. 195. 

dezvoltării. Dar pe lângă aceasta să nu uităm de soluţia 
atât de duhovnicească a Cuviosului Ambrozie de la 
Optina: „Cel mai bine este să ne silim să dezrădăcinăm 
zavistia încă de la început, prin rugăciune şi spoveda- 
nie smerită și prin tăcere binechibzuită”. 

Primejdia lenei și strategiile duhovnicești de stopare 
şi înlăturare a acesteia în cateheza ce urmează. 


DESPRE LENE 


I. Cateheza anterioară ne-a pus în lumină trăsătu- 
rile invidiei, dar, totodată, ne-a definit-o, la fel ca mânia 
sau mândria, drept un păcat specific omului aflat în 
neascultare. Primele manifestări au fost înregistrate la 
Cain şi Abel, dar mai precis, la diavol, când l-a văzut pe 
om gustând din bucuria Tatălui. În Eden, Dumnezeu 
i-a dat o ascultare lui Adam, pe care, încălcând-o, a 
făcut posibilă transformarea lumii într-un spaţiu priel- 
nic păcatului. Tot în Eden, Dumnezeu l-a îndemnat pe 
Adam să aibă grijă de pământul pe care i l-a dat, iar după 
izgonire îl blestemă subliniind efortul pe care va trebui 
să-l depună în lucrarea lui. Acest efort se concretizează 
în hărnicie, ca formă de jertfă în faţa lui Dumnezeu, 
iar lipsa ei e lenea. 


II. Vom vorbi în continuare despre păcatul lenei sau 
al trândăviei. 


III. Moraliștii definesc lenea sau trândăvia drept „un 
defect al voinţei, o lipsă a energiei fizice şi morale, care 
se arată prin dezgustul și nepăsarea pe care o simte ci- 

neva faţă de orice acţiune, fie fizică, fie intelectuală”!. 
Lipsa de voinţă se traduce prin nedorinţa de a activa be- 
neficiile pe care Dumnezeu le pune în chip virtual/po- 
tenţial la îndemâna omului. Sfântul Apostol Pavel ne 
îndeamnă: „Dorim dar ca fiecare din voi să arate aceeași 
râvnă pentru adeverirea până la sfârșit a nădejdii, așa în- 
cât să nu fiţi lenevoși, ci următori ai celor ce prin cre- 
dinţă şi răbdare moștenesc făgăduinţele” (Ev. 6, 11-12). 

Analizând mai bine acest păcat, vedem că el poate 
avea efecte, pe de o parte asupra activităţii fizice, de zi 
cu zi a omului, transformându-l într-un marginal, într-o 
persoană demnă de plâns și milă, iar, pe de altă parte, 
asupra activităţii duhovnicești, lăsându-l pradă diavo- 
lilor și strategiilor acestora. 

Trebuie totuși întărită această diferenţiere. Desigur, 
putem întâlni oameni cuprinși de această patimă atât fi- 
zic cât şi spiritual, dar se prea poate să întâlnim oameni 
gospodari, economi buni și întreprinzători de succes care 
însă spiritual să fie nişte epave, din cauza nepracticării 
rugăciunii, a postului, a milosteniei, venite dintr-o le- 
nevire și indiferenţă interioare. Cuviosul Macarie de la 
Optina spunea: „Vă plângeţi de lene. Da, ea năvăleşte 
deseori asupra celor ce se ostenesc întru dreapta cre- 
dință, iar când aceştia greşesc, nu rareori îi ia în stăpâ- 
nire. Pentru alungarea acestei patimi, Sfinţii Părinţi ne 
sfătuiesc să păzim amintirea morţii, a chinurilor veşnice 
şi a fericirii drepţilor, lăsându-ne călăuziți de smerenie, 
care, pogorând asupra noastră mila lui Dumnezeu, ne 
slobozeşte complet din robia lenei”. 


! Mit. Nicolae Mladin er al., Teologia Morală Ortodoxă, vol. 
1, p. 434. 
? Filocalia de la Optina, vol. 1, Cuviosul Macarie, 24, p. 421. 

Prin urmare, o soluție de înfruntare a acestei patimi 
este amintirea continuă a morții care ne pândește. 


IV. Ceea ce ar trebui să reținem este, printre altele, 
că lenea ţintește cele două dimensiuni ale omului, spiri- 
tuală și materială. Ea nu este bineplăcută lui Dumnezeu 
şi duce la urâţirea chipului lui Dumnezeu în om. În loc 
să-l lase să strălucească între creaturile lui Dumnezeu, 
îl aduce la nivelul dobitoacelor. 


V. Lenea este asemeni unui nor negru şi gros ce stă 
permanent în faţa soarelui nelăsându-l să lumineze și 
să fecundeze sămânţa din pământul binecuvântat de 
Dumnezeu să dea rod. 


VI. Chiar dacă, în prezent, majoritatea oamenilor 
caută să lucreze și să ducă un trai decent, prin urmare 
mare parte dintre oameni sunt harnici în cele ale tru- 
pului, aceasta nu înseamnă că au scăpat de păcatul le- 
nevirii. Așa cum am subliniat și pe parcursul catehezei, 
trândăvia este în primul rând o boală a sufletului, vo- 
inţa este înghețată și nu mai transmite niciun stimul vie- 
ţii duhovnicești. Or, o viaţă fără rugăciune, fără post, 
fără pravilă şi fără rânduială ascetică, este viaţa unui le- 
neş, a unui împătimit. Copiii noștri trebuie învăţaţi ce 
este rigoarea, acribia, ce este hărnicia cea bineplăcută 
lui Dumnezeu. E nevoie de aducerea lor la biserică și de 
învăţarea rugăciunii şi a postului încă de acum. Aceasta 
este hărnicia ce răspunde lenei. Hărnicia îl face pe om 
să-și urmeze vocaţia de coroană a creaţiei, în timp ce 
lenea îl aduce la nivelul cel mai de jos atât duhovni- 
ceşte cât și social. 

Piscul celor șapte păcate capitale este mândria. Vreți 
să aflați de ce-a căzut Lucifer din cer? De ce n-a ascultat 
Adam în Rai de porunca lui Dumnezeu? De ce n-a ple- 
cat fariseul îndreptat la casa sa? 

În cateheza despre mândrie va fi oferită o serie de 
răspunsuri. 


DESPRE MÂNDRIE 


I. Ne reamintim că păcatul trândăviei sau al lenei 
este cu atât mai urât cu cât îl distrage pe om de la 
vocaţia lui de îngrijitor al creaţiei lui Dumnezeu și a sa 
însuși. Lenea face referire atât la partea spirituală cât 
şi la cea materială. Putem fi harnici raportat la bunu- 
rile materiale, dar leneși în cele spirituale. Or, una fără 
cealaltă, știm, nu se poate. Ne aducem aminte că din 
lene se desprind și alte păcate grele, dintre care enume- 
răm următoarele: răutatea inimii, teama și deznădejdea, 
întoarcerea minţii de la cele spirituale. 


II. Un păcat la fel de greu, dacă nu mai greu și mai 
grav decât toate cele pe care le-am enunțat în aceste 
săptămâni, este mândria, cunoscută și sub apelativul 
de trufie. 


III. Cunoaștem din textul Sfintei Scripturi că o parte 
din îngeri a căzut din slava lui Dumnezeu din cauza pă- 
catului mândriei, din dorinţa de a ajunge la fel ca El, dacă 
nu chiar mai puternici şi mai slăviți. Înțeleptul Solomon 
subliniază foarte clar că „Dumnezeu celor mândri le stă 

împotrivă, iar celor smeriţi le dă har” (Pr. 3, 34), cu- 
vinte preluate și de Sfântul Apostol Iacov (Iacov 4, 6), 
întărind autoritatea textului vetero-testamentar. Sfântul 
Apostol Petru ne îndeamnă părinteşte: „Deci smeriţi-vă 
sub mâna cea tare a lui Dumnezeu, ca EI să vă înalțe la 
timpul cuvenit” (1 Pt. 5, 6). 

Ca o completare lămuritoare, pedagogică şi duhov- 
nicească a textelor scripturistice vin cuvintele Sfinților 
Părinţi. Dintre acestea, am ales un cuvânt care defi- 
neşte trufia, care ne ajută să diagnosticăm dacă suntem 
sau nu îmbolnăviţi de ea: „Mândria este tăgăduirea lui 
Dumnezeu, născocirea dracilor, dispreţuirea oamenilor, 
maica osândirii, nepoată a laudelor, semnul nerodniciei, 
izgonitoarea ajutorului lui Dumnezeu, înainte-mergă- 
toarea ieșirii din minţi, pricinuitoarea căderilor, pricina 
luării în stăpânire (de draci), izvor al mâniei, ușa fățăr- 
niciei, cauza nemilostivirii, păzitoarea păcatelor, con- 
tabilă amarnică, judecătoarea oamenilor, potrivnica lui 
Dumnezeu, rădăcina hulei”!. 

Prin urmare, suntem în faţa unui păcat pe care unii 
îl consideră începutul tuturor răutăţilor. Acest păcat îl 
îndepărtează pe om de semenii săi și de Dumnezeu. El 
crede că tot ceea ce are, tot ceea ce a făcut, se datorează 
proprie-i persoane, forţelor proprii. El face un titlu 
de glorie din binecuvântările lui Dumnezeu, asumân- 
du-şi-le drept opere personale și nerecunoscând autorita- 
tea lui Dumnezeu. Mândria distruge în timp şi relaţiile 
sociale, omul trufaș fiind evitat, ocolit și, adesea, temut. 
La nerecunoştinţa faţă de Dumnezeu se adaugă întot- 
deauna lipsa de respect faţă de semenii săi. Mândria e 
o mare de nedreptăţi, este un păcat împotriva iubirii și 


! Filocalia 9, cuv. XXII, p. 249. 

a recunoștinţei. Acesta este și motivul pentru care cel 
care cade într-un astfel de păcat nu prea are şanse de 
izbăvire: „Dumnezeu celor mândri le stă împotrivă”. 
Doar rugăciunea şi efortul ascetic susținut pot consti- 
tui o scăpare. Şi aceasta, nu pentru că Dumnezeu nu 
şi-ar da tot concursul ca păcătosul să fie izbăvit, ci pen- 
tru că el respinge acest ajutor. 


IV. Mândria este păcatul ce-l împotriveşte pe om lui 
Dumnezeu. Omul mândru îl urăște şi pe semenul său, 
dar şi pe Creator, de aceea vindecarea lui este foarte di- 
ficilă. Împotriva unui asemenea păcat se poate lupta nu- 
mai cu rugăciune și cu post. 


V. Sfântul loan Scărarul spunea că „mândria este 
mărul putred pe dinăuntru, dar pe dinafară străluci- 
tor de frumuseţe (...) Pe cât este întunericul de străin 
de lumină, pe atât este cel mândru străin de virtute. În 
inimile celor mândri se vor naşte cuvinte de hulă; în su- 
fetele celor smeriţi, vederi cerești. Furul urăște soarele, 
iar trufașul disprețuiește pe cei blânzi”?. 


VI. Păcatul mândriei și al desfrâului sunt printre 
cele mai vizibile în zilele noastre. Dar, nu numai că 
sunt vizibile, sunt și promovate. Copiii, încă de mici, 
sunt încurajați să fie trufași, orgolioşi, încrezuţi, smere- 
nia fiind considerată un defect, un handicap. Smeritul 
nu este competitiv într-o minte bolnavă. În show-urile 
TV ne sunt oferite exemple îmbibate de trufie, per- 
soane egocentrice și exclusiviste, semidocte şi arogante. 
Invitaţi care atacă pe toată lumea, considerându-i pe 


2 Ibidem, ed. |, p. 284. 

toţi proşti şi idioţi, mai puţin pe ei înşişi. Într-un ast- 
> 2 2 K > E RE i 

fel de contest e din ce în ce mai greu să ne ferim de 

mândrie, dar, cu ajutorul lui Dumnezeu, nu e imposi- 

bil. Smerenia și rugăciunea pot deveni „ierburile noas- 

tre tămăduitoare”. 


Partea a Il-a 


DESPRE MODELE, 
ÎN LUMINA CRUCII 


CRUCEA, DE LA OBIECT SACRU, 
LA CHEMARE!) 


I. Postul Adormirii Maicii Domnului este cea mai 
iubită perioadă de rugăciune și căutare duhovnicească 
din timpul verii, mai ales în Transilvania. În fiecare seară 
se cântă Paraclisul Fecioarei Maria, iar, la final, preo- 
ţii susţin o cateheză. Programul catehetic oferit în acest 
capitol are în centru oamenii care au făcut din Cruce o 
scară spre cer, pe cei care în orice moment al vieţii noas- 
tre se pot constitui în modele de urmat. 


II. Înainte de a vorbi despre sfinți ca modele de 
virtute, ca modele de urmat — în fapt tema acestor 
cateheze —, se cuvine să vorbim despre Sfânta Cruce 
cea de viaţă purtătoare, despre motivele pentru care o 
cinstim și despre însemnătatea ei în viața noastră de 
creştini, despre ce înseamnă respectarea Crucii, la ce 
ajută ea și ce a însemnat aceasta pentru sfinți, mode- 
lele noastre. 


! Aceste cateheze au fost susținute în parohiile clujene în peri- 
oada postului Adormirii Maicii Domnului din anul 2012. 

III. Ziua de 1 August? nu e o zi oarecare în calen- 
darul creștin, în ea este consemnată ca zi de sărbătoare 
Scoaterea Cinstitei şi de viată Făcătoarei Cruci a Domnului 
şi, de asemenea, Uciderea Fraților Macabei. Noi, dată fi- 
ind importanţa Crucii în Ortodoxie, vom vorbi despre 
Sfânta Cruce, nu înainte însă de a vedea de ce în calen- 
dar este consemnată în această zi Scoaterea Sfintei Cruci, 
de a vedea la ce eveniment se referă și cum se raportau 
în veacul al XII-lea creștinii greci şi ruși la Sfânta Cruce. 

„Era pe timpul cneazului Andrei Yurievich Bogo- 
Iyubsky (+1174) al ruşilor și al împăratului Manuil I 
Comnenul (+1 180) al Constantinopolului. Ambii și-au 
văzut hotarele amenințate, unul de sarazini (care în limba 
de origine înseamnă orientali) și celălalt de bulgari. 

Cneazul Andrei avea obiceiul să meargă la război în- 
soţit de icoana Mântuitorului și a Maicii Domnului și 
de Sfânta Cruce, semn că nădejdea și-o punea în pri- 
mul rând în Dumnezeu şi apoi în forţa armelor. La fel 
proceda și Manuil. 

În timpul luptei duse împotriva cotropitorilor din 
Sfânta Cruce şi din Icoane au ieşit raze luminoase, semn 
al barului ce se revărsa peste oștenii ce-şi apărau hotarele. 

Pentru că au ieşit biruitori, cei doi conducători, 
după un schimb de scrisori în care au aflat unul şi ce- 
lălalt de minunea întâmplată, au hotărât să desemneze 
această zi drept zi a Scoaterii Sfintei Cruci. Pe atunci la 
Constantinopol se păstra cea mai mare bucată din lem- 
nul Sfintei Cruci, iar această Cruce, urma să fie scoasă 


? În aceste cateheze ne vom orienta după data calendaristică 
laică şi nu bisericească. În consecinţă, vom vorbi la fiecare cateheză 
despre ziua liturgică încheiată și nu despre sfântul sau sfinţii pe 
care-i pomenim la otpustul vecerniei din seara susţinerii catehezei. 

în procesiune pe străzi în fiecare zi de 1 August, ca semn 
de respect și cinstire pentru cea care a împrăștiat harul 
prin popor. ? 

Cu toții ştim cum arată o Sfântă Cruce și cum se face 
semnul Sfintei Cruci. De asemenea, cunoaștem cu toţii 
expresia „fiecare-și are crucea sa”. Cu toate acestea, nu 
întotdeauna ne amintim de ce creştinii o cinstesc încă 
din cele mai vechi timpuri și de ce susţinem „că avem 
o cruce” fiecare. 

De la început trebuie să ştim că cuvântul cruce are 
două sensuri încetăţenite: crucea ca obiect şi crucea ca 
destin. Poate v-aţi întrebat, nu de puţine ori, de ce cin- 
stim un obiect? De ce tocmai un obiect pe care a fost 
răstignit Hristos? Sau, de ce ne-a dat Dumnezeu în viață 
o cruce atât de grea? Cum putem să ne ducem crucea? 
Ce înseamnă Crucea astăzi? 

La acest mănunchi de întrebări, dar și la altele, care 
vor apărea pe parcurs, vom încerca să răspundem în pu- 
ţinele minute“ care urmează. 

Sunt unii „creştini” care afirmă că nu e bine să ne 
închinăm la Sfânta Cruce pentru că nu respectăm po- 
runca I a Decalogului. Au ei dreptate? Suntem noi în- 
chinători la idoli? Ştim că Biserica Ortodoxă se bazează 
în învățătura ei pe Sfânta Scriptură şi pe Sfânta Iradiţie, 


ê Rezumat după „Scoaterea Cinstitei şi de Viaţă Făcătoarei 
Cruci a Domnului”, 1 August în Viețile Sfinţilor pe August, retipă- 
rite şi adăugite cu aprobarea Sfântului Sinod al Bisericii Ortodoxe 
Române, Ediţia a I-a, Editura Mănăstirii Sihăstria, 2005, pp. 7-9. 

“E important ca susținerea catehezei să nu depășească pragul 
psihologic de 15 minute, maximum 20, de aceea, fiecare preot va 
adapta cateheza în funcţie de necesităţile și pretenţiile parohiei. 
De preferat ar fi să n-o citească, ci să-i reţină planul și să o susţină 
liber, folosind argumentele oferite. 

căi ale Revelaţiei, ale Descoperirii dumnezeieşti. Oare 
spun acestea ceva despre Sf. Cruce? Oare ne încurajează 
ele să ne închinăm și să o cinstim? Oare ne oferă acestea 
indicaţii clare pentru a ne răspunde la dilema dacă e 
bine sau nu să ne închinăm Crucii, dacă e idolatrie sau 
nu? Pentru lămurirea acestor chestionări vom lua câte 
un singur text, atât din Biblie cât și din Sfânta Tradiţie 
pe care îl vom analiza. De asemenea, vom recurge și la 
un argument teologic deosebit de cunoscut, care rezidă 
în Revelația dumnezeiască. Iar pentru cei ce nu vor fi 
convinşi de forţa argumentelor, la finalul catehezei vă 
voi indica şi alte locuri din Sfânta Scriptură care întăresc 
cinstirea Sfintei Cruci de către creștini’. 

lată ce ne spune Sf. Apostol Pavel: „Semnul Crucii 
pentru cei ce pier este nebunie; iar pentru noi cei ce ne 
mântuim este puterea lui Dumnezeu” (I Cor. 1, 18). Sf. 
Apostol Pavel, un foarte bun cunoscător al Legii ludaice, 
al Celor 10 Porunci, numite şi Decalog, dacă ar fi fost 
împotriva cinstirii Sfânta Cruci ar fi spus că semnul 
crucii este nebunie pentru cei ce se închină, nu pentru 
cei ce pier. Reţinem, așadar, din textul paulin „pentru 
cei ce pier”, Sf. Cruce este „nebunie”, adică condam- 
nare la infern, capăt de acuzare, iar „pentru noi cei ce 
ne mântuim” este „puterea lui Dumnezeu”, adică harul 
care ne duce spre Rai, spre comuniunea cu Dumnezeu. 

Spuneam că vom recurge la un argument patristic. În 
fiecare seară în mănăstirile ortodoxe se slujeşte Vecernia. 
Pentru această slujbă de seară, care marchează și trecerea 
de a o zi liturgică la alta, se folosesc mai multe cărţi, în 
funcţie de perioada anului bisericesc. În această perioadă 


5 În caz de nevoie, sugerăm următoarele texte: Ef.2, 16; Flp. 2, 
16; Col. 2, 14-15; Ev. 12, 2; Mt. 8, 38; Mt. 16,24; Iz. 9. 

în care ne aflăm cartea de căpătâi este pe lângă Catavasiers, 
Mineiul. Acesta ascunde în paginile sale texte de o bo- 
găţie dogmatică şi spirituală deosebită. Apropo de tema 
noastră, de Sfânta Cruce, iată ce spune: „Ca pe păzitoa- 
rea de obște şi ca pe izvorul sfinţeniei, să sărutăm Cinstita 
Cruce; pentru că potolește patimile, alină bolile şi mân- 
tuieşte pe cei neputincioşi de toate durerile, revărsând, 
mai mult decât adâncul mării, pâraie de minuni, celor ce 
cu credinţă se închină și cinstesc chipul ei”. 

Cu alte cuvinte, nu numai că sfinţii care au scris 
acest text nu condamnă Sfânta Cruce, ci o arată ca fi- 
ind apărătoare a comunității (păzitoare de obşte) şi iz- 
vor de sfintenie. De aceea, avem dreptul să o sărutăm şi 
să i ne închinăm, dar nu numai dreptul, ci şi datoria. 

Deși trebuia să încep cu următorul argument, am 
socotit că e mai bine să-l las pe final întrucât îl vom re- 
ţine mai bine. Noi, creştinii, cinstim Sf. Cruce pentru 
că pe ea S-a răstignit Însuşi Mântuitorul Hristos (Mt.27; 
Mc.15; Lc.23; In.19). De aceea se numește lemnul crucii 
cel de viață purtător, pentru că pe el a stat Dătătorul de 
Viaţă, Cel care a călcat moartea și a înviat din morți. 
Ce argument mai puternic decât acesta să aducem? 


IV. Sfânta cruce este prezentă atât în biserică cât și 
în afara ei. În biserică (aici preotul se va orienta spre cru- 
cile din locasul de cult și le va indica cu mâna) sunt două 
locuri de unde Sfânta Cruce este nelipsită: în spatele 


* Dacă preotul sau catehetul consideră oportună explicarea 
termenului de vecernie, precum şi o scurtă explicare a termenu- 
lui de catavasier și minei, el poate apela, printre altele, la manua- 
lul de Liturgică al Pr. prof. univ. dr. Ene Braniște. 

7 Mineiul pe August, 1 august, Vecernie, Stihira 1, glas 4. 

Sfintei Mese şi sus pe iconostas. După cum puteţi ob- 
serva Crucea ortodoxă îl are întotdeauna pe Mântuitorul 
lisus Hristos care-i dă sens și valoare. 


V. Foarte pe scurt am văzut că motivele cinstirii 
Sfintei Cruci sunt numeroase. Reţinem trei dintre aces- 
tea: Mântuitorul a fost răstignit pe ea și a sfinţit-o; 
Crucea este izvor de har și călăuzitoare pentru cei ce 
cred în ea (1 Cor. 1, 18); şi Crucea este apărătoare a 
comunităţii, potoleşte patimile, alină bolile și mântu- 
ieşte pe cei neputincioşi. (Minei August, Vecernie, sti- 


hirile Sfintei Cruci). 


VI. Vă spuneam că atunci când vorbim despre Cruce 
nu ne referim doar la un obiect. Crucea este și destinul 
nostru la care croşetăm, asemeni unor păianjeni mai 
mult sau mai puţin pricepuţi. Crucea este vocaţia noas- 
tră de creștini, întrucât e singura care oferă posibilita- 
tea ca în centrul ei să se echilibreze cerul cu pământul, 
verticalul cu orizontalul. 

Dar, trebuie să ştim, că crucea singură nu face ni- 
mic. Deşi e izvor de har, ea trebuie accesată prin efort 
dătător de virtuţi. Ea poate deveni un scut în măsura 
în care vom înţelege de ce doar credința face ca o mi- 
nune să se înfăptuiască, de ce doar nădejdea ne ajută să 
ducem mai mult timp pe umeri crucea vieţii decât am 
putea-o duce; vom înţelege că doar iubirea ne poate îm- 
pinge să punem umărul la greutatea crucii celuilalt, lu- 
cru pe care l-au făcut sfinţii prin rugăciunile lor. 


VII. Crucea, astăzi, mai mult decât oricând, trebuie 
iubită şi respectată întrucât ea este destinul nostru. Ea 

este asemeni unui far portuar care ne arată încotro să ne 
îndreptăm. Este obiectul care în interacţiune cu Hristos 
s-a sfinţit și a devenit matrice pentru viaţa noastră. Este 
obiectul care ne aduce aminte de Răstignirea Domnului, 
de capacitatea Lui de a se jertfi pentru noi și, totodată, 
este îndemnul permanent la jertfelnicie pentru ceilalți, 
fraţii noştri. Dar pentru că vorbele noastre sunt prea 
sărace, vă propun să rostim împreună un fragment din 
cântarea Utreniei, Învierea lui Hristos: „[...] Crucii Tale 
ne închinăm Hristoase şi Sfânta Învierea Ta o lăudăm 
şi o mărim, că Tu eşti Dumnezeul nostru, afară de Tine 
pe altul nu știm, numele Tău numim.” 

Cu ajutorul lui Dumnezeu, mâine, vom vorbi des- 
pre iubirea de vrăjmași şi despre această calitate pe care 
o putem întâlni la Sfântul Arhidiacon Ştefan! 


8 La final se poate cânta o priceasnă în cinstea Maicii Domnului. 


SFÂNTUL DALMAT, 
MODEL DE POSTITOR 


I. În cateheza precedentă am vorbit despre capacitatea 
de a iubi pe cei ce ne urăsc, iar modelul din această lună 
august, pe care îl putem urma în iubirea vrăjmașilor, este 
Sf. Arhidiacon Ştefan. Iubirea lui, care a generat rugă- 
ciune pentru cei ce-l oprimau și îl ucideau cu pietre, 
a făcut să vadă cerurile deschise şi să-l vadă pe Fiul lui 
Dumnezeu de-a dreapta Tatălui. Însă pentru a ajunge 
la iubirea vrăjmaşilor trebuie să îndeplinim și alte con- 
diţii ale parcursului spiritual, cum ar fi postul. 


II. Unul din sfinţii pe care-i avem în calendarul ortodox 
pentru ziua de 3 august, este sfântul Dalmat, a cărui viaţă 
s-a remarcat print post și rugăciune, iubire de Dumnezeu 
şi de semeni. Vom vorbi în continuare despre post. 


III. Ce înseamnă postul? Avem texte scripturistice și 
patristice care să susțină postirea? La ce ne folosește ea? 
Noi, cei de astăzi, trebuie să postim? Înainte însă de a 
ne răspunde la aceste întrebări, să vedem împreună cine 
a fost sfântul Dalmat și prin ce a fost specială viaţa lui. 

Sinaxarele ne spun că „Sf. Dalmat a trăit în timpul 
împăratului Teodosie cel Mare (+395) şi a fost ostaș în 
armata acestuia. A fost căsătorit și a avut patru copii. 
La un moment dat, a simţit în sufletul său că trebuie să 
se apropie mai mult de Dumnezeu, iar viaţa din lume 
nu-i permitea acest lucru. Împreună cu fiul său Faust 
au intrat în liniștea monahismului sub păstorirea înţe- 
leptului călugăr Isaachie, om cu duh proorocesc și ve- 
dere înainte. Sub umbra rugăciunii lui, sfântul Dalmat 
creştea duhovniceşte și efortul lui era întărit de postirea 
aspră pe care o ţinea. S-a întâmplat să rămână 40 de zile 
în pustie fără mâncare şi tot atâtea zile a fost în medita- 
ţie și rugăciune, dar trupul lui n-a suferit vătămare, așa 
încât părinţii de la Sinodul al III-lea Ecumenic din 431 
i-au adus multă cinstire şi recunoştinţă iar după moar- 
tea sa a fost canonizat și dat ca exemplu de aleasă pos- 
tire şi întărire în rugăciune”. 

Ce înseamnă de fapt postul? Să nu mâncăm o zi în- 
treagă? Să mâncăm doar anumite alimente? Să nu mân- 
căm carne miercurea și vinerea? Să ţinem posturile din 
timpul anului? Da! Înseamnă și aceasta, dar mai mult de- 
cât aceasta postul înseamnă păzirea, printr-o abstinenţă 
culinară, de la faptele rele, prin rugăciune. Așadar, pen- 
tru a nu face din post o dietă alimentară e nevoie întot- 
deauna de abţinere de la păcate și trebuie întărit prin 
rugăciune, ceea ce a făcut și Sfântul Dalmat. 

Dar, pentru a vedea că postul nu a fost inventat de 
un om oarecare, pentru a-i chinui pe iubitorii de hrană, 
pe lângă exemplul de postire al Mântuitorului, cel de 
40 de zile (Matei 4), să vedem ce ne spun textele Sfintei 
Scripturi şi Sfinţii Părinţi prin scrierile lor: „Tu însă, 
când posteşti, unge-ţi capul și spală-ţi faţa, pentru ca 

nu oamenilor să te arăţi că postești, ci Tatălui tău Care 
este întru ascuns; și Tatăl, care vede întru ascuns, îţi va 
răsplăti la arătare” (Matei 6, 17-18). 

Sfinţii Părinţi, din înţelepciunea lor, oferă următoa- 
rea experiență: 

„Întrebare: Părinte, mă silesc în fiecare zi să postesc 
până seara. Spune-mi de e bine. Şi dacă trebuie să mă 
rog înainte de a face ceva. 

Răspuns: În privinţa postului, cercetează-ţi inima, 
ca să nu fie furată de slava deșartă. Şi, dacă nu e furată, 
cerceteaz-o din nou, postul nu te face mai slab în îm- 
plinirea datoriilor. Căci această slăbiciune nu e de fo- 
los. lar dacă nu-ţi strică nici în privinţa aceasta, postirea 
este bună. 

lar rugăciunea este lumină. Și fiecare creştin trebuie 
să se roage înainte de a face ceva, dar mai ales preotul 
lui Dumnezeu”!. 

Iar, referitor la Sfântul Dalmat și efectul pe care l-a 
avut postul în viaţa lui, imnograful surprinde duhovni- 
ceşte: „Arătatu-te-ai împreună petrecător cu îngerii, căci 
ai râvnit vieţii lor, Părinte Dalmat; și slăbindu-ţi prin 
înfrânare trupul, te-ai arătat îndemnător și îndreptător 
cu adevărat preaiscusit al pustnicilor”?. 

Atât textul din sfântul Matei cât și cele din Filocalie 
şi Minei ne indică câteva elemente extrem de impor- 
tante în post: din post nu facem un titlu de glorie, nu 
ne mândrim cu postul; postul se face cu multă discre- 
ţie, facem doar ceea ce suntem datori să facem; postul l-a 
făcut pe Sfântul Dalmat să fie împreună petrecător cu 
îngerii, adică om înduhovnicit și purificat. 

! Filocalia 11, 838 (V.832 a), p. 619. 

2 Mineiul pe August, Utrenie, Cântarea a 6-a. 

IV. E nevoie să ne reamintim că doar atunci vom în- 
ţelege postul când vom alterna între tipul de mâncare 
pe care-l vom consuma şi abţinerea de la fapte rele, prin 
rugăciune. Aceasta o întăreşte și Sfântul Isaac Sirul când 
spunea: „Temelia tuturor bunătăţilor și eliberarea sufle- 
tului din robia vrăjmașului, și care duce spre lumină și 
spre viaţă sunt alcătuite din aceste două lucruri: să te 


aduni pe tine într-un loc și să posteşti pururea”?. 


V. Postul este, pentru sufletul lovit de arșiţa ispitelor, 
ca apa pentru trupul învăluit de razele soarelui într-un 
pustiu nisipos. „Unii au multă grijă de intrarea mâncă- 
rilor, dar se poartă cu nepăsare faţă de ieșirea cuvinte- 
lor. Unii ca aceștia „nu știu să scoată mânia din inimă 
şi pofta din trup”, cum zice Ecclesiastul (XI,10), prin 
ceea ce obișnuiește Duhul înnoitor să zidească inima 
curată”. 

Postul nu poate fi prezent în viața noastră dacă nu vom 
fi şi cu inima deschisă către poruncile lui Dumnezeu, 
către respectul pentru celălalt, către iubirea aproapelui 
şi disponibilitatea de a ierta. Postul este una dintre cele 
mai importante trepte în urcușul nostru duhovnicesc. 


VI. Pentru noi cei din veacul consumist, în care totul 
se dirijează după plăcerile trupului, postul poate fi poarta 
de salvare. Pentru cei care spun că nu postesc fiindcă nu 
le permite munca, că nu simt vreun folos în viaţa lor, să 
privească la exemplul pe care ni-l dă Mântuitorul care, 
înainte de a întâmpina ispita din partea Diavolului, a 
postit 40 de zile; să ne uităm la Sf.Dalmat care pentru a 


3 Filocalia 10, Cuvântul XXVI, p.128. 
í Filocalia 4, Ilie Ecdicul, Capete morale, 1, 53, p. 260. 

se mântui a ales viața monahală și l-a imitat pe Domnul 
Hristos în viaţă şi postire. 

Se ştie dintotdeauna cât de importantă este credinţa. 
În cateheza următoare o vom vedea întrupată în viaţa 
celor 7 tineri din Efes. 


SFINŢII 7 TINERI DIN EFES, 
MODELE DE TĂRIE ÎN CREDINŢĂ 


I. În cateheza precedentă, am observat cât de impor- 
tantă este postirea, cărămidă fără de care nu se poate 
construi edificiul nostru interior. Am văzut că postul 
este altceva decât simpla abţinere de la mâncare, el 
înseamnă renunţarea la patimi, la rele, este cel care 
luminează trupul şi inima și care dă trupului o vigoare 
aparte. Dar, tot ieri, am văzut că postul trebuie împletit 
şi cu alte virtuţi, or, cea mai importantă dintre acestea, 
alfabetul, este dat de virtutea credinţei.s 


II. Cu ajutorul şi binecuvântarea lui Dumnezeu vom 
vorbi în această cateheză despre virtutea credinţei, care 
s-a descoperit atât de frumos în viaţa celor 7 tineri con- 
semnaţi în calendarele creştin-ortodoxe în această zi ce 
tocmai se încheie. 


III. Cei pe care îi cinstim în această zi, 4 august, au 
fost „fiii unor înalți demnitari din timpul împăratului 
roman, prigonitorul de creştini Deciu. Auzind acesta 
că aceștia sunt creştini și că se închină lui Hristos a că- 

utat să-i convingă să vină la păgânism momindu-i cu 
diferite favoruri însă s-au opus. Ba, mai mult, au luat 
bani de acasă și s-au retras într-o peşteră din apropie- 
rea cetăţii unde se rugau cu credinţă adâncă, Bunului 
Dumnezeu. Doar unul dintre ei, pe nume lamvlih, 
cel mai tânăr, ieşea la anumite perioade să cumpere 
de mâncare pentru fraţii lui întru Hristos. Dar invi- 
dia şi răutatea împăratului nu a fost nelucrătoare și 
auzind că tinerii sunt în peșteră a hotărât să-i piardă. 
Descoperindu-li-se în duh acest lucru cei 7 s-au așe- 
zat la rugăciune adâncă și cu credinţă. Dumnezeu le-a 
trimis un somn adânc, iar când trimișii împăratului 
au venit să zidească gura peşterii aceştia erau adormiţi 
cu somn sfânt. 

Dar timpul a trecut, iar în timpul împăratului 
Teodosie cel Mic (7450) s-a iscat o mare neînțelegere 
între cei care susțineau că există înviere din morţi și 
care o negau. Atunci a hotărât Dumnezeu să-i învie pe 
cei 7 tineri, ca dovadă a învierii morţilor. După 372 de 
ani de somn profund aceștia s-au trezit slăvindu-l pe 
Dumnezeu, iar cei care i-au văzut şi auzit au crezut în 
Dumnezeul Unic al creştinilor”. 

Părintele Dumitru Stăniloaie spunea: „Credinţa e 
primul pas în viaţa duhovnicească. «Credinţa e prin 
fire începutul virtuţilor». Astfel, «binele fiind sfâr- 
şitul virtuţilor, e concentrat în lăuntrul credinţei». 
Credinţa este binele concentrat, iar binele e credinţa 
actualizată”!. 

Dar, mai mult decât cuvintele marilor teologi, sunt 
textele din Sfânta Scriptură și Sfânta Tradiţie. Iată ce ne 


! Pr. Dumitru Stăniloae, Ascetica şi mistica Bisericii Ortodoxe, 
EIBMBOR, Bucureşti, 2002, p. 130. 

spune Sf. Scriptură despre credință: „lar credinţa este 
încredințarea celor nădăjduite, dovedirea lucrurilor ne- 
văzute. Prin credință înţelegem că s-au întemeiat vea- 
curile prin cuvântul lui Dumnezeu, de s-au făcut din 
nimic cele ce se văd” (Evrei 11, 1, 3). 

De asemenea, argumente importante avem la înde- 
mână și din Sfânta Tradiţie: „Credinţa, de care a spus 
Apostolul că este temelia faptelor celor după Dumnezeu, 
am primit-o de la dumnezeiescul botez, prin harul lui 
Hristos”3 „Mari sunt isprăvile credinţei! În peşteră, ca 
într-o cămară împărătească, au petrecut cei șapte sfinți 
tineri, şi fără stricăciune au murit. lar după multă vreme, 
ca dintr-un somn s-au sculat, pentru încredințarea învi- 
erii tuturor oamenilor. Pentru rugăciunile lor, Hristoase 
Dumnezeule, miluieşte-ne pe noi”. 

Din aceste texte se înţelege că credința este începu- 
tul tuturor virtuţilor. Ea ni se dă la botez, prin harul de 
viaţă dătător al botezului. Ea este cea care ne ajută să 
vedem în sufletul nostru realizarea lucrurilor bune îna- 
inte ca acestea să se fi împlinit. Ne ajută să întelegem că 
s-au întemeiat veacurile prin cuvântul lui Dumnezeu şi 
că totul s-a făcut din nimic. 


IV. Ce este credinţa? La ce ne ajută ea? Care este be- 
neficiul credinţei? Reţinem că e „primul pas în viaţa 
duhovnicească”, începutul tuturor virtuţilor și cea care 
poate muta munții și vindeca cele mai cumplite boli. 


V. Credinţa, deşi este începutul virtuţilor, ea nu poate 
fi lucrătoare fără o viaţă în care să iubim pe celălalt, în 


? Filocalia 5, St. Petru Damaschinul, Cuvântul 2, p. 171. 
3 Mineiul pe August, Utrenie, Tropar glas 4. 

care să nădăjduim că finalul vieții noastre va fi întâlni- 
rea cu Dumnezeu. Şi acum rămân acestea trei credinţa, 


nădejdea, iubirea (I Cor. 13, 13). 


VI. Virtutea credinţei face ca păgânul să fie creștin, 
individul — persoană, întunecatul — luminos, este cea 
care dă sens vieţii noastre. Credinţa face ca imposibi- 
lul să devină posibil și ordinarul, minune. „De aţi avea 
credință cât un grăunte de muștar aţi spune muntelui 
acestuia mută-te și s-ar muta” (Mt. 17, 20). 


VII. Am văzut cât de importantă este virtutea cre- 
dinţei în viaţa creștinului. Credinţa a făcut ca moar- 
tea celor 7 tineri să fie uşoară pentru ei ca un somn de 
noapte, fără a le provoca suferinţe. Credinţa înseamnă 
curajul de a mărturisi Adevărul în ciuda posibilelor ur- 
mări negative. Credinţa înseamnă deschiderea sufletu- 
lui şi a minţii către adevărurile dumnezeiești și primirea 
lor fără cârtire. Credinţa înseamnă smerirea minţii, a 
raţiunii atât de apreciată astăzi. 

Dacă vom înţelege credinţa ca pe un factor decisiv 
în dezvoltarea noastră interioară, atunci când greutăţile 
vor tăbări peste noi, vom avea puterea să le depăşim. 
Sunt atât de multe exemple cu bolnavi incurabili, de 
cancer sau alte boli grele, cărora medicii nu le-au mai 
dat nicio șansă și care s-au vindecat. S-au vindecat fi- 
indcă au avut credinţă! 

Cateheza viitoare va avea ca centralitate frumuse- 
țea nădejdii în Dumnezeu, virtute pe care am găsit-o 
la Sfântul loan Iacob Hozevitul. 


SFÂNTUL IOAN IACOB HOZEVITUL, 
MODEL DE NĂDEJDE ÎN DUMNEZEU 


I. Trei sunt virtuțile teologice: credinţa, nădejdea 
şi iubirea, iar dobândirea lor înseamnă apropierea de 
întâlnirea cu Hristos, Domnul nostru. Sfinţii Şapte 
Tineri din Efes ne-au arătat ce înseamnă să ai credință, 
să muţi munţii cu ea, cum ne spune Sfânta Scriptură, 
însă, trebuie să ştim, credinţa lor n-a fost neînsoţită, ci 
era împreună cu nădejdea și dragostea. Ce o fi această 
nădejde? Prin ce se caracterizează ea și la ce ne ajută? 


II. În acest exercițiu catehetic ne vom lămuri anumite 
nedumeriri, întrucât vom vorbi despre puterea nădejdii 
în Dumnezeu, despre modul în care a înţeles Sfântul 
loan Iacob Hozevitul nădejdea și efectele ei. 


III. „Sfântul Ioan Iacob Hozevitul este unul dintre cei 
mai iubiţi sfinţi români. El s-a născut în ţinuturile bo- 
toşănene, în 1913 şi a primit numele Ilie. Părinţii lui au 
murit pe când el era mic, dar nu şi-a pierdut nădejdea în 
Dumnezeu și bunica lui l-a crescut. A urmat cursurile li- 
ceului și, în cele din urmă, a ajuns în obştea monahală de 
la mănăstirea Neamţ. Avea o viață aleasă, cu rugăciune 

fierbinte. Cu binecuvântarea mitropolitului Nicodim 
Munteanu, viitorul Patriarh, sfântul loan Iacob a plecat 
în 1936 împreună cu alți trei fraţi în ţinuturile sfinte. 

Aici a întâmpinat greutăţi, a stat doi ani în pustiu, 
dar nădejdea în Dumnezeu nu şi-a pierdut-o, chiar 
dacă ispitele diavolilor erau greu de suportat. A intrat 
după aceea în Mănăstirea Sfântul Sava, unde a stat opt 
ani. După ce a fost hirotonit preot, a îndeplinit func- 
ţia de egumen al Schitului românesc de la Locurile 
Sfinte, urmând ca în 1952 să intre în Mănăstirea Sfântul 
Gheorghe Hozevitul. Aici a dus o viaţă foarte aspră, 
plină de nevoinţe, iar în 1960 a trecut la cele veşnice, 
cu nădejdea în viaţa veşnică. 

După 20 de ani, când a fost deschisă gropniţa din 
peştera sfânta Ana, au constatat cu uimire că trupul sfân- 
tului nu era putrezit şi emana un miros frumos de mir. 
Acesta era semnul clar că nădejdea sfântului n-a fost în- 
şelată de Dumnezeu și prin efortul şi conlucrarea cu ha- 
rul dumnezeiesc a atins îndumnezeirea. În 1992, a fost 
canonizat de Sinodul Bisericii Ortodoxe Române, ziua 
de prăznuire fiind 5 august a fiecărui an. 

Sfântul loan Iacob Hozevitul are și o seamă de scri- 
eri duhovniceşti, multe din ele fiind în versuri”!. 

Catehismul Bisericii Ortodoxe ne spune despre nă- 
dejde că „este dorul și așteptarea cu încredere a împlini- 
rii tuturor bunătăţilor făgăduite de Dumnezeu omului 
care face voia Lui, fiindcă Dumnezeu este credincios în 
tot ce făgăduiește”?. 


! Rezumatul a urmat fidel redarea vieții sfântului în Viezz/e 
Sfinţilor pe August, 5 august, pp. 67-73. 

2 Învățătura de credință ortodoxă, Renaşterea, Cluj-Napoca, 2001, 
p. 201. 

Sfânta Scriptură arată, totodată, valoarea extraordi- 
nară pe care o are această virtute, prin cuvintele Sfântului 
Pavel: „Întotdeauna Îi multumim lui Dumnezeu pentru 
voi toți, pomenindu-vă în rugăciunile noastre. Ne-ncetat 
aducându-ne aminte în faţa lui Dumnezeu și Tatăl nos- 
tru de lucrarea credinţei voastre și de osteneala iubirii 
voastre şi de stăruința nädejdii voastre în Domnul nos- 
tru lisus Hristos” (1 Tes. 1, 3). 

În timp ce textele patristice ne îndeamnă: „Să ne pu- 
nem toată nădejdea noastră numai în EI și să aruncăm 
toată grija noastră numai asupra Lui şi ne va mântui pe 
noi de tot necazul şi toată viaţa ne va hrăni Fl Însuşi. Să 
iubim pe tot omul din suflet; dar să nu ne punem râ- 
dejdea în nici unul dintre oameni'?. 

Atunci când vorbim despre nădejde putem lua în cal- 
cul două coordonate ale acesteia, pe de o parte este nă- 
dejdea în oameni sau, dacă vreţi, încrederea în oameni, 
iar pe de altă parte, încrederea în Dumnezeu. 

În cele ce urmează, să ne ocupăm puţin de nădejdea în 
oameni și să vedem în ce măsură este aceasta dezirabilă. 
E indicat sau nu, să avem încredere în oameni? 

Suntem tentaţi, din cauza experienţelor succesive de 
dezamăgiri, provocate de oameni, să spunem nu. Şi, pe 
de o parte, așa e! Dar, poate vă întrebaţi, când putem 
avea încredere în oameni și când nu? Cel mai sigur e, 
dacă ne raportăm la textele pe care le-am evocat și la 
experienţa Sfântului loan Iacob, că încrederea în oameni 
e indicată dacă e făcută în spiritul creştin al iubirii unuia 
faţă de celălalt. Încrederea în om trebuie să se reflecte 
din încrederea în Dumnezeu, altfel aceasta nu e decât 
o înșelare. Nădejdea în om n-are nicio valabilitate dacă 


3 Filocalia 2, p. 65. 

nu avem încredere în Dumnezeu, și aceasta este a doua 
coordonată pe care trebuie să o avem în vedere atunci 
când încercăm să înţelegem nădejdea. 

E clasică acea istorioară în care Dumnezeu a pus la în- 
cercare încrederea creaturilor sale. Le-a adus pe buza unei 
prăpastii, animale și oameni, și le-a dat ca ascultare să-și 
arunce puii peste cap că Îi va prinde El. Toate animalele 
i-au aruncat, numai omul n-a vrut, temându-se că nu-l 
va prinde. Dumnezeu i-a spus omului atunci că, din ca- 
uza neîncrederii lui în purtarea de grijă a Tatălui Ceresc, 
va sta luni de zile lângă copilul său, până acesta va merge 
în picioare, și ani de zile, până îl va învăţa să se descurce 
singur, în timp ce animalelor le-a dat binecuvântarea ca 
în doar câteva zile puii lor să meargă și câteva săptămâni 
să-şi procure hrana cea de toate zilele. 

Chiar dacă pare puerilă această istorioară, ea ne atrage 
atenţia asupra unui aspect important: încrederea, nă- 
dejdea în Dumnezeu, fie e totală, fie nu e. 


IV. Să recapitulăm câteva aspecte din ceea ce în- 
seamnă nădejdea. Reţinem că nădejdea este similară cu 
încrederea. De asemenea, putem vorbi de două tipuri 
de nădejde, în om şi în Dumnezeu, însă prima nu este 
decât înșelare dacă nu o are ca suport pe cea din urmă. Și, 
nu în ultimul rând, nădejdea face parte dintre virtuțile 
teologice, credinţă şi iubire, trebuie să fie totală pentru 
a fi şi rodnică. 


V. Nădejdea este asociată cu celelalte două virtuţi, nu- 
mite şi teologice, credința şi iubirea, ele fiind complemen- 
tare. Nădăjduim în Dumnezeu pentru că avem credință 
luminată de iubire şi nu pentru că l-am perceput senzorial. 

VI. Sau, așa cum spune textul rugăciunii: „Nădejdea 
mea este Tatăl, scăparea mea este Fiul, acoperământul 
meu este Sfântul Duh”. 


VII. Am văzut cât de importantă este încrederea în 
Dumnezeu, ce strânsă legătură este între nădejdea în 
om şi cea în Dumnezeu, dar, în ce măsură le resimțim 
în viaţa noastră, cum se traduce nădejdea în viaţa con- 
temporană, încă nu am discutat. 

Nădejdii, în limbajul uzual, îi spunem speranţă și 
vorbim frecvent despre ea. Rolul ei este deosebit pen- 
tru echilibrul spiritual și psihic al omului contempo- 
ran, asaltat de greutăţile zilei de mâine, de locul de 
muncă. Auzim şi vedem în mass-media cazuri drama- 
tice de sinucidere la tinerii noştri și ne întrebăm de ce? 
De unde aceste imbolduri drăcești? Din simpla lipsă a 
nădejdii, a speranţei, a încrederii că Dumnezeu va face 
ca momentele dramatice prin care trecem să se sfârșească; 
din cauza orbirii noastre sufleteşti, a incapacității de a 
vedea în ispitele vieţii și în necazurile zilnice încercări 
din partea lui Dumnezeu sau venite cu îngăduinţa lui 
Dumnezeu pentru întărirea noastră duhovnicească. 

Nădejdea este scutul vieţii noastre, cea care, indi- 
ferent de provocările vieţii, ne ajută să suportăm mai 
ușor greutăţile și să ajungem la capătul cărării, la mân- 
tuire. Cateheza următoare va oferi spre reflectare sfin- 
tenia și înțelesurile ei. 


SFINŢII ŞI SFINŢENIA, 
ÎN LUMINA TABORULUI 


I. Cateheza precedentă ne-a pus înainte icoana Sf. 
loan Iacob Hozevitul. Am vorbit în întâlnirile trecute 
despre sfânta Cruce și sfinţii Ştefan, Arhidiaconul, 
Dalmat, despre cei 7 tineri din Efes şi iată, sfântul loan 
Iacob Hozevitul. Cu toate acestea, nu am lămurit ce 
înseamnă să fii sfânt şi să te împărtășești de sfinţenie. 
Aceasta am făcut-o intenţionat, pentru că, așa cum ne 
îndeamnă Sf. loan Gură de Aur, anumite lucruri nu le 
înţelegem decât dacă ne provoacă întrebări interioare 
şi credem că acum suntem îndreptăţiţi să ne răspun- 
dem la întrebările: Ce este sfântul? De ce-i cinstim pe 
sfinți? De ce ar trebui să-i avem pe sfinţi drept modele? 


II. Această cateheză este prilejul pentru a reflecta 
asupra sfinţilor și a sfinţeniei în înţelesul lor dogmatic 
şi duhovnicesc. 


III. Ne întrebăm ce sunt sfinţii și găsim diferite de- 
finiţii. Sfântul Iustin Popovici, teologul sârb al veacu- 
lui al XX-lea, spunea următoarele: „Sfinţii sunt suflete 
renăscute şi integre care, treptat-treptat, vindecă de pă- 

cat şi creaţia din jurul lor și o readuc la atoateunitatea 
de la începur”!, subliniind forţa tămăduitoare a harului 
pe care l-au dobândit în timpul vieţii, precum şi legă- 
tura profundă cu creaţia pe care o însănătoșesc treptat. 

Sfinţii sunt fiii lui Dumnezeu (Rm.8, 19), cei care au 
înţeles mesajul şi, totodată, îndemnul dat nouă în car- 
tea Leviticului. Ei sunt cei care au înţeles că „Eu sunt 
Domnul Dumnezeul vostru” şi au căutat să se sfinţească: 
„sfințiţi-vă și veţi fi sfinţi”. Sfinţenia nu este ceva ex- 
terior nouă, nu este ceva inventat de om, ci își are ori- 
ginea în Dumnezeu, întrucât ni se spune „sfinţiţi-vă și 
veţi fi sfinți, că Eu, Domnul Dumnezeul vostru, sfânt 
sunt” (Lev. 11, 44). Aşadar, sfinţenia este posibilă pen- 
tru că Dumnezeu este sursa inepuizabilă a sfințeniei. 

Sfinţenia este dumnezeiască și, odată atinsă, face 
ca omul să fie după chipul şi după asemănarea cu 
Dumnezeu. Textul din cartea Facerii 1, 26-27, ne ajută 
să înțelegem mai bine realitatea sfinţenici: „Şi a zis 
Dumnezeu să facem om după chipul şi după asemănarea 
Noastră, și l-a făcut pe om după Chipul Său, l-a făcut 
bărbat și femeie”. Observăm în text că sunt două noţiuni 
distincte, chip şi asemănare; în prima parte omul este 
destinat să fie după Chipul și Asemănarea lui Dumnezeu, 
în timp ce în versetul 27 observăm că omul a fost creat 
doar după chipul Său. Unde este asemănarea? Ce este 
asemănarea? 

După cuvintele Sfinţilor Părinţi, asemănarea nu este 
altceva decât atingerea sfinţeniei, dacă vreţi, este ajun- 
gerea omului la gradul de îndumnezeire și ea, simplu 


! Sf. Iustin Popovici, Omul şi Dumnezeul-Orm, ediţia a Il-a, 
prefaţă de Ioannis Karmiris, postfață de Panayotis Nellas, trad. pr. 
Ioan Ică și diac. loan Ică jr., Sofia, Bucureşti, 2010, p. 63. 

spus, se ascunde în chip. Sfântul Vasile cel Mare ne 
spune că „chipul este asemănarea în potenţă”, adică fi- 
ecare om îndeplinește premisele sfinţeniei prin simplul 
fapt că este om, dar om deplin este prin conlucrarea cu 
harul spre asemănare. 

Însă pentru a ajunge sfânt omul trebuie să parcurgă 
un drum anevoios. În acest sens, ne putem raporta la 
zilele trecute și să ne amintim de Sfântul Dalmat care 
şi-a dedicat viaţa postirii, simplităţii, smereniei sau de 
cei 7 tineri din Efes, exemple de credinţă ș.a.m.d. Toţi 
aceştia au ajuns la asemănarea cu Dumnezeu, devenind 
fiii lui cu adevărat. Sf. Macarie Egipteanul spune: „înzre 
Dumnezeu şi om există cea mai mare înrudire” (Omilia 
45, 5), consacrată tocmai de lucrarea virtuţilor, care au 
ca punct final sfinţenia. 

Sfântul este cel care reușește prin sfinţenia lui să 
vadă lumina taborică, Lumina cea necuprinsă şi neapusă; 
Lumina care i-a făcut pe Apostolii prezenţi la eveni- 
ment să-și plece ochii la pământ, dar în același timp să 
exclame că „e bine cu Tine, Doamne”. Una din cântă- 
rile Utreniei acestei zile, spune: „Spăimântaţi fiind de 
acea nouă vărsare de lumină, dar îndată luminându-se, 
ucenicii au privit unul către altul şi, jos la pământ că- 
zând, Jie Stăpânului tuturor s-au închinat”. Lumina 
taborică este lumina dumnezeiască ce nu poate fi sesi- 
zată de ochiul fizic. Ea poate fi percepută doar de inimă, 
este o lumină ce se vede deplin doar în interior, pentru 
că este lumina dumnezeiască, dar sfântul o poate vedea 
printr-o purificare a simţirilor și o eliberare a minţii de 
patimile lumești. 


2 Mineiul pe August, Utrenie Schimbării la Faţă, Irmos. 

IV. Dacă vom face un minim efort și vom privi icoa- 
nele din biserică, vom vedea că locul pe care sfinţii îl 
au, este unul special, de mare cinste. De asemenea, ob- 
servăm că fiecare dintre ei ţine ceva în mână sau are un 
text scris lângă el, sugerându-se o dominantă a vieţii lui, 
cum, de altfel, putem observa cununile aurite din jurul 
capului, simboluri ale atingerii plenitudinii harice. De 
aici deducem foarte simplu motivele pentru care îi cin- 
stim şi ne închinăm lor, pentru că au imitat Modelul și 
au reușit să ajungă la asemănarea cu El. 


V. Observăm câteva aspecte extrem de importante 
atunci când ne raportăm la sfinţi, pe care vom încerca 
să le reținem: ei sunt „fiii lui Dumnezeu” (Rm. 8, 19), 
„prietenii Lui” (In. 15, 14) şi „casnici ai lui Dumnezeu” 
(Ef. 2, 19). Totodată, sfinţii sunt cei care au înţeles eve- 
nimentul Schimbării la Față, unde apostolii au văzut lu- 
mina cea dumnezeiască. 


VI. Sfântul nu este numai prietenul lui Dumnezeu, 
ci şi prietenul nostru, nu este numai fiul lui Dumnezeu, 
ci este și fratele nostru, nu este numai rugător pentru el, 
ci şi pentru noi, cei păcătoşi. Sfântul este mijlocitor prin 
rugăciunile lui pentru omul care luptă aici pe pământ 
în vederea eliberării de patimi. Scurt spus, sfinţii sunt 
cei care formează biserica biruitoare, lucrând neîncetat 
prin rugăciune și mijlocire pentru biserica luptătoare, 
din care noi toţi facem parte. 


VII. Sfinţii se recunosc încă din viaţa pământească. 
Dominantele vieţii lor sunt virtuțile pe care le-au acu- 
mulat prin efort personal și prin voinţă proprie, prin 

binecuvântarea lui Dumnezeu și conlucrarea cu harul. 
Toţi au cunoscut virtuțile, dar unii au iubit mai mult 
postul, alții bunătatea, alţii milostenia, alţii curajul, al- 
ţii mărturisirea, fiecare putând fi model de urmat, în 
funcţie de rezonarea cu personalitatea noastră. 


VIII. Mai sunt sfinţi în zilele noastre? Toate istorioa- 
rele fac referire la sfinţii ce şi-au petrecut viaţa în tim- 
puri de mult apuse și parcă ne iau orice speranță de a 
vedea sfinți în zilele noastre. 

Noi înșine putem deveni sfinți dacă ne vom lua viaţa 
de creștini în serios. Sfinţi au fost și vor mai fi, dar scopul 
nostru este să ne numărăm și noi printre ei. lar pentru a 
deveni sfinți, acum când totul este plăcere, patimă, vi- 
ciu, este important să învăţăm să renunțăm, să ne sme- 
rim, să ne rugăm, să fim buni, să fim iubitori, să avem 
nădejde și să ne respectăm. Sfinţenia, înainte de toate, 
înseamnă atingerea luminii taborice în sufletul nostru, 
înseamnă depășirea condiţiei omului păcătos, iar aceasta 
se poate face doar prin sacrificiu. 

Cateheza următoare va fi dedicată puterii în rugă- 
ciune, sfânta la care vom reflecta fiind Teodora de la 


Sihla. 


SFÂNTA TEODORA DE LA SIHLA, 
MODEL DE RUGĂCIUNE 


I. În cateheza din ziua praznicului Schimbării la 
Faţă a Domnului, am vorbit despre sfinţi şi sfinţenie. 
Am reţinut că sfinţii sunt fiii, prietenii și casnicii lui 
Dumnezeu, iar sfinţenia este cea care face ca omul să 
fie asemenea lui Dumnezeu. Sunt nenumărate numele 
creştinilor care au atins sfinţenia, iar unii dintre ei, 
prin voia lui Dumnezeu au devenit sfinţi cunoscuți și 
aşezaţi în calendar. Așa cum spuneam și în catehezele 
precedente, ei sunt modelele noastre în drumul spre 
Hristos, călăuzitorii noştri pe marea învolburată a vie- 
ţii. Un alt exemplu în acest sens este sfânta Teodora de 
la Sihla, sfânta de pe meleagurile noastre şi mult rugă- 
toarea înaintea lui Dumnezeu. 


II. În această cateheză atenţia ne va fi îndreptată 
spre virtutea rugăciunii, având-o ca model pe Sfânta 


Teodora de la Sihla. 


III. Sfânta Teodora de la Sihla „este o sfântă de pe 
meleagurile nemţene «floare duhovnicească de mare 

preț şi mireasă a lui Hristos». A fost căsătorită, dar în 
scurt timp s-a retras împreună cu soţul ei în mănăs- 
tire. Ea a intrat sub protecţia egumenei de la Schitul 
Vărzăreşti- Vrancea, iar el, la Schitul Poiana Mărului, sub 
numele de Eleodor. Viaţa și-o petrecea în rugăciune și 
post, întrecând pe toate maicile în puterea rugăciunii 
şi dobândirea harului. În timpul turcilor, când Schitul 
a fost ars, s-a retras, împreună cu stareţa Paisia și cu o 
mână de maici în munţii Vrancei. După moartea ma- 
mei sale sufletești, Sfânta Teodora s-a retras în pădurile 
Neamţului. Aici a trăit viaţă pustnicească într-o colibă, 
de ea ştiind doar marele duhovnic Pavel. După moartea 
acestuia, nimeni n-a mai ştiut de ea, iar ea se hrănea cu 
măcriş, alune şi fructe de pădure. Între timp, a dobân- 
dit darul rugăciunii fierbinţi, darul lacrimilor și al răb- 
dării. Năvălind odată turcii în părțile Sihlei, maica s-a 
ascuns într-o peşteră și a început să se roage cu lacrimi 
fierbinţi ca Dumnezeu să o scape de răutatea turcilor. 
Atunci, ca prin minune, s-a făcut o crăpătură în pere- 
tele din fundul peşterii, iar sfânta Teodora şi-a scăpat 
viaţa fugind în pădure. În această peşteră şi-a petrecut 
ultimii ani din viaţă. Se ruga atât de mult încât, ase- 
meni Mariei Egipteanca, se ridica de la pământ, plutind 
în aer. Apropiindu-se de plecarea la Domnul s-a rugat 
să-i trimită un duhovnic să o spovedească și împărtă- 
şească. Starețul schitului văzând zilnic niște păsărele ce 
luau în ciocurile lor fărâmituri de prescură pe care le 
duceau spre Sihla, a pus doi fraţi să le urmărească, în- 
trucât simţea că ceva se petrece acolo. Cei doi călugări 
au ajuns în pădurile de la Sihla noaptea și le era greu să 
înainteze, dar au observat în depărtare o lumină puter- 
nică, un stâlp ca de foc și apropiindu-se au văzut chi- 

pul sfintei Teodora luminat de rugăciune. Sfânta s-a 
bucurat și a cerut să anunțe în mănăstire că are nevoie 
de spovedanie şi împărtășire și să trimită pe duhovnicul 
Antonie şi pe ierodiaconul Lavrentie la ea. 

După Spovedanie a luat cuminecătura şi a adormit 
somnul de veci. 

Trupul ei a stat în peşteră timp de 100 de ani, apoi cti- 
torii schitului Sihla, familia Cantacuzino, a adus moaş- 
tele în biserica de lemn unde se închinau credincioșii. 
Familia Sturza, în 1830, a pregătit o raclă scumpă de ar- 
gint şi i-au așezat osemintele, ducând-o pe sfântă în cti- 
toria lor de la Miclăușeni-lași. În 1856, moaștele ei au 
fost date Lavrei Pecerska din Kiev unde se află și astăzi”! 

Rugăciunea este bineplăcută lui Dumnezeu şi se 
înalță ca tămâia spre cer. Cei care se roagă intens şi cu 
seriozitate își îmbunătăţesc viaţa, depăşind mai ușor gre- 
utăţile și întărindu-se în ispită. Rugăciunea, spun sfin- 
ţii, este convorbirea omului cu Dumnezeu. 

Numai că rugăciunea nu poate fi făcută oricum. lată 
care sunt condiţiile pe care, ne spune Mântuitorul, tre- 
buie să le îndeplinim, pentru a avea o rugăciune curată: 
„ar când vă rugaţi, nu fiți ca făţarnicii, că lor le place 
să-și facă rugăciunile stând în picioare în sinagogi și prin 
răspântii, ca să se arate oamenilor; adevăr vă grăiesc, își 
iau plata lor. Tu însă, când te rogi, intră în cămara ta şi, 
închizând ușa, roagă-te Tatălui tău Care este întru as- 
cuns; și Tatăl tău, Care vede întru ascuns, îţi va răsplăti 
la arătare” (Matei 6, 5-6). 


! Rezumat după „Viaţa Sfintei Teodora de la Sihla”, 7 August 
în Viețile Sfinților pe August, retipărite şi adăugite cu aprobarea 
Sfântului Sinod al Bisericii Ortodoxe Române, ediţia a II-a, Editura 
Mănăstirii Sihăstria, 2005, pp. 95-98. 

Din aceasta înţelegem că rugăciunea trebuie înso- 
ţită de smerenie, nu de laudă, în discreţia inimii noas- 
tre și nu ostentativ, acolo unde nimeni nu se roagă. 
Biserica Ortodoxă ne învaţă că avem două tipuri de ru- 
găciune: obştească și particulară. Ambele sunt bineplă- 
cute lui Dumnezeu. Cea obştească e rugăciunea unde se 
adună doi sau trei în numele Domnului. Obştească este 
Liturghia, obşteşti sunt cele 7 Laude. Ea este mai pu- 
ternică decât cea particulară pentru că sunt mai multe 
inimi şi minţi care se adună la un loc și în comuniune 
de simţire și duh își înalță glasul către Domnul. 

Rugăciunea particulară este rugăciunea pe care o fa- 
cem fiecare acasă, în particular. Însă ea este insuficientă 
şi e nevoie absolută și de rugăciunea obștească, de aceea, 
în fiecare săptămână, suntem datori să mergem la bi- 
serică, cel puţin o dată, după cum ne îndeamnă canoa- 
nele Bisericii. Dar, indiferent de cum și unde ne rugăm, 
rugăciunea are un caracter personal. 

Noi ne rugăm lui Dumnezeu pentru a-L lăuda, pen- 
tru a-l mulţumi, pentru a-l cere, de aceea vorbim de 
mai multe tipuri de rugăciune, dintre care cele mai cu- 
noscute sunt: rugăciunea de laudă, mulţumire și cerere. 
De laudă este atunci când dăm slavă lui Dumnezeu şi îi 
afirmăm măreţia; de mulțumire atunci când îi suntem 
recunoscători pentru tot ceea ce ne-a oferit, iar de cerere 
atunci când îl rugăm să ne împlinească dorinţele, cere- 
rile. E foarte important, să ne învăţăm ca în rugăciunile 
noastre, pe lângsă cereri, să-i aducem laudă și mulţu- 
mire lui Dumnezeu, să nu facem ca cei nouă leproși care, 
după ce li s-a împlinit cererea, au uitat să-i mulțumească 
lui Dumnezeu și au plecat, rămânând doar al zecelea, şi 
acela, samarinean. 

IV. Ce este rugăciunea? Convorbirea omului cu 
Dumnezeu. Unde poate fi făcută rugăciunea? În Biserică, 
numindu-se obştească, şi în intimitatea casei noastre, 
numindu-se particulară. Câte feluri de rugăciune avem? 
Avem rugăciunea de laudă, mulțumire şi cerere. 


VI. Spuneam că rugăciunea are un profund caracter 
personal. În acest sens, Sfântul Antonie de Suroj spunea 
următoarele: „rugăciunea începe în momentul în care, 
în loc să ne gândim la un Dumnezeu îndepărtat, la un 
«El», la un «Atotputernio și aşa mai departe, te gân- 
deşti la Dumnezeu ca la un «Tu», ceea ce face ca relaţia 
ta cu Fl să nu mai fie una la persoana a treia, ci una la 
persoanele întâi și a doua”. 

Rugăciunea este cu atât mai eficientă și mai puter- 
nică cu cât o însoţim cu fapte bune, cu virtuţi, asemeni 
Sfintei Teodora de la Sihla. Ea se ruga, iar rugăciunea 
ei era ascultată pentru că era încununată cu dragoste 
pentru lumea pentru care se ruga, cu răbdarea împli- 
nirii rugăciunii, cu postul şi lupta totală împotriva pă- 
catului. Sfântul Simeon Metafrastul spunea că „lucrul 
de căpetenie al oricărei sârguinţe și cea mai înaltă din- 
tre fapte este stăruința în rugăciune, prin care dobân- 


dim şi celelalte virtuți”. 


VII. Noi, oamenii, nu ne rugăm tot timpul, parcă 
nici nu putem tot timpul să ne rugăm, deși e atât de 
necesar și ne întrebăm de ce? Cuviosul Sofronie spu- 


? Antonie de Suroj, Scoala rugăciunii, trad. Gheorghe Feo- 
dorovici, Sofia/Cartea Ortodoxă, Bucureşti, 2006, p. 130. 

3 Filocalia 5, Stântul Simeon Metafrastul, Despre rugăciune, 
p. 273. 

nea următoarele: „Sub forma împrejurărilor potrivnice, 
a bolilor, a morții unei persoane iubite, nenorocirile îi 
împing adeseori pe oameni să se roage. Dar atunci când 
situația se ameliorează, nu numai că pornirea lor spre 
rugăciune sporeşte, dar rugăciunea însăși pare a fi lip- 
sită de sens”. 

Rugăciunea este cu atât mai prezentă în viața noastră 
cu cât este mai prezent necazul, dar ea poate să se sălăş- 
luiască în noi și să-și facă din noi locaș bun, dacă o in- 
teriorizăm şi o facem tot timpul, nu numai la anumite 
ore din zi sau din noapte. De aceea, cuviosul Sofronie ne 
spune, referindu-se la textul din Matei 6, 6: „Adevărata 
rugăciune lucrează în adâncurile noastre cele mai intime 
pe care învăţăm să le ascundem de privirile din afară.” 

Uitrându-ne la viaţa sfintei Teodora să încercăm 
să înţelegem de ce îndemnul capital este „Roagă-te 
neîncetat!”. 

Mărturisirea ca virtute şi modalitatea de reflectare 
în iubitorii de Dumnezeu vor constitui tema catehe- 
zei următoare. 


+ Arhimandritul Sofronie, Rugăciunea, experiența Vieţii Vesnice, 
trad. şi prezentare diac. loan Ică jr., Deisis, Sibiu, 2007, p. 61. 


SFÂNTUL EMILIAN, 
EPISCOPUL CIZICULUI, 
MODEL DE MĂRTURISITOR 


I. În cateheza precedentă, am vorbit despre pute- 
rea credinţei celor 7 tineri, care n-au renunțat la cre- 
zul lor chiar dacă împăratul a decis să-i ucidă. O formă 
de manifestare a credinţei este şi mărturisirea, specifică 
celor care au susținut Adevărul până la sfârșitul vieţii 
lor, care nu au acceptat să facă vreun compromis, chiar 
dacă au pierdut totul în această viaţă: glorie, poziţie soci- 
ală, bogății. Dar au câștigat viaţa veşnică. 


II. Dată fiind cinstirea pe care Biserica Ortodoxă 
o acordă în 8 august, Sfântului Emilian, Episcopul 
Cizicului, supranumit Mărturisitorul, cu ajutorul lui 
Dumnezeu, vom vorbi despre mărturisire şi valoarea ei. 


III. „Emilian a slujit ca episcop al Cizicului pe vre- 
mea răului Împărat Leon Armeanul, luptătorul împo- 
triva sfintelor icoane. Pentru că nu a voit să se supună 
poruncilor împăratului de a scoate icoanele din biserici, 
Emilian împreună cu ceilalți episcopi ortodocși au fost 

trimişi în surghiun. El a vieţuit cinci ani în surghiun, 
răbdând multe chinuri şi ocări pentru Hristos. Sfântul 
Emilian s-a săvârșit în anul 820, sălășluindu-se printre 
locuitorii Raiului”!. 

Raportându-ne la puţinele detalii pe care le avem 
despre acest sfânt, observăm că vina lui a fost aceea de 
a-L fi mărturisit pe Hristos în faţa celor care luptau îm- 
potriva icoanelor. În această situaţie ne întrebăm, firesc, 
legitim, ce este o mărturisire? Ce legătură are mărtu- 
risirea cu credința? Ce este un mărturisitor şi cum se 
manifestă el? 

Pentru a ne răspunde la aceste întrebări vă invit să 
facem un recurs la textul scripturistic. Sfântul Matei în 
capitolul 10, v. 32-33, consemnează următoarele cuvinte 
ale Mântuitorului: „Pe cel ce Mă va mărturisi pe Mine 
în faţa oamenilor, îl voi mărturisi şi Eu în faţa Tatălui 
Meu Care este în ceruri; dar de cel ce se va lepăda de 
Mine în faţa oamenilor, de acela Mă voi lepăda și Eu 
în faţa Tatălui Meu Care este în ceruri.” 

Acest cuvânt vine și îl tâlcuieşte marele orator și exe- 
get al creştinătăţii, Sfântul loan Gură de Aur: „Dar pen- 
tru ce nu este de ajuns numai credința cu mintea, ci se 
mai cere şi mărturisirea cu gura? Pentru a ne îndemna 
să avem îndrăznire, să avem mai multă dragoste şi mai 
mult curaj și pentru a ne ridica la o şi mai mare înăl- 
time. De aceea, Domnul adresează aceste cuvinte tutu- 
ror creştinilor”?. 

Observăm că mărturisirea este transpunerea în cu- 
vinte a credinţei. Mărturisire facem în Biserică, măr- 


! Sfântul Nicolae Velimirovici, Proloagele de la Ohrida, vol. II, 
lulie-Decembrie, Ed. Egumeniţa, București, 2010, p. 188. 
? Sfântul loan Gură de Aur, Omilii la Matei, PSB 23, p. 455. 

turisire facem și în lume, când transmitem adevărul 
revelat de Dumnezeu. A mărturisi înseamnă a-L afirma 
pe Dumnezeu, ca Dumnezeu Adevărat şi Unic. Această 
formă de mărturisire a făcut ca, în vechime, mulți creş- 
tini să fie aruncaţi în gropile cu lei, să fie uciși cu sabia 
sau să fie înecaţi și fierți în ulei clocotit, dar toți, fără ex- 
cepţie, au câştigat cununa mărturisitorilor. Așa cum se 
spune în Cântarea a 4-a a Utreniei zilei de 8 august, „fi- 
ind înconjurat cu cuvântul Darului, sfinţite tăinuitorule, 
lui Dumnezeu grăiai: Slavă puterii Tale, Doamne”. Cu 
alte cuvinte mărturisitorul, atunci când depune mărtu- 
ria cea adevărată, este învăluit de Duhul Sfânt, cuvintele 
lui fiind inspirate. El este cel care spune adevărul acolo 
unde nimeni altcineva n-ar avea curajul să-l spună; este 
cel care îşi asumă toate riscurile pe care mărturisirea sa 
le poate provoca; este cel care poate spune că Hristos 
este Dumnezeu, Unic şi Adevărat într-o mare de păgâni 
care în clipa următoare îl pot decapita. 


IV. Așadar, să punctăm un aspect deosebit de im- 
portant, mărturisirea este transpunerea în cuvinte a 
credinţei celei adevărate şi curajul de a spune adevărul 
indiferent de consecinţe. 


V. Sfântul Apostol loan ne spune: „în aceasta să 
cunoaşteţi voi duhul lui Dumnezeu: fiece duh care-L 
mărturiseşte pe lisus Hristos ca venit în trup, este de la 
Dumnezeu; și fiece duh care nu-l mărturisește pe Iisus, nu 
este de la Dumnezeu; el este al lui Antihrist, despre care aţi 
auzit că vine, și acum chiar este în lume” (1 loan 4, 2-3). 

Mărturisirea şi mărturisitorul sunt credinţa și credin- 
ciosul în forma cea mai autentică și concretă. Nimeni 


88 LIVIU VIDICAN-MANCI 


nu poate fi mărturisitor, dacă nu crede, dar nici credin- 
cios, dacă nu mărturisește. Pentru ca mărturisirea să fie 
puternică, trebuie să ne înarmăm cu armele cele nepie- 
ritoare ale credinţei și cu scutul nădejdii și al iubirii. Un 
act deosebit de mărturisire este şi rostirea Crezului în 
Biserică, precum şi, într-o formă mai generală, mărtu- 
risirea păcatelor la preot, în taina Spovedaniei. 


VI. Aşadar, şi noi putem deveni mărturisitori, chiar 
dacă în prezent, cel mai probabil, nimeni nu ne va mai 
persecuta. Nu, deocamdată! În Irak, Turcia, Liban și alte 
ţări musulmane, cei care au chiar acum curajul de a-L 
mărturisi pe Hristos, pot muri. Dar, de această dată, 
nu despre mărturisirea de tip martiric vreau să vă aduc 
aminte, ci despre una mai simplă. Omul contemporan 
se rușinează de valorile creştine autentice, chiar dacă ni- 
meni nu-i stă cu arma la cap. În loc să-L mărturisim pe 
Hristos, fugim în alte grupări religioase marginale, în 
loc să-L mărturisim, preferăm să fim indiferenți, în loc 
să-L mărturisim preferăm să afirmăm că suntem atei. 
Dar cine-L mărturiseşte pe Hristos mărturisește singurul 
adevăr de care poate fi sigur, mărturisește dorinţa sa reală 
de a avea o societate mai curată și mai morală pentru 
generaţiile viitoare, pentru că Hristos înseamnă Adevăr, 
înseamnă Valoare, înseamnă Viaţă, iar societatea noas- 
tră, adeseori, tocmai pe acestea le inversează. „Cel ce va 
mărturisi că lisus este Fiul lui Dumnezeu, Dumnezeu 
rămâne întru el şi el întru Dumnezeu” (1 loan 4, 15). 

Cateheza următoare este dedicată forței misionare 
a Sfinţilor Apostoli și posibilităţii de a-i imita şi urma 
în apostolat. 


SFINŢII APOSTOLI, MODELE DE 
MISIONARI 


I. Cateheza precedentă a încercat să ilustreze cât de 
importantă este mărturisirea lui Hristos, ce înseamnă 
a mărturisi, adică a transpune în cuvinte credinţa inte- 
riorizată, așa cum a făcut Sfântul Emilian al Cizicului. 
Dar oare aceasta să fie mărturisirea totală? Doar trans- 
punerea în cuvinte a credinţei ne face mărturisitori? 
Oare nu mai era ceva în viaţa mărturisitorului Emilian, 
pe care nu l-am atins în expunerea noastră şi care ar 
face mai completă imaginea noastră asupra mărturisirii? 
Există oare vreo legătură între mărturisire și misiune? 


II. Cu ajutorul Bunului Dumnezeu, pe 9 august, 
când Biserica îl cinstește pe Sfântul Apostol Matia, vom 
vorbi despre Sfinţii Apostoli, modele de misionari şi 
vom vedea în ce măsură misiunea apostolică a fost cea 
mai desăvârșită formă de mărturisire. 


III. „Despre Sfântul Apostol Matia se cunosc destul 
de puţine lucruri din textul biblic. Primul capitol al căr- 
ţii Faptele Apostolilor ne vorbeşte despre tragerea la sorţi 

pentru alegerea înlocuitorului lui Iuda Iscarioteanul. 
Doi, din cei 70 de ucenici ai Mântuitorului au fost aduși 
în faţa Apostolilor și au tras la sorţi (Fapte 1, 26). Sf. 
Apostol Petru s-a rugat spunând: «Tu, Doamne, Care 
cunoşti inimile tuturor, arată pe care din aceștia doi l-ai 
ales, să ia locul acestei slujiri și al apostoliei din care a 
căzut Iuda, ca să meargă în locul lui» (Fapte 1, 24-25). 
Matia a fost cel ales să-i ia locul lui Iuda. După cum 
spuneam, despre el nu avem detalii în Sfânta Scriptură, 
Sinaxarele ne spun că s-a născut în Betleem și făcea parte 
din marele neam al lui Iuda. A stat sub aripa Dreptului 
Simeon, primitorul de Dumnezeu, care l-a învăţat Legea 
iudaică. La maturitate a intrat în ceata celor 70 de uce- 
nici ce-L urmau pe Hristos, iar după Pogorârea Duhului 
Sfânt a fost ales prin tragere la sorți Apostol în locul lui 
Iuda. A fost un misionar devotat al Domnului propo- 
văduind Evanghelia în ţinuturile ludeei, Macedoniei 
şi Etiopiei. 

După cum e consemnat în Vieţile Sfinților, acesta 
a fost chinuit și batjocorit în Etiopia. Alte documente 
vorbesc despre aducerea lui la Templu și înfățișarea îna- 
intea Arhiereului care-l obligă să-și lepede credința şi să 
nu-L mai propovăduiască pe Hristos. Nevrând să-l as- 
culte, a fost bătut cu pietre până la moarte. Pentru că 
le era frică să nu fie trași la răspundere de romani, i-au 
tăiat capul cu o secure, semn că ar fi încălcat legea ro- 
mană și l-ar fi denigrat pe Cezar”. 

Apostolii au primit poruncă de la Mântuitorul să 
meargă în lume să boteze și să propovăduiască Evanghelia 
la toată făptura. Aceștia au lăsat această datorie și urma- 
şilor lor preoţii, episcopii și nouă tuturor, „Mergând în- 


! Rezumat din Viețile Sfinților, 9 August. 

văţaţi toate neamurile, botezându-le în numele Tatălui 
şi al Fiului și al Sfântului Duh, învăţându-le să păzească 
tot adevărul” (Matei 19, 20-21). 

Dar ce înseamnă a fi misionar al lui Hristos? Pentru 
a ne răspunde e nevoie să ne amintim de cuvintele Mân- 
tuitorului — „în lume necazuri veti avea, dar îndrăzniti, 
Eu am biruit lumea” (loan 16, 33) — pe care le vom con- 
juga cu textul din evanghelia după Matei. 

Din cele două texte am putea selecta câteva trăsă- 
turi ale misionarului: este cel care învaţă evanghelia pe 
cei neștiutori; este cel care îi aduce la botez pe cei ce 
vor să se unească cu Hristos; este cel care își îndepli- 
neşte sarcinile cu smerenie întrucât o face în numele 
Sfintei Treimi; este cel care mărturiseşte adevărul cu 
curaj și îndeamnă la mărturisirea și respectarea adevă- 
rului; este cel care, indiferent de necazurile ce-i apar în 
cale, nu deznădăjduiește întrucât Hristos este cel care 
îi e alături; este omul cu o credinţă neclintită în Tatăl, 
Fiul şi Duhul Sfânt. 


IV. Să repunctăm câteva aspecte importante expuse 
până acum: Sfântul Matia este cel care a fost chemat la 
apostolat în locul lui Iuda Iscarioteanul; Misiunea este 
forma completă de mărturisire; Misiunea presupune de- 
votament, curaj şi credință deplină; Apostolii sunt mo- 
dele absolute de misiune și propovăduire a Evangheliei 
mântuitoare. 


V. Forma de misiune apostolică a fost preluată de toţi 
Sfinţii Bisericii, întrucât după acest model au propovă- 
duit cuvântul lui Hristos. Să ne amintim doar de sfin- 
ţii martiri Brâncoveni, pe care-i cinstim în fiecare an pe 

16 august, care au slăvit pe Mântuitorul și au ţinut cre- 
dinţa lor nealterată chiar și în pragul morţii. 


VI. Misiunea face parte din munca cea mai nobilă a 
creștinului. E jertfa pe care o putem aduce Domnului. 
Este împlinirea unui îndemn, dar, totodată celor care 
fac misiune li se şi răsplătește: „Și le-a zis: Mergeti în 
toată lumea şi propovăduiti Evanghelia la toată făptura. 
Cel ce va crede și se va boteza, se va mântui; dar cel ce 
nu va crede, se va osândi. Iar celor ce vor cred, aceste 
semne le vor urma: în numele Meu demoni vor izgoni, 
în limbi noi vor grăi, şerpi vor lua în mână, și chiar 
ceva dătător de moarte de vor bea, nu-i va vătăma; pe 
bolnavi mâinile-și vor pune, și aceia se vor face bine” 


(Mc. 16, 15-18). 


VII. Ne putem noi încadra în profilul apostolic al 
misionarului? Putem fi oare misionari? Nu e oare im- 
posibil să mai mărturiseşti astăzi? Mai e nevoie de mi- 
sionari când majoritatea se declară creştini? Da! Putem 
spune un „Da” categoric. Şi acum să spunem și de ce: 
creştinul mileniului III nu este diferit de cel din timpu- 
rile apostolice, are aceleași datorii față de sine, faţă de 
semenii săi şi faţă de Dumnezeu; putem fi misionari pen- 
tru că avem toate instrumentele pentru aceasta: Sfânta 
Evanghelie, Sfintele Taine, Biserica şi tezaurul patristic; 
e mai mult decât necesar să propovăduim cu timp și fără 
timp, chiar dacă majoritatea se declară creștini, întrucât 
sunt creştini doar cu numele, iar cu obiceiurile, păgâni. 

E adevărat, nu e ușor să mărturisim după modelul 
apostolilor, dar nici imposibil. Ne întâlnim cu indife- 
rentismul unor semeni, dar nici apostolii nu au avut alt 

mediu, dimpotrivă, toţi le erau ostili și la orice pas își 
puteau pierde viaţa. Așadar, modelul Sfântului Matia și 
al celorlalţi apostoli este modelul misionarului autentic, 
responsabil și devotat, pe acesta să-l urmăm. 

Virtutea fidelității o vom avea descrisă în cateheza 
următoare. Sfântul Lavrentie va fi cel care se va pune 
înaintea noastră ca o icoană de urmat. 


SFÂNTUL LAURENȚIU, 
MODEL DE FIDELITATE 


I. După ce am vorbit despre valoarea mărturiei, a 
mărturisirii, a misiunii şi a profilului apostolic al misi- 
onarului, și am observat că deși noi facem o diferenţiere 
şcolărească între termeni, aceste realităţi nu pot exista 
una fără cealaltă. Cu alte cuvinte, nu vei depune nici- 
odată mărturie fără să faci misiune, cum niciodată nu 
vei putea face misiune fără să fii dedicat, credincios și 
mai ales fidel cauzei pe care o susţii şi persoanei pe care 
pretinzi că o reprezinți. 


II. Pe 10 august, când Biserica îl cinstește pe Sfântul 
Arhidiacon Laurenţiu, ne vom apropia de înţelesul fi- 
delităţii sau, așa cum este cunoscută în lexicul creştin, 
al credincioşiei. 


III. Ce este fidelitatea? Cum se traduce ea? Ce be- 
neficii are cel care este fidel? Ce tipuri de fidelitate 
cunoaştem? 

Înainte de a ne răspunde la aceste întrebări, să ne 
aplecăm puţin asupra vieţii Sfântului Laurenţiu. Sfântul 

Arhidiacon Laurenţiu a fost ucenicul Sfântului papă 
Sixt al Romei, din veacul al III-lea, pe când persecuţi- 
ile împotriva creștinilor erau extrem de dure. Din ca- 
uza faptului că îi reprezenta pe creştini și nu-l asculta 
pe împărat, papa Sixt a fost luat dimpreună cu diaco- 
nii săi, Felicissimus și Agapitus și au fost condamnaţi la 
temniţă. Pe drumul spre închisoare, Laurenţiu s-a întâl- 
nit cu ei și i-a zis Sfântului Sixt: „Unde mergi, Părinte, 
fără fiul tău? Unde grăbeşti, Preasfinţite, fără al tău ar- 
hidiacon”. Dar episcopul i-a răspuns blând și încura- 
jator: „Nu fiule, nu te părăsesc, dar lupte încă și mai 
mari te așteaptă. Noi, ca bătrânii, ne-am angajat într-o 
luptă ușoară. Dar pe tine, tânăr viguros, te aşteaptă o 
victorie şi mai plină de glorie asupra tiranului. Nu mai 
plânge. Peste trei zile Diaconul îi va urma Preotului”. 
După închiderea lor în grelele temnițe romane, 
Sfântul Laurenţiu a luat toate vasele sfinte, le-a vân- 
dut şi a împărţit banii săracilor. Pe când cei trei erau 
duși pentru a li se tăia capul, Arhidiaconul Laurenţiu 
a început să strige: „nu mă lăsa, Părinte Sfânt, pentru 
că am împărţit deja comorile pe care mi le-ai încredin- 
ţar”. Soldaţii romani, crezând că e vorba despre comori 
ascunse de ochii împăratului, l-au prins pe slujitorul 
Domnului şi l-au înfățișat Augustului roman. Întrebat 
fiind unde a pus banii, acesta le-a arătat mulțimile de 
săraci pe care i-a miluit cu acei bani şi care erau adevă- 
rata comoară. Simţind că este batjocorit, împăratul l-a 
aruncat în temniță. În temniță a făcut numeroase vin- 
decări, iar în cele din urmă, nedorind să se închine ido- 
lilor a fost pus pe un grătar de fier încins în foc. În acest 
timp, el rostea: „Eu mă dau jertfă plăcut mirositoare sin- 
gurului Dumnezeu adevărat, pentru că jertfa ce se cu- 


96 LIVIU VIDICAN-MANCI 


vine lui Dumnezeu este o inimă smerită” (Ps. 50, 18), 
iar, înainte de a-și da duhul, a mulțumit lui Dumnezeu 
zicând „Mulţumesc Ţie, Iisuse Hristoase, pentru că m-ai 
învrednicit să intru pe porţile Împărăției Tale”. 

Exemplele de fidelitate sunt nenumărate în Sfânta 
Scriptură. lată cum se exprimă Sfântul Apostol Pavel: 
„Anume pentru aceasta l-am trimis, ca să ştiţi cum ne 
aflăm şi ca să vă mângâie inimile, împreună cu Ohnisim, 
credinciosul şi iubitul frate, care este dintre voi” (Col.4, 
9); „Așa să ne socotească pe noi fiecare om: ca slujitori 
ai lui Hristos şi iconomi ai tainelor lui Dumnezeu. Or, 
ceea ce se caută mai mult la iconomi e ca fiecare să fie 
găsit credincios (1 Cor. 4, 1-2); sau, așa cum se exprimă 
Sfântul Apostol Petru: „V-am scris aceste puţine lucruri 
prin Silvan, pe care-l socotesc frate credincios, ca să vă 
îndemn și să vă mărturisesc că acesta este adevăratul har 
al lui Dumnezeu; cel în care staţi voi” (1 Ptr. 5, 12). 

Fidelitatea nu este altceva decât o manifestare a cre- 
dinţei, este asumarea credinţei și transformarea ei în 
concretul vizibil. Acest lucru este cu atât mai mult în- 
tărit de cuvintele imnografului: „Împotriva chibzuielii 
celei păgânești a rătăciţilor, cu armele adevărului și 
ale cinstirii de Dumnezeu întrarmându-te, pomenirea 
acestei chibzuieli până în sfârșit ai surpat-o prin credință 
şi prin puterea voinței”. 

Spuneam că fidelitatea este o manifestare în faptă a 
credinţei, dar cu toţii putem identifica cel puţin două 
feluri de fidelitate: fidelitatea faţă de om; fidelitatea faţă 
de Dumnezeu. Dacă ne vom întreba care dintre ele e 
mai importantă vom vedea că, în înţelesul creştin, nu 
se poate una fără cealaltă. 


1 Mineiul pe August, 10 August, Utrenie, Cântarea a 4-a, Slavă... 

Fidelitatea față de om poate fi numită fidelitate nu- 
mai dacă e bazată pe iubire curată. De ce afirmăm acest 
lucru? Pentru că sunt nenumărate cazuri de fidelitate în 
istorie unde oamenii sunt fideli unor lideri sau împărați 
fie din frică, fie din interes, fie pentru că au fost mani- 
pulaţi. Aceasta este fidelitatea adevărată? Nu! E nevoie 
de iubire și convingere ca fidelitatea să fie reală și aici 
vorbim de credincioșie. Credincioşia este în fapt fide- 
litatea faţă de Dumnezeu și de semeni, despre aceasta 
vorbesc textele pe care le-am amintit adineauri. 


IV. Așadar, reținem faptul că Sfântul Lavrentie este 
un model de fidelitate pentru că nu și-a părăsit pă- 
rintele sufletesc nici atunci când putea, iar fidelitatea 
față de Sfântul Sixt a fost o fidelitatea implicită faţă de 
Dumnezeu, pentru că omul este făcut după chipul lui 
Dumnezeu. Totodată, observăm că fidelitatea este falsă 
şi adevărată. Este falsă atunci când aceasta izvorăște din 
frică, interes sau manipulare, după cum este adevărată 
atunci când izvorăște din convingere, dragoste şi dăruire. 


V. Fidelitatea este trăsătura ce-l face pe om să fie dea- 
supra animalelor, pentru că ea este cea care izvorăşte din 
întâlnirea raţiunii cu credinţa. 

Dar credincioșia, am putut observa, e doar o transpu- 
nere în fapte, în concret a credinţei. Ea este rezultatul 
vizibil al credinței, însă nu poate exista fără întâlnirea cu 
celelalte virtuţi importante despre care am vorbit deja: 
iubirea, nădejdea, răbdarea, rugăciunea sau mărturisirea. 


VI. Intr-o lume a dezamăgirilor, marcată puternic 
de spiritul secularist, unde să fii dedicat, credincios unei 

cauze nobile, unor idealuri, fie ele chiar creștine, e un 
defect, nu o calitate, e tot mai greu să crezi și să-ți educi 
copiii în spiritul fidelității. Ce e, de fapt, fidelitatea, în- 
tr-o astfel de lume și cum putem fi, totuși, fideli când 
societatea ne descurajează? 

În primul rând, să fim dedicați și fideli lui Dumnezeu. 
Această fidelitate se va traduce printr-o participare 
săptămânală la slujbele Bisericii. Pe de altă parte, prin 
rămânerea în barca credinței, indiferent de minciunile 
cu care ne vor înconjura unii sau alții, înțelegând prin 
aceasta ateii sau sectarii, cei care ne spun că şi ei sunt 
fideli lui Hristos, dar hristosul lor e unul al criticii, al 
bârfei, al minciunii, al dezinformării și al falsului. 

Ce este fidelitatea? Statornicia în crezul părinţilor 
noştri care-şi trage seva din pământul Scripturii și al 
Sfinţilor Părinţi; mărturisirea unui Dumnezeu Adevărat, 
Creator al Cerului și al Pământului, în lisus Hristos, Fiul 
Său şi în Duhul Sfânt, Mângâietorul, Duhul Adevărului; 
aceasta este fidelitatea sau, dacă vreţi, credincioşia. 


SFÂNTUL NIFON, 
MODEL DE DREPTATE ÎN DUMNEZEU 


I. Am vorbit în cateheza trecută despre cât de impor- 
tantă este fidelitatea, credincioşia într-o lume a necre- 
dinţei şi infidelităţii. Am observat cum Sfântul Lavrentie 
nu şi-a cruțat viaţa, îsntrucât a ţinut la principiile creș- 
tine și, în primul rând, la fidelitate. Dar, oare, pe lângă 
fidelitate, mai e nevoie de ceva pentru a fi modele de 
creştini? 


II. Această nelămurire ne va fi risipită de Sfântul 
Nifon pe care-l cinstim în fiecare 11 august, care, prin 
viaţa sa, a devenit model al statorniciei, al fidelității 
faţă de credinţă prin dreptatea în Dumnezeu. Aşadar, 
în această cateheză, vom vorbi despre dreptate într-o 
lume a nedreptăţilor. 


III. Ce înseamnă dreptatea? Se vorbeşte atât de mult 
despre dreptate și totuși este atât de multă nedreptate. 
Ne place să credem că înainte oamenii erau mai drepţi, 
că se înșelau mai puţin, căci, nu-i așa, opusul dreptății 
este înșelarea, nedreptatea. Pentru a ne răspunde la aceste 

întrebări, să ne aplecăm puţin asupra vieţii sfântului pe 
care Biserica Ortodoxă l-a pus în calendar pe data de 
11 august a fiecărui an. 

„Sfântul Nifon s-a născut într-o familie de greci or- 
todocși în jurul anului 1440. A primit din botez numele 
de Nicolae și a stat în prima parte a vieţii în apropie- 
rea sfântului Antonie, marele pustnic al Peloponezului. 
Era un iubitor de ştiinţă și căuta să înveţe învățătura 
cea adevărată. Aşa a ajuns la Constantinopol de unde, 
după mai mulți ani de ucenicie, a fost ales în 1483 mi- 
tropolit al Tesalonicului, iar după trei ani Patriarh al 
Constantinopolului. În 1488, nesuportând râvna sa 
pentru dreptate şi pentru Ortodoxie, sultanul l-a înlă- 
turat, urmând ca în 1496 să revină pe tronul patriar- 
hal pentru puţin timp. După numai doi ani este exilat 
la Adrianopol unde îl va cunoaște pe domnitorul ro- 
mân Radu cel Mare. Acesta l-a adus pe sfântul patriarh 
în ţară pentru a ajuta la împrospătarea vieţii religioase. 
Din nefericire, domnitorul a crezut că sfântul părinte 
va fi mai puţin drept cu privire la interesele sale perso- 
nale şi ar putea, în schimbul serviciului pe care i l-a fă- 
cut, de a-l aduce în ţară, chiar să încalce canoanele. Sora 
lui urma să se căsătorească cu un boier care era însă că- 
sătorit. Vlădica Nifon n-a vrut să-şi dea acordul soco- 
tind că este o nedreptate și o încălcare a legii părinților 
şi a Sfintelor Sinoade. Din această cauză sfântul s-a re- 
tras la mănăstirea Vatopedou iar, spre sfârşitul vieţii, la 
Dionisiou, unde şi-a dat obştescul sfârșit. 

Datorită purtării de grijă a domnitorului Neagoe 
Basarab, sfântul Nifon l-a iertat în chip minunat pe 
Radu Vodă pentru imprudenţa de a încălca flagrant 
sfintele canoane ale Bisericii. I-a adus osemintele și le-a 

aşezat deasupra mormântului lui Radu și au făcut pri- 
veghere toată noaptea”!. 

Am văzut, pe scurt, viaţa unui om, sfânt într-ade- 
văr, dar totuşi om, și am sesizat că unul din principiile 
sale directoare în viaţă a fost dreptatea în Dumnezeu. 
Văzându-i faptele virtuoase, ne întrebăm poate în ce mă- 
sură susține Sfânta Scriptură şi Sfânta Tradiție un ase- 
menea comportament și cum este înţeleasă dreptatea de 
cei inspirați în scrisul lor de Duhul Sfânt. 

Prorocul ne spune următoarele: „Nu ţi s-a spus, o, 
omule, ce este bun? Sau ce anume cere Domnul de 
la tine, decât să faci dreptate şi mila s-o iubesti şi să fii 
gata să ţii pasul cu Domnul, Dumnezeul tău? (Mi. 6, 
1). Iar, Sfântul Apostol Pavel: „Așa cum Avraam a cre- 
zut în Dumnezeu și i s-a socotit lui aceasta ca dreptate” 
(Gal. 3, 6). 

Dar, ne întrebăm din nou, oare nu facem noi drep- 
tate zilnic? Oare nu căutăm să fim corecţi cu fraţii noş- 
tri? Dar, mai mult decât atât, oare nu susţinem noi zilnic 
că suntem drepţi? Chiar dacă socotim că suntem drepţi, 
s-ar putea să nu fim în dreptatea lui Dumnezeu. Ca în 
cazul altor virtuți, putem vorbi, într-o formă foarte sim- 
plă, despre două tipuri de dreptate, dreptatea dumneze- 
iască şi dreptatea omenească. Dreptatea dumnezeiască, 
de asemenea, poate fi văzută prin două filtre, prin cel 
al Vechiului Testament și prin cel al Noului Testament. 
Dreptatea în Vechiul Testament era o dreptate legalistă. 
Vedem foarte bine că Dumnezeul Vechiului Legământ 
este un Dumnezeu justiţiar, pentru că firea omului că- 
zut nu suporta un alt tip de pedagogie divină, din ca- 
uza căderii ei. Dreptatea Noului Testament, în schimb, 


! Rezumat făcut după Viaţa Sfântului Nifon, în Viezi/e Sfinților. 

este o dreptate îmbibată în iubire şi credinţă nestrămu- 
tată, fiindcă „dreptul din credință va fi viu” (Gal. 3, 11). 

Pe lângă aceasta trebuie să vedem dreptatea ca o în- 
datorire. Sfântul Evanghelist loan ne spune: „Nu jude- 
caţi după înfățișare, ci judecată dreaptă judecaţi!” (loan 
7, 24). Cuvintele Sfântului loan ne arată că drepta- 
tea este opusul superficialităţii, care nu e altceva decât 
nedreptatea. 

Dreptatea este invocată în Predica de pe Munte, în 
fericirea a 8-a, unde ni se spune: „Fericiţi cei prigoniţi 
pentru dreptate, că a lor este împărăţia cerurilor” (Matei 
5, 10). Observăm două elemente care ne interesează aici: 
fericirea şi prigoana, ambele întregindu-ne imaginea des- 
pre dreptate. Am văzut că Sfântul Nifon, ca un păstrător 
nealterat al dreptăţii, a avut mult de suferit. Două sur- 
ghiunuri din partea sultanului și privarea de benefici- 
ile promise din partea lui Radu cel Mare, pentru că n-a 
vrut să fie de acord cu adulterul dintre sora domnito- 
rului și boierul cel bogat. Dar răsplata este una pe mă- 
sură: împărăţia cerurilor. Cu alte cuvinte, deşi dreptatea 
e de dorit, ea nu e simplu de gestionat. Nu e simplu să 
fii drept, pentru că aceasta ar însemna să te asemeni lui 
Dumnezeu, dar lipsa superficialităţii şi asumarea acestei 
responsabilităţi de a fi drept, oferă diadema nemuririi. 

Pentru a înţelege şi mai bine ce înseamnă dreptatea 
pe care o cere Dumnezeu de la noi, să ne amintim de 
pilda iconomului nedrept (Luca 16, 1-9). Câră milos- 
tivire a arătat Dumnezeu faţă de el și cât de neîngădu- 
itor şi nedrept a fost el cu fratele său? 


V. Reţinem din aceste cuvinte spuse asupra dreptă- 
ţii un lucru extrem de important, dreptatea plăcută lui 

Dumnezeu este dreptatea în iubire, este singura care face 
diferenţa între dreptatea Vechiului Testament, drepta- 
tea lumească și dreptatea bineplăcută lui Dumnezeu. 


VI. Dreptatea, este un cuvânt des întâlnit în viaţa de 
zi cu zi. Vorbim despre dreptate când vine vorba de tri- 
bunalele de judecată, vorbim despre dreptate când ne 
referim la viaţa politică, vorbim despre dreptate când ne 
referim la locul de muncă, dar, întotdeauna o punem 
în cumpănă cu nedreptatea, despre care vom vorbi de- 
taliat într-o cateheză viitoare. 


VII. Se vorbeşte mult, din ce în ce mai mult, despre 
dreptatea socială. Toți încearcă să ne convingă că vor 
dreptatea, că o caută, că o fac. Dar, oare, așa să fie? Am 
înţeles noi despre ce dreptate e vorba? Vedeţi dumnea- 
voastră, deunăzi am vorbit despre fidelitate. Ei bine, ea 
nu poate fi separată de dreptate. Nu poţi face dreptatea 
lui Dumnezeu atâta timp cât ești fidel diavolului. Nu-i 
aşa? Oare noi, atâta timp cât suntem în minciună, putem 
demonstra că suntem în adevăr, când există un singur 
Adevăr? Bineînţeles că nu! Și atunci ne întrebăm cum să 
ne ferim de nedreptate şi să ne apropiem de dreptate, de 
adevăr. Sfinţii spun că e simplu: păzeşte căile Domnului 
şi vei afla dreptatea lui Dumnezeu, viata cea veşnică. Oare 
nu este aceasta dreptatea? Nu este oare păzirea porunci- 
lor Sale, a iubirii aproapelui, a corectitudinii? 

De multe ori ţinem la cuvântul pe care-l spunem noi 
şi credem că acela e dreptatea. Nu susţinem oare: Cum 
poti spune că n-am dreptate? Probabil că adesea avem 
dreptate, dar Dumnezeu face apel la acea dreptate ce iz- 
vorăşte din credinţa cea adevărată, nu dintr-o credinţă 

personală. Dreptatea izvorâtă din credinţa personală nu 
e decât, așa cum se spune în rugăciunea de la Maslu, „ca 
o cârpă lepădată înaintea feţei Tale, Doamne”. 

Dreptatea este, ca în cazul Sfântului Nifon, stator- 
nicia în adevărul lui Dumnezeu, neclintirea în proble- 
mele esenţiale de credinţă și totala disponibilitate faţă 
de eventualele neplăceri pe care le-ar putea atrage sta- 
tornicia noastră în adevăr. 

Cateheza următoare este dedicată „îndrăznelii ce- 
lei bune”, fermităţii duhovnicești. Icoana mucenicilor 
Fotie și Anichit ne va inspira. 


SFINŢII MUCENICI FOTIE ȘI ANICHIT, 
MODELE DE ÎNDRĂZNEALĂ 


I. Am văzut în cateheza de ieri că dreptatea este dum- 
nezeiască şi ea izvorăşte dintr-o iubire nestăvilită de 
adevăr, totodată, am putut observa că pentru a fi drept 
trebuie să ai și curajul de a înfrunta atacurile celor care 
nu suportă adevărul, celor care, socotindu-se mai pre- 
sus decât alţii, consideră că se poate măsura cu două 
măsuri, că dreptate se face numai unora și altora nu. Ei 
bine, credem că ar fi potrivit ca în clipele care urmează să 
ne aplecăm puţin asupra virtuţii care i-a ajutat pe sfinţi 
de-a lungul istoriei să fie drepți şi biruitori în dreptate. 


II. Această cateheză va gravita, așadar, în jurul unei 
noţiuni cu care suntem obișnuiți, însă mai mult în sen- 
sul negativ, întrucât, în timp, aceasta a căpătat un pro- 
nunţat caracter peiorativ, îndrăzneala. În fapt, făcând 
referire la viaţa sfinţilor pe care-i cinstim pe 12 august, 
în fiecare an, Fotie şi Anichit, vom înţelege ce înseamnă 
îndrăzneala în sensul ei plenar duhovnicesc şi vom înţe- 
lege și ce legătură se stabileşte între ea și dreptate. 

III. „Sfinţii Mucenici Fotie şi Anichit au trăit pe vre- 
mea împăratului Dioclețian, marele prigonitor al crești- 
nilor. Pe când prigonitorul se afla în Nicomidia, capitala 
Bitiniei, supărat pe creștini și plin de înverșunare împo- 
triva Mântuitorului, a socotit de cuviință să scoată în 
piaţa publică toate obiectele de tortură pregătite pentru 
cei care nu aveau de gând să se închine idolilor: unghii 
de fier, cazane, vine de bou ș.a.m.d. Dar, pe când se în- 
gâmfa el, sigur că nimeni nu va îndrăzni, de acum îna- 
inte, să mai renege idolii, un om, pe nume Anichit, a 
ieșit în faţa împăratului și cu multă îndrăzneală l-a măr- 
turisit pe Hristos ca Fiu al lui Dumnezeu și Mântuitor 
al sufletelor noastre. Ba, mai mult, i-a spus «o, împă- 
rate, îngrozirile tale gătite împotriva creştinilor şi puse 
înainte nu ne înfricoșează de fel; pentru că nu luăm în 
seamă nicio muncă, nici nu ne vom închina idolilor 
celor fără de suflet». La auzul acestor cuvinte, ucigăto- 
rul de creștini a pus soldaţii să-l chinuie pe sfânt și să-l 
bată cu vine de bou, încât carnea se despicase văzân- 
du-i-se oasele. După aceasta l-au aruncat la fiare, dar 
leul înfricoşător, în loc să-l sfârtece, i-a mângâiat rănile. 
Atunci sfântul a strigat către Mântuitorul să-l ajute să 
îndure toate chinurile spre slava Lui şi spre încurajarea 
celorlalți creştini. 

Văzându-l Fotie a îndrăznit şi, ieşind din mulţime, 
l-a îmbrățișat și l-a numit părinte și mijlocitor pentru 
creştini. Soldaţii l-au prins şi pe el şi la porunca îm- 
păratului au vrut să-i taie cu sabia, însă călăul, slăbin- 
du-i puterile, s-a lovit pe el şi a pierit. Spre uimirea lui 
Dioclețian cei doi nu puteau fi uciși prin caznele pre- 
gătite de el, aşa că s-a gândit că mai uşor îi va îndupleca 
prin lingușiri drăceșşti, oferindu-le demnități şi bunuri 

materiale. Sfinţii au refuzat totul, arătându-i împăratu- 
lui că toate cele promise vor fi spre pierzania lui. 

Simţindu-se umilit, a dat poruncă să fiarbă într-o 
căldare plumb şi să-i arunce acolo, dar printr-o mi- 
nune îngerească plumbul s-a răcit dintr-o dată. Văzând 
că nu poate sub nicio formă să-i ucidă, i-a aruncat în 
lanţuri timp de trei ani, vreme în care mulţi creştini 
au primit îndrăzneală şi au trecut la creştinism. În cele 
din urmă a pregătit, asemeni lui Nabucondonsor, un 
cuptor mare în care i-a băgat pe ei şi pe toţi creştinii 
pentru a-i arde. Aici strigau cu toții: «mulţumim ie, 
Atotputernice Dumnezeule Tată, că prin Unul născut 
Fiul Tău, prin Domnul nostru Iisus Hristos ne-au adu- 
nat pe noi la această cunună mucenicească. Rugămu-ne 
Ţie, Preamilostive, întinde de sus mâinile Tale şi pri- 
meşte sufletele noastre întru odihna cea veșnică, pe care 
ai gătit-o mărturisitorilor Tăi». După trei ore de stat în 
foc şi după ce s-au rugat cu ardoare la Dumnezeu, au 
trecut la cele veșnice, fără ca un fir de păr măcar să le fi 
fost atins de văpaia focului”!. 

Spuneam la începutul acestei cateheze că vom vorbi 
despre îndrăzneală. Dar ce este aceasta? Dicționarul ex- 
plicativ al limbii române pune semnul egal între în- 
drăzneală, bărbăţie, cutezanţă şi curaj, motiv pentru 
care ne mai întrebăm încă o dată, aceasta să fie îndrăz- 
neala? În mare parte da, numai că e nevoie să lămurim 
câteva aspecte extrem de importante în economia ca- 
tehezei noastre. 


! Sinteză realizată după „Viaţa Sfinţilor Fotie şi Anichit”, 12 
August în Viețile Sfinţilor pe August, retipărite și adăugite cu apro- 
barea Sfântului Sinod al Bisericii Ortodoxe Române, Ediţia a Il-a, 
Editura Mănăstirii Sihăstria, 2005. 

Aşa cum am văzut și în cazul sfântului Anichit, în- 
drăzneala înseamnă curajul de a spune adevărul, in- 
diferent de consecințele pe care le implică. Dar e mai 
mult decât atât. În creştinism, îndrăzneala este bună sau 
rea, depinde de fântâna din care ne adăpăm sufletul. 
Îndrăzneala cea bună urmăreşte întotdeauna afirmarea 
adevărului revelat, lupta pentru cauza creştină, afirmarea 
credinţei neștirbite, în timp ce curajul cel rău se inspiră 
din comportamentul lui Lucifer. Şi acesta a îndrăznit 
să emită pretenţii pentru a fi ca Dumnezeu, şi acesta 
a îndrăznit să spună omului că poate fi ca Dumnezeu 
dacă va mânca din pomul cunoștinței binelui și răului, 
cu alte cuvinte a îndrăznit să mintă, iar îndrăzneala lui 
a avut urmări catastrofale pentru om. 

Cu alte cuvinte și simplu spus, putem vorbi cel pu- 
ţin despre două tipuri de îndrăzneală: dumnezeiască şi 
demonică. 

În rugăciunile ortodoxe se pomeneşte foarte mult 
despre această îndrăzneală: „cu îndrăzneală chem ajuto- 
rul Tău”; „cu îndrăzneală vin la Tine”; iar una din cân- 
tările de la Utrenia din 12 august spune următoarele: 
„cum dumnezeieştile arme ale credinţei îngrădindu-te, 
Anichit, vitejeşte ai mers spre împletirea vrăjmașilor 
celor fără de trup; şi cu puterea cea dumnezeiască, ai 
prăpădit taberele acestora”?. Toate aceste expresii ale 
Tradiţiei îşi au rădăcina în Sfânta Scriptură: „Văzându-L 
umblând pe mare, ucenicii s-au înspăimântat, zicând 
că este nălucă, și de frică au strigat. Dar El le-a vor- 
bit îndată, zicând: Îndrăzniţi, Eu sunt; nu vă temeţi”. 
(Matei 14, 26-27) 


2 Mineiul pe August, 12 August, Utrenie, Canonul mucenici- 
lor, Cântarea I, gls. 4. 


FIRESCUL SFINŢENIEI 109 


Îndrăzneala cea bună alungă frica şi umple sufletul 
omului de harul curajului, al adevăratei bărbăţii, al 
puterii mărturisitoare, în timp ce îndrăzneala lumească, 
tupeul, dărâmă și nu clădeşte, este o manifestare a unei 
bărbăţii camuflate, a unei lașități îmbrăcate în haina 
curajului. Despre aceștia, Sfântul Apostol Petru spune: 
îndrăzneţi, îngâmfaţi, ei nu se cutremură să blasfemieze 
Slăvile, 11. În timp ce îngerii, deși sunt mai mari în tărie 
şi-n putere, nu aduc împotrivă-le judecată b/asfemiatoare 
în fata Domnului. (2 Petru 2, 10-11). 


IV. Reţinem din cele expuse până acum că îndrăz- 
neala este sinonima curajului, a bărbăţiei, a puterii de 
a spune adevărul cu orice risc. Totodată, nu e lipsit de 
importanţă că în fața noastră se înfățișează două tipuri 
de îndrăzneală, una dumnezeiască, revelată, dătătoare 
de bine și mântuire și una diabolică, cunoscută în po- 
por şi sub apelativul de tupeu, borfășie. Primul tip de 
îndrăzneală este bărbăţia mucenicească în timp ce tu- 
peul este lașitatea îmbrăcată în haine de curaj. 


V. Îndrăzneala este o formă a mărturisiri, aşa cum am 
văzut în cateheza dedicată Sfântului Emilian, episcopul 
Cizicului, marele mărturisitor. Nu putem fi mărturisitori 
dacă nu avem îndrăzneala cea bună, puterea de a spune 
lucrurilor pe nume. Dar aceasta numai în situaţia în care 
actul de curaj va fi unul altruist, un act realizat în folosul 
comunităţii și nu dintr-un interes egoist. O înţelegere 
corectă a îndrăznelii este doar în lumina mărturisirii și 
a mărturiei, a devotamentului faţă de Dumnezeu și a 
dragostei față de Biserică. 


110 LIVIU VIDICAN-MANCI 


VI. Cât de bine ar fi ca societatea civilă şi, cu pre- 
cădere, o parte a clasei politice din ţara noastră să ci- 
tească viaţa sfinţilor Anichit şi Fotie. Poate ar înţelege 
ce înseamnă actul suprem de îndrăzneală. Într-o epocă 
a tupeului și a nerușinării se impune să arătăm, noi creș- 
tinii, cei care simţim că în fibra noastră rezidă energia 
hristică, ce înseamnă îndrăzneala. Acum, mai mult de- 
cât oricând, se impune să arătăm lumii că îndrăzneala 
înseamnă îndepărtarea minciunii, a calomnii, a trădă- 
rii, înseamnă mărturisirea Adevărului, a lui Hristos şi 
Bisericii celei Una. 

Oare, când alţii au curajul să spună că negrul este 
alb şi roșul, galben, când ni se spune că cercul e pă- 
trat şi dreptunghiul, triunghi, oare nu ar trebui să fim 
mai îndrăzneţi? Tăcerea și lipsa noastră de implicare 
nu e decât opusul curajului celui adevărat, al îndrăzne- 
lii martirilor care şi-au pierdut viaţa pentru ca noi, as- 
tăzi, să intrăm nestingheriți în biserici şi să ne rugăm. 
Lipsa noastră de implicare nu face decât să permită ră- 
ului să prindă rădăcini, tupeul și tupeiștii să facă legi, să 
ne impună credinţa și să ne spună că Dumnezeu agre- 
ează casele de toleranță, consumul de droguri și scoa- 
terea icoanelor din biserici. Neîndrăzneala creștinului, 
lipsa de fermitate, e victoria diavolului. 

Frumuseţea înţelepciunii şi reflectarea ei în viaţa 
Sfântului Tihon de Zadonsk este subiectul catehezei 
viitoare. 


SFÂNTUL TIHON DE ZADONSK, 
MODEL DE ÎNȚELEPCIUNE 


I. În cateheza din ziua precedentă, am vorbit despre 
ce înseamnă să fii îndrăzneţ, despre ce înseamnă să ai 
curajul cel bun și am văzut că, deşi oamenii pedepsesc 
acest tip de manifestare duhovnicească, Dumnezeu o 
încununează cu diadema cerească. Văzând curajul aces- 
tor sfinți ne întrebăm, totuși, cum au reușit să împli- 
nească asemenea fapte măreţe și să aibă o atitudine 
mântuitoare. Ei bine, pe lângă multele lor calităţi și vir- 
tuți au mai avut încă una, deosebită, înălțătoare, fără de 
care nu se poate atinge sfinţenia. 


II. E vorba de înţelepciune care vine prin rugăciune. 
Sfântul pe care îl cinstim pe 13 august, a avut din plin 
darul înţelepciunii și pentru că a știut cum să o folo- 
sească, vom face referire la viaţa pe care a avut-o încer- 
când să învăţăm și noi câte ceva din ea. 


III. „Sfântul Tihon de Zadonsk a fost un sfânt ce a trăit 
în veacul al XVIII-lea în Rusia. lubitor de Dumnezeu 
şi de carte a ajuns profesor la Seminarul Teologic din 

Novgorod, după o copilărie tristă, cauzată de moar- 
tea tatălui său. În timpul acesta a simțit prezența lui 
Dumnezeu şi învăluirea în înţelepciunea dumneze- 
iască, citind şi meditând nopţi întregi la cuvintele adu- 
cătoare de viaţă. În timpul unei astfel de privegheri a 
simţit că este cuprins de o lumină, moment în care s-a 
decis să urmeze viaţa călugărească. În 1758, a fost hi- 
rotonit preot, după ce intrase în rândul monahilor şi 
primise numele de Tihon. Tot atunci i s-a încredinţat 
conducerea Seminarului din Tver. 

Chiar dacă a căutat viaţa liniștită, la doar 37 de ani a 
fost numit episcop de Voronej, o regiune grea din punct 
de vedere pastoral, cu oameni neînvățaţi și, în parte, 
barbari. Aici a început o adevărată muncă de învăţă- 
tor. Scria, predica cu timp şi fără timp, vizita parohiile 
şi îi îndemna pe credincioși să se considere mădularele 
Bisericii și să fie unelte pentru misiunea Domnului. 

Era un om smerit, dar foarte învăţat. Într-o zi, aflân- 
du-se în locuinţa unui boier, a fost atacat de un tânăr 
iluminist ce nu credea în Dumnezeu. Sfântul îi răspun- 
dea blând, dar punctual şi convingător, așa încât tână- 
rul s-a mâniat şi l-a pălmuit pe sfânt. Dar sfântul i-a 
făcut metanie și şi-a cerut iertare că l-a supărat cu cu- 
vintele sale, motiv pentru care tânărul s-a căit şi a ajuns 
un bun creştin. 

După numai cinci ani de episcopat, sfântul, din ca- 
uza sănătăţii, s-a retras la mănăstirea Zadonsk, la 24 de 
kilometri de Voronej, unde a trăit în liniște până la sfâr- 
şitul zilelor. Chilia sa era modestă, nu avea decât pu- 
ţine lucruri în ea, iar veniturile sale, pensia și alți bani 
pe care-i primea de la donatori, îi împărțea credincio- 
şilor săraci. De multe ori, când banii se sfârșeau, își tri- 

mitea ucenicii la negustori pentru a se împrumuta și a 
le da săracilor. Milostenia era al doilea mod de a fi al 
sfântului. Citea mult vieţile sfinţilor şi Sfânta Scriptură. 
Zilnic scria și medita la cuvintele sfinte. Rugăciunea lui 
era puternică, dar unii dintre călugări, în frunte cu egu- 
menul nu-l iubeau. Cu toate acestea, el se smerea de fi- 
ecare dată şi își cerea iertare, cãutând să-i învețe viața 
cea bună prin propriul comportament. 

În toată viața lui a căutat prin scrierile sale să-i în- 
tărească pe crestini şi să-i îndrepte spre mântuire. A trecut 
la cele veșnice la 59 de ani, iar în testamentul său a scris: 
«Slavă lui Dumnezeu că a avut grijă de mine, nevred- 
nicul, prin pronia Sa. Slavă lui Dumnezeu pentru mân- 
gâierile pe care mi le-a dat când am fost necăjit... Câte 
binefaceri n-am primit de la el, câte daruri»?.. 

Înţelepciunea este dumnezeiască. Și nu pentru că o 
spune un om, ci pentru că ea vine de la Dumnezeu Însuşi. 
lată ce ne spune Sfânta Scriptură: „Iată de ce şi eu, au- 
zind de credinţa voastră cea către toți sfinţii, nu încetez 
să mulțumesc pentru voi, pomenindu-vă în rugăciu- 
nile mele, pentru ca Dumnezeul Domnului nostru lisus 
Hristos, Tatăl slavei, să vă dea vouă duh de înze/epciune 
şi de descoperire spre cunoașterea Lui” (Ef. 1, 17). 

Cunoscutul Solomon, cel care a impresionat o lu- 
me prin priceperea și cumpătarea sa, n-a cerut de la 
Dumnezeu nimic, decât înţelepciune: „Acum, dă-mi în- 
ţelepciune și pricepere ca să ies şi să intru în fața acestui 
popori; căci cine oare îl va judeca pe acest mare popor 
al Tău? (1 Par. 1, 10), iar Domnul i-a dat lui Solomon 
pricepere și foarte multă înţelepciune şi mărinimie pre- 
cum nisipul de pe țărmul mării” (3 Regi, 2, 35). 


! Vieţile Sfinţilor, pp. 173-177. 

Dar ce a fost această înţelepciune? A fost în primul 
rând dreapta măsură. Omul înţelept este omul cu frică 
de Dumnezeu, iar frica de Dumnezeu naște înţelep- 
ciune (lov 28, 28; Pr. 1,7; 9 10). 

Trebuie însă să fim atenţi atunci când vorbim des- 
pre înţelepciune pentru a nu o confunda cu inteligența. 
Înţelepciunea este întotdeauna înţelepciune dacă se ra- 
portează direct și corect la Dumnezeu. Au fost atât de 
mulţi înţelepţi în creştinism care în ochii intelectua- 
lilor fără Dumnezeu n-ar fi valorat nici cât negru sub 
unghie. De altfel, înţelepciunea se caracterizează prin 
smerenie. Ea nu respinge inteligența, ci o implică, dar 
este o inteligenţă care nu jigneşte, nu-i face pe fraţii 
din jur să se simtă umiliţi, nu-i descurajează, ci caută 
întotdeauna să-i mângâie și să-i înveţe lucrurile folo- 
sitoare mântuirii. 

Reîntorcându-ne la imaginea sfântului din Zadonsk, 
observăm că înţelepciunea lui era definită de un complex 
de virtuţi. Funcţia învăţătorească era frumos secondată 
şi întărită de post, rugăciune, smerenie și milostenie. A 
avut smerenia, deşi era episcop, să îndure jignirile egu- 
menului mănăstirii, a avut înţelepciune ca atunci când, 
tentat de sănătatea revenită în trup, să-și reia funcţiile 
episcopale, să asculte de un monah bătrân, un oarecare 
din mănăstire, şi să nu iasă, ci să-și continue munca sa 
duhovnicească. 

Acestea sunt doar câteva fațete, smerite, ale înţelep- 
ciunii. Dar ea trebuie văzută în toată splendoarea ei. 
Hristos Însuşi a fost numit Înţelepciune (1 Co. 1, 30; 
Col. 1, 9), iar înţelepciunea este lucrarea Duhului și e 
dar oferit de Dumnezeu supușilor săi. 

V. Rezumând câteva aspecte legate de înţelepciune, 
vom încerca să reținem că înţelepciunea este un atribut, 
o caracteristică dumnezeiască. De asemenea, chiar dacă 
suntem tentaţi să le confundăm, înţelepciunea nu este 
același lucru cu inteligenţa, întrucât putem vorbi ade- 
sea de oameni inteligenţi, dar neînţelepţi însă, nicioa- 
dată, despre oameni înţelepţi și lipsiţi de inteligenţă. 


VI. Înţelepciunea este frumuseţea sufletului și splen- 
doarea lui, după cum parfumul este minunăţia florii. 


VII. Dar, înţelepciunea odată descoperită putem in- 
tui şi infinita lume spirituală. Duhurile lui Dumnezeu 
sunt duhuri slujitoare și înțelepte. Fiind slujitori ai lui 
Dumnezeu, ne demonstrăm a fi înţelepţi asemenea în- 
gerilor, întrucât înțelepciunea presupune smerenie, as- 
cultare necondiționată, răbdare, tăcere şi, nu în ultimul 
rând, rugăciune și lectura textelor sacre. Chiar dacă în- 
ţelepciunea nu e același lucru cu inteligenţa, un om 
înţelept este un iubitor de carte, de învățătură şi un pro- 
motor al inteligenţei duhovnicești. 


VIII. A fi înţelept nu înseamnă, așa cum spuneam, 
a fi inteligent, deşi valorificăm aproape abuziv această 
proprietate a raţiunii omului. A fi înţelept nu înseamnă 
a şti multă carte, a vorbi frumos sau a şti să te comporţi 
în societate. A fi înțelept înseamnă a nu te socoti pe tine 
mai presus decât alţii, iar atunci când eşti întrebat să 
ai răspunsul gata pregătit, înseamnă a fi întocmai după 
chipul lui Dumnezeu, a căuta să-l imiţi, a căuta să îi 
împlineşti poruncile, a te dovedi cumpătat în cuvânt, 
atunci când se impune, a fi atent cu oamenii atunci când 

aceştia doresc să vorbească cu tine, a gândi mult şi vorbi 
puţin, a nu lua de-a gata informaţiile pe care ţi le fur- 
nizează televiziunile, a nu-ţi alege, ca tânăr, personajele 
lumii mondene pentru care moralitatea e ceva desuet. 
Dar, pentru a înţelege și mai bine ce înseamnă înţelep- 
ciunea şi cu ce ne-ar putea ajuta pe noi, cei de astăzi, 
vă invit la o lectură scripturistică: „De aceea, tot cel ce 
aude aceste cuvinte ale Mele și le plinește, I se va ase- 
măna bărbatului înţelept care şi-a clădit casa pe stâncă. 
Şi a căzut ploaia şi au venit puhoaiele și au suflat vântu- 
rile și au izbit în casa aceea, dar ea n-a căzut, fiindcă era 
întemeiată pe stâncă. Dar cel ce aude aceste cuvinte și 
nu le plinește se va asemăna bărbatului nechibzuit care 
şi-a clădit casa pe nicip. Şi a căzut ploaia şi au venit pu- 
hoaiele și au suflat vânturile și au izbit în casa aceea și 
ea a căzut. Şi mare i-a fost căderea” (Matei 7, 24-27). 
Înţelepciunea este busola vieţii noastre. 


Partea a III-a 


SFINŢII ROMÂNI, 
MODELE DE VIRTUTE 
ȘI UNITATE DE NEAM 


SFÂNTUL PAHOMIE DE LA GLEDIN, 
LUMINĂTOR DE NEAM 
PRIN RUGĂCIUNE ȘI CULTURĂ 


I. În anul centenarului, când vorbeam despre minu- 
nea naţională, despre împlinirea unui vis ce părea de 
neîmplinit, când „Hora unirii” se cântase în cele Trei 
Principate, vorbirea despre Sfinţii români, stâlpi ai cre- 
dinţei ortodoxe, căpăta intonaţie de rugăciune!. 

Pentru neamul românesc, timpurile nu au fost nici- 
odată prietenoase. Secolul al XVIII-lea se înscrie şi el în 
această logică morbidă de subjugare și batjocorire prin jaf 
şi dictatură. Transilvania siluită să se lepede de credință 
pentru compromisul greco-unit, iar, Moldova și Țara 
Românească silite să accepte domniile fanariote care, la 
rândul lor, mai mult au spoliat glia, decât au slujit Ţara. 


II. În aceste vitregii, Dumnezeu frământă din huma 
românească, din lacrimă şi dor, o salbă de sfinţi la care 


se adaugă și sfântul despre care vom vorbi în această ca- 
teheză, Pahomie de la Gledin. 


! Acest proiect catehetic a fost distribuit în Arhiepiscopia Vadu- 
lui, Feleacului şi Clujului în perioada Postului Sfintei Marii din 
anul 2018. 

III. Vom încerca să evidenţiem două dimensiuni ale 
complexei sale personalităţi, dragostea de Dumnezeu re- 
flectată în rugăciune și dragostea de carte, de înţelep- 
ciune. Acestea vor fi trecute prin filtrul Sfintei Scripturi 
şi ale Părinților, iar la final vom căuta răspuns la întreba- 
rea „cum să-l fac pe Sfântul Pahomie, modelul meu?”. 

Viaţa Sfântului Pahomie începe în casa preotului 
Iftimie şi a preotesei Ana, pe frumoasele meleaguri 
năsăudene ale Gledinului, la finele secolului al XVII-lea?. 
Amprentat de atmosfera familiei, de rugăciune, postire 
şi dragoste faţă de carte, a râvnit încă de mic pentru o 
viaţă devotată exclusiv lui Dumnezeu. Activitatea ecle- 
siastică debutează în zorii secolului al XVIII-lea, când, 
în anul 1702, obștea mănăstirii Neamţ îl alege egumen, 
ascultare în care nu îmbătrânește. În 1704, se angajează 
într-un pelerinaj la Marea Lavră, Lavra Pecerska, unde îl 
va întâlni pe Sfântul Dimitrie, Mitropolitul Rostovului. 
După doi ani de rugăciune și meditaţie, la întoarcere, nu 
va mai accepta funcţia de egumen. În 1706, a fost ales 
episcop al Romanului, scaun din care se va retrage în 
1714. Lavra Pecerska a lăsat în sufletul vlădicului dorul 


2 Despre Sfântul Pahomie de la Gledin au scris: Pr. Nicolae 
Feier, Cuviosul Ierarh Pahomie de la Gledin, Renaşterea, Cluj- 
Napoca, 2004; Dorin Arsinte, Pe urmele Sfântului Ierarh Pahomie 
de la Gledin, Mesagerul, Bistriţa, 2011; Ierom. Ambrozie Ghinescu, 
Viaţa Sfântului Ierarh Pahomie de la Gledin, ctitorul Pocrovului, 
Barna's, Bistriţa, 2012; cronica pr. Bogdan Ivanov, „Primul Sfânt 
Bistriţean — Sfântul Cuvios Ierarh Pahomie de la Gledin”, Tabor 2 
(mai 2007), pp. 81-82; Pr. dr. Bogdan Racu, „Sf.lerarh Pahomie 
de la Gledin, Episcopul Romanului”, în https://doxologia.ro/vieti- 
le-sfintilor/sinaxar/sf-ierarh-pahomie-de-la-gledin-episcopul-romanului 
(accesat în 10 iulie 2018). La această descriere bibliografică lapi- 
dară se pot adăuga și multe alte lucrări. 


FIRESCUL SFINŢENIEI 121 


după rugăciune, meditaţie și lectură, ceea ce l-a făcut să 
revină în 1717. Şi-a luat rămas bun de la această lume 
în 1724. Canonizarea sfântului a venit după aproape 
trei secole, în 14 aprilie 2017, fiind aprobată în Şedinţa 
Sfântului Sinod. 

Foarte pe scurt, aceasta este biografia sfântului. 
Întrebarea ce se pune este centrată pe profilul bun de 
urmat al acestuia; pe modelul inspirator și vrednic de 
pus în icoană. 

Sfântul a fost recunoscut de contemporanii săi ca 
un neostenit rugător şi mare iubitor de carte. Slujba 
Acatistului?, în tropar, îl numeşte „stâlp neclintit al ru- 
găciunii curate”. Aceste cuvinte împlinesc îndemnul 
Sfântului Pavel „Rugaţi-vă neîncetat” (I Tes. 5, 17), ru- 
găciune care întăreşte şi luminează. Viaţa dusă în slujirea 
şi vorbirea cu Dumnezeu face ca afirmaţia lui Evagrie 
Ponticul, să se adeverească, „rugăciunea este rodul bu- 
curiei și al mulțumirii”*. 

Condacul pune în evidenţă nu doar viața călugă- 
rească, pe care a iubit-o mai mult decât cârja arhierească, 
ci şi mintea luminată a Sfântului Pahomie: „Pe iubi- 
torul de nevoinţe sihăstrești şi ierarhul preaînţelept al 
Bisericii lui Hristos, pe Pahomie, floarea cea minunată 
a pământului Gledinului, să-l lăudăm după vrednicie, 
ca pe cel ce s-a învrednicit, prin harul lui Dumnezeu, a 


3 Textele imnografice sunt compuse de pr. loan Pintea și epi- 
scopul Ioachim Băcăuanul; mai multe detalii în Bogdan Ivanov, 
„Primul Sfânt Bistriţean — Sfântul Cuvios Ierarh Pahomie de la 
Gledin...” p. 82. 

í Filocalia 1, Exvagrie Ponticul, Cuvânt despre rugăciune, tra- 
ducere din grecește, introducere și note de Pr. Prof. Dr. Dumitru 
Stăniloae, Humanitas, Bucureşti, 20047, p. 78. 

dobândi lucrarea rugăciunii celei curate şi a biruit unel- 
tirile vrăjmașilor. Pentru aceasta, într-un glas, cu bu- 
curie să-i cântăm: Bucură-te, Părinte Pahomie, ierarhe 
preaînţelepte!” (Condacul 1, Acatistul Sfântului Ierarh 
Pahomie de la Gledin, Episcopul Romanului). 

Într-una din cărţile pe care le preţuia mult, Cheia 
înțelesului (Bucureşti, 1678) pe care a donat-o schitu- 
lui pe care l-a ctitorit, Pocrov, îndemna ca aceasta să fie 
citită părinţilor ce vor vieţui acolo, întrucât le va fi de 
folos sufletelor”, oferindu-le în plus un cuprins întoc- 
mit de el însuși. Pentru acea vreme deţinea un număr 
însemnat de cărţi. Toate au fost citite cu drag și atenţie, 
lăsând pe ele o seamă de însemnări. „Dumnezeu ce a 
zis să lumineze lumina adică pe întuneric, Acela au des- 
coperit aceste sfinte scripturi neamului nostru acela ce 
şedea întru întunerecul necunoștinţei şi în umbra legii 
şi a nepriceperii, iar acum au strălucit soarele dreptăţii 
credința cea bună ... dau laudă lui Dumnezeu, dau nu- 
mele Domnului nostru lisus Hristos tot neamul nostru 
românesc ... să-l laude pe Domnul Iisus Hristos”. În 
același ton este făcut și îndemnul: „citeşte cuvintele cu 
minte deşteaptă şi cu candela şi vei pricepe tainele lui 
Dumnezeu toate. Lasă-te de toate relele”. 

Privind spre zorii secolului al XVIII-lea când condiţi- 
ile de trai erau grele, când era timp de război iar posibili- 


5 Pr. dr. Bogdan Racu, „Sf. Ierarh Pahomie de la Gledin, Epis- 
copul Romanului”, https://doxologia.ro/vietile-sfintilor/sinaxar/sf-ie- 
rarh-pahomie-de-la-gledin-episcopul-romanului (accesat în 10 iulie 
2018). 

*Pr. dr. Bogdan Racu, „Sf.lerarh Pahomie de la Gledin, Epis- 
copul Romanului”, https://doxologia.ro/vietile-sfintilor/sinaxar/sf-ie- 


rarh-pahomie-de-la-gledin-episcopul-romanului (accesat în 10 iulie 
2018). 

tăţile de învăţătură și mai grele, să ne întrebăm: ne rugăm 
astăzi suficient sau ne lăsăm distraţi de clopoţeii ademe- 
nitori ai lumii noastre? Iubim noi şi copiii noştri cartea 
şi lectura la fel ca cel care a făcut din cărţile pe care le-a 
deţinut, Sfântul Pahomie, comoară de nepreţuit pentru 
Mănăstirea Neamţului și punte de cuvânt peste veacuri? 

Sfântul Pahomie depășește prin personalitatea sa du- 
hovnicească două mari probleme ale timpului nostru. 
De aceea îl socotim un model de urmat. Profilul rugă- 
torului ne arată că orice se poate învinge prin rugăciune, 
iar iubirea Sfintei Scripturi, a cărţilor sapienţiale, călă- 
uzitoare spre înțelepciune, invită pe creştinul ortodox 
să-și lumineze mintea. 

Acum, când ne sunt oferite atât de multe alternative 
pentru ocuparea timpului liber, rugăciunea și lectura se 
arată a fi salvatoare. Tudor Arghezi spunea cu o puternică 
doză de optimism: „Nu-ţi voi lăsa drept bunuri după 
moarte/ decât un nume adunat pe-o carte, în seara răz- 
vrătită care vine de la străbunii mei până la tine/ prin 
râpe și gropi adânci/ Suite de bătrânii mei pe brânci/ 
Şi care, tânăr, să le urci te-așteaptă/ Cartea mea-i fiule 
o treaptă” (Testament). Zestrea pe care o putem da co- 
piilor noștri este spirituală, duhovnicească, și este mult 
mai valoroasă decât orice altă moştenire. 

Sfântul Pahomie a trăit în timpuri grele, mult mai 
grele pentru credinţă decât ale noastre. Presiunea cato- 
lică l-a alungat din Transilvania în Moldova, iar domni- 
ile fanariote l-au pus în „băjenie” pe câmpiile ucrainene. 
Dar prin rugăciune și ştiinţă de carte a izbândit. Pe noi ce 
ne oprește, când lucrurile sunt mai simple decât atunci? 
Iată o întrebare al cărei răspuns îl vom afla doar urmând 
modelul Sfântului Pahomie, prin rugăciune şi lectură. 


SFÂNTUL IOAN CASIAN, 
MODEL DE BĂRBĂŢIE 


I. Rugăciunea și iubirea de carte sunt elemente fun- 
damentale pentru un om ce doreşte să se mântuiască. Ce 
este rugăciunea sau cum se traduce iubirea de carte, cul- 
tura și inteligența, am avut ocazia să urmărim și, chiar 
să notăm, din viaţa Sfântului Pahomie. 


II. În rândurile ce urmează, ne vom apropia de un 
subiect, la fel de valoros, care ne va poziţiona într-o stare 
interogativă vizavi de viaţa noastră personală, de cău- 
tările noastre și, de ce nu, de împlinirea noastră. Una 
dintre virtuțile mult apreciate în antichitatea păgână a 
fost bărbăţia. Dar, ce fel de bărbăţie? O bărbăţie reflec- 
tată în forță, dominație şi chiar dictatură. Creștinismul, 
cum s-a întâmplat cu majoritatea virtuţilor, a schimbat 
sensul bărbăţiei ca virtute. Aceste elemente sunt ușor 
de observat în viaţa sfinţilor, iar unul dintre ei socotim 
că este loan Casian, sfânt străromân. 


III. Sfântul loan Casian, după majoritatea surselor 
istorice, s-a născut pe pământ dobrogean într-o zonă 

ce astăzi poartă numele de „podișul casian” și „peştera 
lui Casian”. El aparţine fondului creștin comun, fiind 
cel care a organizat viaţa monahală din Apus, înaintea 
Sfântului Benedict, după regulile Răsăritului. Mai mult 
decât atât, are o serie de scrieri despre patimile trupești, 
fapt care-l face pe pr. Dumitru Stăniloae să sublinieze, 
în scurta biografie ce o dedică sfântului, „că descrie cu 
atâta pricepere mișcările pătimașe ale sufletului, încât 
aproape sileşte pe cetitor să-și descopere greșelile şi să 
le ocolească, de unde înainte nu le vedea decât ca prin- 
tr-o ceaţă |. 

A avut o viaţă brodată de călătorii importante și deci- 
sive, a fost călugărit la Betleem, a ajuns la Constantinopol, 
a făcut mai multe călătorii la Roma și a întemeiat o ves- 
tită mănăstire la Marseille, în Franța, nu înainte să fi cu- 
noscut ascetica viaţă a călugărilor din pustia Egiptului, 
a Palestinei, Mesopotamiei și Capadociei?. 

Sfântul era permanent însoţit de fratele în călugărie, 
Gherman, alături de care va primi binecuvântarea de 
a trăi în pustnicie, moment în care au plecat în Egipt. 
Dar acolo nu au putut găsi liniștea, din pricina lui Teofil 
al Alexandriei care îi alungă din pustie. Grupul călu- 
gărilor alungaţi primeşte ocrotire la Sfântul Ioan Gură 
de Aur, pe atunci arhiepiscop al Constantinopolului?. 


! Pr. Dumitru Stăniloae, „Viaţa și scrierile Sfântului loan Casian”, 
în Filocalia 1, traducere din grecește, introducere şi note de Pr. Prof. 
Dr. Dumitru Stăniloae, Humanitas, Bucureşti, 20047, p. 98; a se 
vedea şi prezentarea aghiografică https://doxologia.ro/viata-sfant/via- 
ta-sfantului-cuvios-ioan-casian-romanul, accesat 14 iulie 2018. 

 https://doxologia.ro/viata-sfant/viata-sfantului-cuvios-ioan-casi- 
an-romanul. 

3 Mai multe detalii despre viaţa Sfântului loan Gură de Aur 
se pot găsi în Viața Sfântului loan Gură de Aur în relatările isto- 

Acesta este un moment cheie în devenirea sfântului 
străromân loan Casian. Este hirotonit întru diacon de 
către marele orator al creştinătăţii, Sfântul loan Gură 
de Aur, în anul 400%. În 404, când Sfântul Hrisostom 
a fost trimis în al doilea exil, Ioan Casian, sfântul nos- 
tru dobrogean, a luat drumul Romei pentru a-l apăra 
în faţa papei și a căuta să înlăture nedreptatea ce i se fă- 
cea. Or, acest moment subliniază, pe lângă dragostea 
lui faţă de monahism și rugăciune, un puternic spirit 
frăţesc, manifestat în curaj, în bărbăţie?. 

Dar ce este bărbăţia și cum o găsim noi descrisă în 
scrierile Sfinţilor? Câr de importantă este înţelegerea 
corectă a bărbăţiei? 

De la început suntem îndatoraţi să subliniem că 
Sfântul loan Casian a fost înainte de toate un mare băr- 
bat. Nu numai că a ajuns la Roma și l-a apărat pe Sfântul 
loan Gură de Aur, asumându-și consecinţele unor posi- 
bile represalii din partea taberei lui Teofil al Alexandriei, 
ci în primul rând pentru că a căutat cu toată fiinţa lui 
să biruiască patimile trupului. 

Sfântul Petru Damaschinul, trăitor în secolul al VIII- 
lea, atrăgea atenţia asupra trăsăturilor bărbăţiei ce l-au 
caracterizat şi pe Sfântul loan Casian: „Însuşirea băr- 
băţiei nu stă în a birui şi a asupri pe aproapele. Căci 
aceasta este semeţie și se află deasupra bărbăţiei. Dar 


ricilor bisericeşti Paladie, Teodor al Trimitundei, Socrates, Sozomen 
şi Fer. Teodoret al Cirului, trad. pr. Prof. Constantin Corniţescu, 
EIBMBOR, București, 2001. 

Pr. Dumitru Stăniloae, „Viaţa şi scrierile Sfântului loan Casian”, 
în Filocalia 1, traducere din grecește, introducere și note de Pr. Prof. 
Dr. Dumitru Stăniloae, Humanitas, București, 20047, p. 97. 

5 Pr. Prof. Dr. Mircea Păcurariu, Istoria Bisericii Ortodoxe 
Române, vol. 1, Trinitas, Iaşi, 2004, p. 136. 

nici a fugi de frica ispitelor, de lucrările și de virtuțile 
cele după voia lui Dumnezeu. Căci aceasta este lașitate 
şi se află dedesubtul bărbăţiei. Bărbăţia înseamnă a stă- 
rui cu răbdare în tot lucrul bun și a birui patimile su- 
fletului și ale trupului. (...) Iar cele două patimi pe care 
le-am amintit, deși par potrivnice laolaltă, vin însă din 
neputinţă. Semeţia se ţine pe sus și înspăimântată, chi- 
purile, făcând impresie ca un urs neputincios. Iar frica 
fuge ca un câine alungat.” 


IV. În ce ne este sfântul loan Casian model de 
urmat? În faptul că bărbăţia lui, curajul lui nu s-au 
manifestat în raportul exercitării unei forţe dis- 
proporţionate faţă de cei din jurul lui, nicidecum. 
Frumuseţea purtării sfântului a fost că „a stăruit cu 
răbdare în tot lucrul bun și a biruit patimile sufletu- 
lui şi ale trupului”. 


V. Într-o lume în care suntem îndemnați să cre- 
dem că bărbăţia stă în putere fizică şi materială, vin 
aceşti sfinţi şi ne arată adevărata cale a bărbăţiei, 
adevărata virtute. De aceea, Sfântul loan Gură de 
Aur zice: „Să nu-mi arăţi că cineva este bărbat din 
aceea că poartă veşminte bărbătești și centură, nici 
din faptul că se poartă cu autoritate şi înfricoșare 
acasă, ci vădește-mi că este bărbat din mintea lui cea 
iubitoare de înţelepciune, din aceea că îşi ţine din 
scurt patimile, că biruie bolile sufletului său, că își 
cârmuiește şi este stăpân în casa lăuntrică a inimii și 


6 Filocalia 1, Sfântul Petru Damaschinul, „Cuvântul 19”, tra- 
ducere din grecește, introducere și note de Pr. Prof. Dr. Dumitru 
Stăniloae, Humanitas, București, 20047, p. 218. 

nu se lasă încoace şi-ncolo de gândurile cele fără de 
rânduială”. 

Suntem oare în postura celor pe care sfântul îi soco- 
tește lași și fricoşi? Suntem noi creștini îngăduitori cu 
cei din jurul nostru şi cu propriile păcate bărbaţi ne- 
cruţători? Luptăm cu vitejie cu propriile păcate și pa- 
timi, înainte de a vedea păcatele celor din jurul nostru? 
Funcție de răspunsul, în Hristos, pe care-l vom da, vom 
şti dacă virtutea bărbăţiei ne este proprie. 

Sfântul loan Casian a impresionat prin viaţa lui de 
anahoret, de postitor, de luptător cu patimile, dar și de 
apărător al dreptăţii. Bărbăţia lui a fost una deplină și 
ne poate inspira fiecare clipă din viaţa noastră. 


7 Sfântul loan Gură de Aur, Lumina Scripturilor. Antologie 
tematică din opera Sfântului loan Gură de Aur, selecţia textelor, 
introducere şi note de pr. asit. dr. Liviu Petcu, Basilica, Bucureşti, 


2015, pp. 142-143. 


SFINŢII NĂSĂUDENI, 
MODELE DE MARTIRIU 
PENTRU HRISTOS ȘI ŢARĂ 


I. Bărbăţia ca valoare creștină, ca virtute specifică sfin- 
ţilor, ne aducem aminte, o întâlnim și la loan Casian, 
sfântul nostru dobrogean. Principala învăţătură este 
aceea că bărbăţia este o virtute specifică bărbaţilor și 
femeilor deopotrivă și este încununată de lupta înflăcă- 
rată împotriva păcatului și a patimilor. 


II. O altă calitate, înrudită cu bărbăţia, este spiri- 
tul de sacrificiu, martiriul pentru valoarea supremă, 
Hristos, dar și pentru un obiectiv secundar în raport cu 
Mântuitorul, dar foarte important și el, ţara. Între mul- 
tele icoane pe care le întâlnim în sinaxarul creștin or- 
todox, pentru a înţelege mai bine ce înseamnă jertfirea 
pentru credinţă și ţară, ne-am apropiat de sfinţii locuri- 
lor noastre, cunoscuţi drept Sfinţii Martiri Năsăudeni. 

III. Secolul al XVIII-lea, aşa cum am putut observa 
din viaţa Sfântului Pahomie de la Gledin, a fost un 
veac greu pentru creştinii din ţara Năsăudului și ţinu- 
tul Bistriţei. Stăpânitorii nu numai că batjocoreau viaţa 

de zi cu zi, ţineau în sărăcie şi neștiință un popor întreg, 
dar îşi arătau disprețul și pentru credinţa strămoșească. 

Despre viaţa Sfinţilor Năsăudeni se cunosc puţine lu- 
cruri, cu excepţia sfântului mucenic Atanasie Todoran. 
Despre Vasile din Mocod, Grigore din Zagra și Vasile 
din Telciu se cunoaște doar modul în care au fost mar- 
tirizaţi, în rest, doar presupuneri. 

Pe meleagurile Bichigiului, pe Valea Sălăuţei a vă- 
zut lumina zilei cel care nu s-a sfiit să mărturisească cre- 
dinţa ortodoxă și să facă publice nedreptăţile stăpânirii 
austriece, Atanasie Todoran. Cei care s-au ocupat de bi- 
ografia sfântului’, indică faptul că a fost fruntașul co- 
munităţii sale, un fel de primar al timpului. Pe de altă 
parte, în tinereţea sa a slujit armata imperială. În aceste 
condiţii, întrucât nu a fost respectată promisiunea ce 
i-a fost făcută, de a fi lăsat la vatră la timpul făgăduit, 


1x, Slujbele, viața şi canonizarea Sfinților Martiri şi Măr- 
turisitori Năsăudeni Atanasie Todoran din Bichigiu, Vasile din 
Mocod, Grigore din Zagra şi Vasile din Telciu (12 noiembrie), 
Renaşterea, Cluj-Napoca, 2008; Nicolae Feier, Sfinții români 
Atanasie Todoran din Bichigiu, Vasile din Telciu, Grigore din 
Zagra, Vasile din Mocod, ed. a Il-a, Karuna, Bistriţa, 2008; 
Paul Roşca Ersilian, Tänase Todoran, martir al neamului şi al 
Bisericii noastre, Eikon, Cluj-Napoca, 2008; Pr. Gavrilă-Tudor 
Zinveliu, Ierom. Maxim Morariu, Nos aspecte ale martiriului sfin- 
tilor năsăudeni, Renaşterea, Cluj-Napoca, 2016; htrp://basilica. 
ro/sf-ier-ioan-cel-milostiv-patriarhul-alexandriei-%E29%80%A0-sfin- 
tii-martiri-si-marturisitori-nasaudeni-atanasie-todoran-din-bichi- 
giu-vasile-din-mocod-grigore-din-zagra-si-vasile-din-telciu-sf/; https:// 
doxologia.ro/ceaslov/acatiste/acatistul-sfantului-martir-atanasie-todo- 
ran. Ne oprim aici cu indicaţiile bibliografice întrucât nu ne-am 
propus decât să evidenţiem interesul istoricilor şi al teologilor 
pentru profilul Sfântului Mc. Atanasie Todoran şi al Sfinţilor 
Năsăudeni în general. 

a fugit spre ţinuturile natale. A fost prins și aruncat în 
temniţa de la Turnul Dogarilor din Bistrița’. 

Timpul a trecut și el a fost recunoscut ca fruntaș în 
sat, apărător al drepturilor cetățenești şi mărturisitor al 
dreptei credinţe. Cum subliniază și troparul Sfântului: 
„Luptător pentru credinţă și neam, biruitor al potrivni- 
cilor lui Hristos şi apărător neînfricat al Ortodoxiei, ai 
odrăslit în Țara Năsăudului, primind cu bărbăţie moarte 
de martir. Pentru aceasta, nimicind amăgirile asupritori- 
lor, ai câştigat cununa cea neveştejită a sfințeniei. Fericite 
Atanasie, roagă-l pe Hristos Dumnezeu să miluiască și 
să mântuiască sufletele noastre” (Troparul Sfântului). 

În 1761-1762, când regimul austriac urma să mili- 
tarizeze un lanţ de sate de pe Valea Bichigiului, Sălăuţei 
şi Someșului Mare, le-au fost promise năsăudenilor și 
cărţi de libertate, cărţi care le dădeau anumite drepturi, 
printre care şi acela de a-și ţine credinţa. Dar, cum se 
întâmpla de obicei în Imperiu, drepturile întârziau să fie 
aplicate, dar îndatoririle trebuiau împlinite. Acest lucru 
l-a nemulţumit pe Moş Tănase, cum era cunoscut. Când 
mai marii armatei împreună cu vlădicul greco-catolic 
au venit să sfinţească steagul și să primească jurămân- 
tul oștenilor năsăudeni, Sfântul Atanasie s-a ridicat şi a 
cerut să le fie respectată credinţa și drepturile civice și 
până nu se va întâmpla acest lucru să nu depună nici 
un jurământ. Atât de puternic a fost efectul cuvintelor 
sale, încât tinerii au lăsat armele jos și au refuzat să mai 
depună jurământ de credinţă împăratului. 

Mai marii austrieci au socotit că e momentul să dea 
o lecţie românilor şi i-au ucis pe cei patru, iar pe Moş 


2%%*, Slujbele, viața şi canonizarea... p. 23. 
3 Pr. Nicolae Feier, Sfinţii români... 

Tănase Todoran, pentru a spori suferinţa, l-au tras pe 
roată. Durerea pe care a provocat-o martiriul sfinților nă- 
săudeni s-a resimţit în toată Ţara Năsăudului și a însemnat 
şi aprinderea flăcării revoltei împotriva asupririi străine. 

Mântuitorul, pe toţi care cred în El și vestesc ade- 
vărul Său, îi încurajează cu aceste cuvinte: „Oricine va 
mărturisi pentru Mine înaintea oamenilor, mărturi- 
si-voi şi Eu pentru el înaintea Tatălui Meu, Care este 
în ceruri” (Mt 10, 32). Pe de altă parte, la fel de adevă- 
rat este că Mântuitorul nu ne-a ademenit, proces spe- 
cific întunericului, ci ne-a prezentat realitatea pe care 
o vom trăi dacă vom dori să-L mărturisim și să ducem 
o viaţă întru El: „Acestea vi le-am grăit, ca întru Mine 
pace să aveți. În lume necazuri veţi avea; dar îndrăzniţi. 
Eu am biruit lumea” (In 16, 33). 


IV. Martiriul este trăit și în zilele noastre. Atitudinea 
Sfinţilor Năsăudeni este inspiraţională. Nimic din ceea 
ce ei au făcut nu este retrograd, dimpotrivă, este adec- 
vat pentru orice vreme când Hristos este renegat și Țara 
călcată în picioare. Ei nu au ridicat armele timpului, dar 
au ţinut steagul credinței la vedere, pe înaltul munte al 
vieţii mărturisitoare. 

Şi pentru că memoria Sfântului martir năsăudean 
a rămas ca o pecete în memoria locurilor de baștină, a 
rezultat un cântec, o baladă care se potriveşte ca epilog 
al acestei cateheze: 


„Intr-o zi de primăvară 
Sub un deal cu stejăriș, 
Lângă Salva pe-un podiş, 
Într-o zi de primăvară 

Grănicerii se-adunară. 
Generalu-mpărătesc 

Şi-un vlădică românesc 
După slujbă i-o oprit 

Şi pe tăţi i-or sfătuit, 
Jurământul să-l depună 
C-apoi toate or merge strună 
Steagul când l-au ridicat, 
Un bătrân a-ncălecat, 
Moş Tănase Todoran, 
Ne-nfricatul bichigean 

În vârstă de ani o sută 
Şi-aceea de mult trecută; 
lese-n faţa lor călare 

Şi rosteşte-o cuvântare: 
Steagu-aiesta-i mincinos 
Slobozâţi puștile jos 
Şi-apoi iar le ridicaţi 

Şi spre domni să le-ndreptaţi. 
Să vă daţi feciori cătane, 
Că-ţi purta păduchi cu coarne, 
Asta v-o spune de-un an 
Moşu vostru Todoran. 

În mormânt de m-or băga 
În lanțuri de m-or lega, 
Nu mă las de legea mea 
Asta-i legea lui Hristos, 
Slobozâți puştile jos. 

De la-nalta-mpărăție 

O venit o comnisâie, 

Şi pe mulți îi judecară 

Fiecare cum să piară, 
Unii-n temniţă băgaţi, 
Opt să fie spânzurați. 
Numa moșu Todoran, 
Ne-nfricatu Bichigean, 

El s-o sfârşit tras pe roată, 
Plâns şi azi de lumea toată; 
Lângă Salva pe „mociră” 

Şi codru-i plânge de milă. 
Todoran când o murit 
Soarele n-o strălucit, 

Nici luna n-o luminat, 
Stelele s-o-ntunecat 
Codrule, bătut de rouă, 

Îi jălesc fecioare nouă 

Şi nouă feciori voinici 

Pe vitejii morţi aici. 

Lângă Salva pe „mociră” 

Şi codru-i plânge de milă”.* 


4 hecps://www.atitudini.com/2017/11/sfintii-martiri-nasau- 
deni-credinta-mai-presus-decat-viata-insasi/%_ftn7; Pr. Gavrilă- 
Tudor Zinveliu, Ierom. Maxim Morariu, Noi aspecte ale martiriului 
sfinților năsăudeni, Renaşterea, Cluj-Napoca, 2016, pp.129-131. 


SFÂNTUL SAVA DE LA BUZĂU, 
MODEL DE TĂRIE ÎN CREDINȚĂ 


I. Ne reamintim cât de important este să-L mărturi- 
sim pe Hristos și să nu ne rușinăm de ţara noastră, indi- 
ferent cât de puternici sunt cei care ne stăpânesc. Sfinţii 
Năsăudeni nu au făcut-o. Picurul sângeriu al martiriu- 
lui lor s-a prefăcut în nestemata ce a dus în timp la fău- 
rirea luptătorului pentru credinţă și libertate, luptător 
ce a făcut ca astăzi să ne închinăm şi rugăm nestinghe- 
riţi în legea noastră, pe pământul nostru. 


II. O altă cale a mărturisirii lui Hristos este tăria în 
credinţă, tărie ce o vom regăsi în viaţa unui Sfânt ce 
şi-a tras seva tot din pământurile românești, Sfântul 
Sava Gotul!. 


III. Viaţa Sfântului Sava Gotul este ascunsă în ne- 
gura trecutului. Anul nașterii sale este presupus a fi 334, 
în împăduritele ţinuturi ale Buzăului. În timpul cam- 
paniei goților, creştinii au constituit o ţintă predilectă. 


! Pr. Prof. Dr. Mircea Păcurariu, Istoria Bisericii Ortodoxe 
Române, vol. 1, pp. 100-103. 

Aşa se explică de ce Sfântul Sava împreună cu duhovni- 
cul său, Sansala, au fost capturați de goții lui Athanaric, 
bătuţi şi ameninţaţi cu moartea, dacă nu gustă din car- 
nea jertfită și nu se închină idolilor. Pe 12 aprilie 372, 
nesuportând rezistenţa Sfântului Sava, tăria lui în cre- 
dinţă şi indiferența față de oferta de a se închina dum- 
nezeilor păgâni, i-au legat un lemn de gât și l-au aruncat 
în râul Buzău, unde a murit înecat’. 

Scenariul martiriului Sfântului Sava a avut atâta dra- 
matism şi a fost încărcat cu atâta nedreptate încât ecoul 
lui a ajuns la Sfântul Vasile cel Mare. Acesta a cerut prin 
anii 373-374 trupul sfântului pentru a-l pune spre în- 
chinare în Capadocia unde era episcop. Din Martiriul 
Sfântului Sava Gotul trimis de Biserica din Goia celei 
din Capadocia, rezultă că Sava, cântăreţul, a avut din 
copilărie o purtare bineplăcută lui Dumnezeu. Ajuns 
la statura „bărbatului desăvârșit” (Ef 4, 13) nu a supor- 
tat compromisul și a luptat pentru credinţa cea adevă- 
rată. „Era drept în credinţă, cucernic, gata spre toată 
ascultarea cea în dreptate, blând, simplu la cuvânt, dar 
nu în cunoștință, vorbind tuturor în chip pașnic des- 
pre adevăr, făcând să tacă pe idolatri, nesemeţindu-se, 
ci purtându-se cum se cuvine celor smeriţi, liniștit şi nu 
grăbit la cuvânt, și foarte râvnitor spre tot lucrul bun”. 


2 *** Actele martirice (PSB 11), studiu introductiv, tradu- 
cere, note și comentarii de pr. prof. loan Rămureanu, EIBMBOR, 
Bucureşti, 1982, pp. 311-328; ł Nestor, Mitropolitul Olteniei, 
Anno Domini 2000. Scrieri străvechi din Dacia Carpatică. Despre 
Pătimirea Sfântului Sava „Gotul” din părțile Buzăului şi scrisorile 
din anii 372-374 în legătură cu cinstitele sale moaşte, Ed. Episcopiei 
Buzăului, Buzău, 2000; Mihail Diaconescu, Istoria literaturii daco- 
romane, Editura Alocr Edimpex, București, 1999. 

3 **%, Actele martirice, p. 320. 

Satul sfântului Sava era unul mixt din punct de ve- 
dere religios. Acolo erau și mulţi păgâni, care atunci 
când stăpânitorii goți au poruncit să fie chemaţi creş- 
tinii în piaţă şi să consume din carnea jertfită idolilor, 
ei s-au gândit să aducă carne nejertfită și să înșele vigi- 
lenţa asupritorilor. Chiar dacă intenţia consătenilor pu- 
tea fi lăudată la o primă vedere, totuși ea presupunea un 
compromis, o trădare a credinţei creştine, fapt ce-l face 
pe tânărul Sava să exclame: „dacă cineva va mânca din 
cărnurile acelea, acesta nu poate să fie creștin”î. Când 
s-a pornit prigoana, în aceeași localitate erau cetăţeni 
păgâni dispuși să jure că în satul lor nu e niciun creştin, 
dar Sava a ieşit în mijlocul adunării şi a zis: „pentru mine 
să nu jure nimeni, căci eu sunt creștin”. Dar pentru că 
nu avea nici avere, nici familie, căpetenia gotă a socotit 
că nu merită să își piardă timpul cu el şi l-a lăsat liber. 

Cu toate acestea, după sărbătoarea Paştilor a urmat 
o campanie puternică împotriva creştinilor condusă de 
Atharid, fiul lui Rothesteu. Acesta i-a răpit pe Sansalas, 
preotul, și pe Sava, cântăreţul, „și i-au purtat prin văi 
împădurite pe care le arseseră de curând, prigonindu-i 
şi bătându-i cu cruzime cu nuiele și bice, și purtându-se 
fără milă faţă de servii lui Dumnezeu”. Şi chinurile au 
continuat, fiind legat de osia carului, de grinda casei, a 
fost lovit cu un drug de fier, încât cei de faţă credeau că 
a pierit, dar el sporea şi să întărea în credinţă. 

Tăria lui în credinţă a epuizat răbdarea prigonitori- 
lor şi s-au decis să-l omoare prin înecare. Chiar înainte 
de a făptui porunca lui Atharid, slujitorii s-au gândit 


4x Actele martirice, p. 320. 


Actele martirice, p. 320. 
Actele martirice, p. 321. 

să-l cruţe, că era tânăr şi nevinovat, dar Sfântul Sava a 
exclamat: „De ce vorbiţi deșertăciuni și nu îndepliniți 
ceea ce vi s-a poruncit? Eu văd ceea ce voi nu puteți ve- 
dea. lată, de faţă stau în slavă cei ce au venit să mă pri- 
mească”, amintindu-ne de tăria în credinţă a Sfântului 
Mucenic Ştefan (FAp. 6). Şi așa i-au legat un lemn de 
gât și l-au aruncat în apă, înecându-l. Creștinii i-au re- 
cuperat trupul şi l-au îngropat. La demersurile conducă- 
torului Scythiei, moaștele Sfântului Sava au fost trimise 
în Capadocia Sfântului Vasile cel Mare:. 

„Mucenicul Tău Doamne, Sava, întru nevoinţa sa, 
cununa nestricăciunii a dobândit de la Tine, Dumnezeul 
nostru; că având puterea Ta pe chinuitori a învins; zdro- 
bit-a şi ale demonilor neputincioaselor îndrăzniri. Pentru 
rugăciunile lui mântuieşte sufletele noastre” (Troparul 
Sfântului Sava). 


IV. E important să vedem că Sfântul Sava Gotul 
împlineşte cuvintele Sfântului Pavel, care îndemna co- 
munitatea din Corint cu aceste cuvinte: „Drept aceea, 
fraţii mei iubiţi, fiţi tari, neclintiţi, sporind totdeauna 
în lucrul Domnului, ştiind că osteneala voastră nu este 
zadarnică în Domnul”(1 Cor 15, 58); de asemenea, 
„Privegheaţi, staţi tari în credinţă, îmbărbătaţi-vă, în- 
tăriți-vă” (1 Cor 16, 13). 


V. Ce este mai dificil pentru un tânăr decât să-și ţină 
vie credinţa? Ce poate fi mai dificil într-o societate ce 
luptă împotriva lui Dumnezeu, decât să-L ţii prezent 
în inimă și faptă? Lumea e bună, dar forţele întuneri- 


7 **%, Actele martirice, p. 323. 
8 %*% Actele martirice, pp. 323-324. 

cului sunt numeroase, au fost şi vor rămâne. Nouă nu 
ne-a fost cerut să ne lepădăm de Hristos. Nu, direct, 
dar indirect zilnic suntem împinși spre apostazie. De 
ce? Pentru că, ne spune Sfântul Petru: „Fiţi treji, pri- 
vegheaţi. Potrivnicul vostru, diavolul, umblă, răcnind 
ca un leu, căutând pe cine să înghită, căruia staţi îm- 
potrivă, tari în credinţă, ştiind că aceleași suferințe în- 
dură şi fraţii voştri în lume” (1 Pt 5, 8-9). În această 
lume, în arhitectura prezentului, cel care va reuși să-și 
ţină flacăra credinţei aprinsă, va putea să se bucure de 
laurii mântuirii. 


SFÂNTUL IRODION DE LA LAINICI, 
MODEL DE RUGĂCIUNE 


I. Tăria în credinţă e armă puternică împotriva dia- 
volului, şi am văzut acest lucru din viaţa Sfântului Sava 
Gotul, tânărul care nu a apostaziat, nu s-a lepădat de 
Hristos doar pentru că viaţa lui era ameninţată, ci şi-a 
ţinut credinţa tare. Mai mult chiar, a cerut să nu se facă 
nici o concesie în ce-l priveşte, atunci când schingiuito- 
rii au dat semne de îngăduinţă, chiar de milă. 


II. Virtuile nu le vom găsi la sfinți decât în buchet, și 
doar punându-le împreună vom putea înţelege sfințenia 
în ansamblul ci. Acum, la cele prezentate, vom adăuga 
şi rugăciunea, unde un alt sfânt al plaiurilor noastre va 
fi dat ca model, Sfântul Irodion. 


III. Sfântul Irodion de la Lainici a trăit în veacul al 
XIX-lea!. Numele de botez i-a fost loan și s-a născut în- 
tr-o familie creștină din București. Din fragedă tinereţe 


! Arhim. Ioanichie Bălan, Patericul românesc, ed. a V-a, Ed. 
Mănăstirii Sihăstria, 2005, p. 471; https://doxologia.ro/sfantul-cu- 


vios-irodion-de-la-lainici. 

a intrat în mănăstire și a luat viaţa monahală ca pe cea 
mai de seamă misiune. Prima lui obşte a fost cea de la 
Cernica, unde inspiratul și sfântul stareţ Calinic, um- 
plea cerul cu ruga călugărilor săi. 

Încă de la început, fratele loan s-a remarcat prin 
discreţie, nejudecarea semenilor și puterea lui de priv- 
eghere și rugăciune. Aceste calități îl împing pe stareţul 
Calinic să-l tundă în monahism și să-i dea numele de 
Irodion, ca unuia dintre cei 70 de ucenici ai Domnului, 
episcopul neoparţilor. 

În 1850, când Calinic Cernicanul a fost hiroto- 
nit episcop de Vâlcea, între călugării pe care i-a luat cu 
el a fost şi tânărul Irodion. În 1853 îl va preoți, iar în 
1854 îl va numi stareţ al Schitului Lainici. A fost cel 
mai longeviv stareţ din istoria mănăstirii 1854-1900. 
În această perioadă, stareţul Irodion a avut de îndurat 
multe ispite din pricina vieţuitorilor, dar pe toate le-a 
depăşit prin rugăciunea neîncetată cu care a fost dă- 
ruit. Ajunsese atât de îmbunătăţit în rugăciune încât 
vedea viaţa oamenilor, iar cei care veneau la el pentru 
sfat și rugăciune rămâneau uimiţi. Viaţa lui sfântă a fă- 
cut ca el să devină duhovnicul Episcopului Calinic de 
la Cernica, Sfântul Olteniei, și să fie numit de acesta 
„luceafărul de la Lainici”?. 

Pe 3 mai 1900 a trecut la cele veșnice. Trupul său 
a fost îngropat în cimitirul mănăstirii, iar după 7 ani, 
când a fost deshumat, după rânduiala Sfântului Munte, 
lumea a rămas înmărmurită pentru că trupul nu era 
putrezit, ci avea culoarea fagurelui de albină. Trupul a 
fost reîngropat, dar la mormânt au continuat să se în- 
tâmple minuni. 


? Arhim. Ioanichie Bălan, Patericul românesc, p. 471. 

Făcând un arc peste timp, în 10 aprilie 2009, Mitro- 
politul Irineu al Olteniei, cu post și rugăciune, împreună 
cu obştea mănăstirii, au purces la a treia dezgropare a tru- 
pului stareţului Irodion. După ce le-a fost pusă răbdarea 
şi credinţa la încercare, au găsit trupul acestuia și l-au 
pus spre închinare în Mănăstirea Lainici. Canonizarea 
sfântului Irodion a avut loc pe 1 mai 2011. 

Aşa cum spuneam, fiecare sfânt este un buchet de 
virtuţi, la fel şi Sfântul Irodion. De la el am cules ru- 
găciunea ca element fundamental al legăturii sănătoase 
a omului cu Dumnezeu. Cum am putea înţelege noi 
rugăciunea, de vreme ce știm atât de multe despre ea? 
Care este rolul acesteia în viaţa noastră? Cum se rapor- 
tează cuvântul inspirat al Sfintei Scripturi la ea, dar 
Sfinţii Părinţi? 

Încă din timpurile vetero-testamentare, rugăciu- 
nea a fost înţeleasă ca dialog al omului cu Dumnezeu, 
dar și ca scut de apărare împotriva relelor, motiv pen- 
tru care Psalmistul David subliniază: „Pentru aceasta 
se va ruga către Tine tot cuviosul la vreme potrivită, 
iar potop de ape multe de el nu se apropia” (Ps. 31, 
7). Cu alte cuvinte, cel care îşi va face dig din rugă- 
ciune va rezista la presiunea generată de potopul ni- 
micitor al ispitelor. 

În același timp, Sfânta Scriptură ne învaţă că ru- 
găciunea este şi liantul dintre oameni, legătura de 
nedezlegat a celor care se iubesc, iar Sfântul Pavel, în 
acest sens, cere evreilor: „Rugaţi-vă pentru noi; căci 
suntem încredințaţi că avem cuget bun, dorind ca întru 
toate cu cinste să trăim (Ev. 13, 18). 


° htrps://doxologia.ro/viata-sfant/viata-sfantului-cuvios-irodi- 
on-de-la-lainici (accesat 21 iulie 2018). 

Sfântul Irodion se ruga foarte mult pentru liniştea 
şi pacea mănăstirii, iar acest lucru l-a ajutat nu numai 
să conducă cu înţelepciune, dar i-a dăruit Dumnezeu 
şi darul înainte vederii. Semn al faptului că Sfântul fă- 
cea rugăciunea după rânduiala veche a părinţilor care 
spun: „Stai cu încordare și te roagă cu osârdie și oco- 
leşte grijile şi gândurile, căci ele te turbură şi te neliniș- 
tesc, ca să te scoată din tăria rugăciunii”. 


IV. Rezumând, observăm că rugăciunea e crucea ne- 
văzută a existenţei noastre. Ea ne leagă de cer, prin in- 
vocarea milei Atotputernicului Dumnezeu, dar, și de 
pământ, prin gândurile și cererile făcute pentru seme- 
nii noștri. 

Rugăciunea este asemeni un străjer care în miez de 
noapte, când stăpânii dorm, alungă hoţii și sălbăticiu- 
nile, motiv pentru care Evagrie Ponticul atrage aten- 
ţia spunând: „Rugăciunea este alungarea întristării şi a 


descurajării 5. 


V. În zilele noastre, când timpul dă impresia unei 
volatilităţi extreme, când omul nu mai suportă să stea 
cu el însuși, a te ruga devine imperios necesar. Dar cum 
să o facem? Ce sfat am putea primi când genunchii 
refuză să se încovoaie în rugăciune și mintea preferă 
superficialul mediului digital? Un cuvânt din Pateric 
ar putea să ne ajute în mod deosebit: „A venit unul din 
fraţi la un bătrân care locuia în Muntele Sinai și l-a ru- 


í Filocalia 1, Exvagrie Ponticul, Cuvânt despre rugăciune, tra- 
ducere din grecește, introducere și note de Pr. Prof. Dr. Dumitru 
Stăniloae, Humanitas, Bucureşti, 20047, p. 77. 

° Evagrie Ponticul, Cuvânt despre rugăciune, p. 79. 

gat pe el zicând: «Părinte, spune-mi cum trebuie să mă 
rog, căci de multe ori am mâniat pe Dumnezeu.» Îi zice 
bătrânul: „Eu, fiule, când mă rog așa spun: «Doamne, 
învredniceşte-mă să Te slujesc pe Tine cum l-am slujit 
pe Satana şi învredincişte-mă să Te iubesc pe Tine, cum 
am iubit păcatul» ”6. 


* Dimitrios G. Tsamis, Patericul sinait. Apoftegme, povestiri şi 
isprăvi ascetice ale sfinților şi fericiților Părinţi din muntele Sinaiului, 
cel umblat de Dumnezeu, şi din pustiul sinait, spre imitare, râvnă şi 
învățătură celor ce vor să izbăvească viețuirea cerească şi vor să intre 
în Împărăția cerurilor, ed. a Il-a, traducere pr. prof. dr. Ioan Ică, 
Deisis, Sibiu 2010, p. 66. 


SFÂNTUL IOAN VALAHUL, 
MODEL DE CURĂŢIE 


I. Ne reamintim că rugăciunea se face scară spre cer, 
dar şi cruce în care se unește doxologia cu cererea, gân- 
dul înălțat spre Dumnezeu pentru slăvirea Lui, şi cel 
înălţat pentru noi și semenii noștri. Sfântul lrodion, 
om al Celui Preaînalt, a făcut din rugăciune o regulă 
a vieţii sale şi Dumnezeu i-a răsplătit-o prin darul de 
neprețuit al sfințeniei. 


II. În cele ce urmează, întrucât curăţia şi paza tru- 
pului, sunt virtuţi greu de urmat de tineri și adulți 
deopotrivă, vom căuta să vorbim despre Sfântul loan 
Valahul, chipul tânărului vertical și îndrăzneţ în lupta 
cu ispita. 


III. Sfântul loan Valahul este unul dintre cei mai ti- 
neri sfinți daţi de poporul român. S-a născut în seco- 
lul al XVII-lea într-o familie de români din Oltenia şi, 
la nici 15 ani, a fost luat captiv de turcii care se întor- 


! Pr. Prof. Dr. Mircea Păcurariu, Istoria Bisericii Ortodoxe 
Române, vol. II, Trinitas, aşi, 2006, pp. 221-222. 

ceau dintr-o campanie dusă împotriva transilvănenilor. 
Înainte chiar de a ajunge la Constantinopol, Istanbulul 
de astăzi, un turc bogat l-a cumpărat pe tânărul loan 
pentru a-și satisface poftele păcătoase. Chiar dacă loan 
era fraged la vârstă, credința era așezată. Așa se face că 
de fiecare dată când a vrut să-l siluiască, loan nu ceda. 
Şi întrucât nu ceda, adesea rezulta o încăierare între cei 
doi, la fel întâmplându-se când turcul, în urma unei lo- 
vituri, căzu ca secerat?. 

Traseul spre capitala turcă l-a continuat tânărul loan 
în lanţuri şi bătăi. Ajunşi acolo a fost dat pe mâna au- 
torităţilor, care au decis să-l încredinţeze văduvei turcu- 
lui, iar ea să facă cu el ce va socoti. Păcatul desfrânării, 
şi atunci ca azi, nu ţinea cont de o minimă decenţă, iar 
vădana turcului l-a dorit pe robul valah de soţ. I-a pro- 
mis valahului nostru bogăţia şi libertatea, dar a avut şi 
o condiţie, lepădarea de Hristos şi Legea Lui. Sfântul 
loan s-a opus categoric’. 

A urmat o perioadă de promisiuni, timp în care tur- 
coaica îl jinduia și se aprindea de poftă, dar iubitorul de 
curăţie loan nu a cedat. N-a dorit să devină robul patimi- 
lor şi să-L lepede pe Mântuitorul. În cele din urmă, a fost 
aruncat în închisoare, bătut și iar ademenit, dar nu a re- 
nunţat la viaţa în castitate și la inima curată. A fost spân- 
zurat într-o zi de 12 mai 1662, dându-și obştescul sfârșit“. 

Ascultând viaţa mult-pătimitorului loan Valahul 
ne întrebăm ce l-a ţinut să nu cadă în păcatul trupu- 


? Arhim. Ioanichie Bălan, Patericul românesc, p. 203; https:// 
doxologia.ro/sfantul-mucenic-ioan-valahul (accesat în 17 iulie 2018). 

° Arhim. Ioanichie Bălan, Patericul românesc, p. 203. 

í Pr. Prof. Dr. Mircea Păcurariu, Istoria Bisericii Ortodoxe 
Române, vol. Il, p. 221. 


FIRESCUL SFINŢENIEI 147 


lui? Câţi dintre tinerii contemporani ar rezista ispitei, 
dacă nu a cărnii, măcar a salvării propriei vieţi? Ce este 
această virtute a curăţiei? 

Trebuie să ştim că încă din epoca primară, apos- 
tolică, adevărații creştini erau animați de o viaţă cu- 
rată, de inimă curată și, ca rezultantă, curăţie trupească. 
Bunăoară, în Faptele Apostolilor ni se vorbeşte despre 
modul de viaţă al primei comunităţi de creștini. Aceștia 
se apropiau de împărtășanie, și o făceau cu inimă cu- 
rată: „Şi în fiecare zi, stăruiau într-un cuget în templu 
şi, frângând pâinea în casă, luau împreună hrana întru 
bucurie şi întru curăţia inimii” (FAp. 2, 46). 

Psalmistul David, cel care a cunoscut căderea, dar și 
ridicarea în har, în cererea sa către Dumnezeu, Îl roagă 
„inimă curată zideşte întru mine Dumnezeule” (Ps 50, 
11). Cererea prorocului David nu e una neobișnuită, 
dimpotrivă, e cererea omului care ştie cât de important 
este să ai o inimă curată, condiţie fundamentală pen- 
tru o Viaţă curată. 

Ştia Sfântul loan Valahul că a ceda în faţa păcatului 
trupului, a desfrânării și a altor perversiuni este închinare 
la idoli? Cu siguranţă, da! Duhul era deasupra lui. Dacă 
ar fi cedat, s-ar fi asemănat cu păgânii. lată ce ne spune 
Patericul: „A zis un bătrân că patimile de care sunt 
cuprinși oamenii afară de fire, ellinii le făceau dumne- 
zei şi li se închinau lor, iar pe cei ce nu voiau să se în- 
chine îi munceau şi îi omorau și îi făceau, precum nu 
voiau, mucenici. Deci şi noi, dacă ne supunem patimi- 
lor, cu nimic ne deosebim de închinătorii la idoli. Căci 
cel ce se biruieşte de iuţeală și de mânie, şi robeşte, și 
nu-și taie de la sine turbarea patimii acesteia, se lea- 
pădă de lisus, şi are întru sine pe Aris (idolul mâniei 

şi al războiului) ca Dumnezeu, şi se închină idolului 
turbării asemenea cu ellinii. Și iubitorul de argint care 
îşi închide milostivirea sa de la fratele său și nu milu- 
ieşte pe vecinul său, asemenea este închinător la idoli, 
cinstind idolul lui Ermis (idolul avuţiei și al hoţiei) şi 
slujind făpturii decât Făcătorului. Aceasta încă și la ce- 
lelalte patimi, căci fiecare, de care se biruieşte, acesteia 
şi rob s-a făcut, după cuvântul Apostolului, care a nu- 
mit iubirea de argint a doua închinare la idoli. Iar cel 
ce a biruit acestea și le-a gonit de la sine, sau s-a înfrâ- 
nat de către ele, acesta a călcat idolii și s-a lepădat de 
închinarea dumnezeilor celor mulți, şi s-a făcut muce- 
nic fără sânge.” 5 


IV. Aceste cuvinte sunt în deplină consonanţă cu în- 
demnul Sfântului Pavel: „Drept aceea, omorâţi mădu- 
larele voastre, cele pământești: desfrânarea, necurăţia, 
patima, pofta cea rea şi lăcomia, care este închinare la 
idoli” (Col 3, 5). 

Omul ce trăiește în curăţie este asemeni izvorului de 
munte cu apă cristalină, din care trecătorii își astâmpără 
setea. Adică omul curat sufletește și trupeşte în jurul lui 
susţine o viaţă bineplăcută lui Dumnezeu. 


V. La fel ca în vremea păgânilor şi a prigonitorilor, 
menţinerea curăţiei trupului presupune și acum efor- 
tul voinţei. Să nu ne întrebăm câţi tineri L-ar prefera 
pe Hristos, ofertei tentante a unei femei desfrânate, ci 
să ne întrebăm câţi soţi și câte soţii, dacă ar fi să aleagă 
între salvarea vieții și lepădarea de Hristos, prin accepta- 


5 Patericul egiptean, p. 422. În transcrierea citatului am respec- 
tat normele editorului (vezi ellini, Aris, Ermis). 

rea păcatului, ar răzbate asemeni Sfântului loan Valahul. 
Or, cuvintele Sfântului Pavel ar trebui să-și facă loc în 
inima noastră: „Blândețea, înfrânarea, curăţia; împotriva 
unora ca aceasta nu este lege” (Ef. 6, 5). Dacă virtutea 
va sălășlui în viaţa noastră, Judecata nu va fi înfricoșă- 
toare, ci doar momentul intrării în deplină comuniune 
cu Tatăl Cel Ceresc. 


SFÂNTUL ȘTEFAN CEL MARE, 
MODEL DE APĂRARE A CREDINȚEI 


I. Cât de importantă este curăţia vieții! Cât de fru- 
moasă e cununa purtată de tinerii virtuoși! Sfântul loan 
Valahul a trecut prin viața lui istoria lui Adam, dar spre 
deosebire de cel vechi, a urmat exemplul lui Adam cel 
Nou şi a biruit ispita. Prin ce? Prin viaţa curată. 


II. În această cateheză ne vom apropia de un alt Sfânt 
român, unul dintre cei mai cunoscuţi, care a impresionat 
prin iubirea de ţară, pocăinţa davidică și dragostea pen- 
tru Legea lui Hristos. Sfântul Ștefan cel Mare ne în- 
deamnă să atingem un subiect important, anume al 
apărătorului credinţei. 


III. În 20 iunie 1992, Sfântul Sinod al Bisericii 
Ortodoxe Române îl canoniza pe unul dintre cei mai 
mari şi mai iubiţi conducători ai Moldovei şi, de ce 
nu, ai României de mai târziu. Imnografia Bisericii îi 
subliniază calitatea de „Apărător neînfricat al credinţei 
şi patriei străbune, mare ctitor de locașuri sfinte” 


(Iropar gls. 1). 

Ştefan cel Mare a urcat pe tronul Moldovei într-o 
zi de 14 aprilie 1457 şi a domnit până în 2 iulie 1504. 
În această lungă domnie a căutat să fie „bun”, „mare” și 
„sfânt”?. Dar mai mult decât atât a căutat, și a reuşit, să 
fie un mare apărător al credinţei străbune. Educat în spi- 
ritul dreptei credințe, al iubirii de Dumnezeu, nu a avut 
o credinţă formală, de conjunctură, ci una lucrătoare”. 

Perioada domniei lui Ştefan cel Mare a fost îndelung 
discutată și tratată de istorici, unii au văzut în el doar 
omul armelor, conducătorul carismatic și strategul în- 
ţelept, dar majoritatea au văzut omul curajului, al cre- 
dinței, al vieții sfinte și al dragostei pentru cele sfinte. 
Nu întâmplător a rămas în mintea și sufletul poporu- 
lui ca „Ștefan cel Mare şi Sfânt”. 

Eruditul părinte Al. I. Ciurea precizează: „voievo- 
dul Ștefan cel Mare a fost un om credincios, cu mare 
frică de Dumnezeu, un adevărat fiu duhovnicesc al 
Bisericii de Răsărit, cucernic împlinitor al convingeri- 
lor sale ortodoxe”. Nu se poate să nu pomenim ne- 
număratele sale ctitorii, majoritatea în Moldova, dar 
şi pe cele din Transilvania, Vad și Feleac, respectiv din 
Tara Românească. În Moldova, locul de suflet a rămas 
Putna, unde este înmormântat, dar la acesta se adaugă 


! Constantin C. Giurescu, Jstoria Românilor, vol. IL, pp. 42-84. 

2 https://doxologia.ro/viata-sfant/viata-sfantului-voievod-ste- 
fan-cel-mare, accesat 18 iulie 2018. 

3 Pr. Prof. Dr. Mircea Păcurariu, Istoria Bisericii Ortodoxe 
Române, pp. 221-222. 

í Al. I. Ciurea, „Dreptcredinciosul Voievod Ştefan cel Mare”, 
în Sfinţi români şi apărători ai legii strămoșești, lucrare alcătuită din 
încredințarea Sfântului Sinod sub directa purtare de grijă a Înalt 
Prea Sfinţitului Nestor, Arhiepiscop al Craiovei și Mitropolit al 
Olteniei, EIBMBOR, Bucureşti, 1987, p. 587. 

biserica mănăstirii Neamţ, Milișăuți, Chilia, Pătrăuți, 
Voroneţ, Sf. Nicolae din Iași, Popăuţi, Războieni şi am 
putea continua șirul’. 

Domnitorul căruia Dumnezeu i-a rânduit patru de- 
cenii de domnie a ridicat aceste ctitorii întrucât a do- 
rit aducerea credincioşilor moldoveni, transilvăneni şi 
ungrovlahi la unitate în spirit și credință. E drept, nu 
era posibilă o unitate politică la vremea aceea, dar uni- 
tate în credinţă era, prin aprinderea unor faruri ca cele 
pomenite în Moldova, respectiv Vadul şi Feleacul în 
Transilvania şi Sfânta Parascheva din Râmnicul Sărat. 

Trebuie precizat faptul că Sfântul Ştefan cel Mare 
a domnit într-o perioadă în care ambițiile Imperiului 
Otoman erau maximale. Să nu uităm că în 1453, 29 
mai, au cucerit Constantinopolul, iar de aici a urmat 
un val de incursiuni împotriva Creștinătăţii. Sfântul 
Ştefan a domnit în timpul Sultanului Mahomed al II-lea 
Cuceritorul (1451-1481) și a lui Baiazid al II-lea (1481- 
1512), doi dintre cei mai puternici conducători ai oto- 
manilor, pe care nu s-a sfiit să-i înfrunte. Misiunea de 
apărător al credinţei creştine a fost asumată întru totul 
de Sfântul Ştefan și, în acest sens, a creat alianţe și a în- 
treținut relaţii diplomatice cu Occidentul, arătând de 
fiecare dată că Moldova şi Țara Românească sunt bas- 
tioane care, dacă vor cădea sub Semilună, creștinătatea 
va fi ameninţată. 

Dumnezeu a rânduit prin domnitorul Ștefan cel Mare 
să avem un conducător de ţară iubitor de oameni și de 
Dumnezeu. Din viaţa lui se pot învăţa multe, dar cre- 


5 Pr. Prof. Dr. Mircea Păcurariu, Istoria Bisericii Ortodoxe 
Române, vol. II, pp. 221-222. A se vedea şi https://www.stefancel- 
mare.ro/Biserici-si-manastiri-s3-ss39.htm, accesat în 18 iulie 2018. 

dinţa lui, dragostea pentru Crucea Domnului, ne ră- 
mân ca exemple vii și demne de urmat. 


IV. Privind la viaţa Sfântului domnitor te întrebi ce 
e credința? Cum se manifestă ea în viaţa unui condu- 
cător de ţară și cum trebuie ea conservată? Cum trebuie 
afirmată, pe de altă parte? 

Vedem în purtarea Sfântului Ştefan o evlavie deo- 
sebită faţă de înaintași, arătând interes pentru rându- 
iala pomenirii lor. Acest act manifest de credinţă se 
baza pe cuvintele Sfântului Pavel: „Aduceţi-vă aminte 
de mai-marii voştri, care v-au grăit vouă cuvântul lui 
Dumnezeu; priviţi cu luare aminte cum și-au încheiat 
viaţa şi urmaţi-le credința” (Ev 13, 7). În sprijinul spu- 
selor noastre vine următoarea însemnare: „Este demn 
de remarcat că pentru înaintașii săi trecuţi în lumina 
cea neînserată, folosește expresii de adâncă și sinceră 
evlavie ortodoxă: «pentru sufletul și mântuirea sfântră- 
posatului nostru bunic Alexandru Voievod cel Bătrân 
şi pentru sufletul şi mântuirea sfântrăposatului părin- 
telui nostru Bogdan Voievod şi pentru sufletul și mân- 


tuirea mamei noastre, Maria»”.€. 


V. Pe de altă parte, Ștefan cel Mare a rămas în mintea 
moldovenilor ca un biruitor, ca un model de biruinţă în 
credință. Cuvintele Noului Testament ne dovedesc încă 
o dată că cel ce rămâne pe calea Domnului nu piere și 
nici nu-și pierde curajul mărturisirii, propovăduirea cre- 
dinţei şi tăria în credinţă. „Pentru că oricine este născut 


* Academia PPP, doc. 417 din 9 iulie 1466, pentru mănăstirea 
Probota, p. 347, apud pr. prof. Al. I. Ciurea, „Dreptcredinciosul 
Voievod...”, p. 590. 

din Dumnezeu biruiește lumea și aceasta este biruința 
care a biruit lumea: credința noastră” (1 In. 5, 4). 

lată în puţine cuvinte cât de important este modelul 
de apărător al credinţei oferit de Sfântul Ştefan cel Mare. 


SFÂNTUL ANTIM IVIREANUL, 
MODEL DE ÎNȚELEPCIUNE 


I. Credinţa nealterată este garanţia mântuirii, iar 
Sfântul Ştefan cel Mare, prin viaţa lui a căutat să fie un 
apărător neînfricat al acesteia. Am observat că apărarea 
credinţei nu se face prin scutul de apărare format din 
armatele creştine, așa cum au încercat cruciații, ci din 
bisericile şi mănăstirile ridicate, din ajutorarea seme- 
nilor în nevoie și din mărturisirea prin propria viață a 
unei credinţe drepte. 


II. La această virtute adăugăm și pe cea a înţelepciu- 
nii, care l-a caracterizat pe mitropolitul Antim al Ţării 
Românești. 


III. Chiar dacă nu a văzut lumina zilei pe meleagu- 
rile noastre, putem spune fără să greşim că Mitropolitul 
Antim Ivireanul! a fost un mare român și face parte 


! Constantin C. Giurescu, Istoria Românilor, vol. III: De la 
moartea lui Mihai Viteazul până la sfărșitul epocii fanariote (1601- 
1821), ediţie îngrijită de Dinu C. Giurescu, All, Bucureşti, 2007, 
pp. 173, 544, 598, 599, 626-628, 631, 655, 703, 704; Pr. Mircea 
Păcurariu, storia Bisericii Ortodoxe Române, vol. Il, pp. 121-138. 

din pleiada de sfinți români, prin viaţa şi devotamen- 
tul lui pentru acest pământ. 

S-a născut în Georgia şi a fost adus în Ţările Române 
de la Constantinopol, unde a reușit să înveţe meşte- 
şuguri alese: sculptura în lemn, pictura şi broderia. 
Sfântul Constantin Brâncoveanul l-a adus la Bucureşti, 
unde foarte repede a învăţat arta tiparului. De aici va 
pleca la Mănăstirea Snagov unde va întemeia o tipo- 
grafie. Scrisul și tiparul erau meşteşuguri alese, date 
oamenilor înţelepţi şi luminaţi, iar Antim din Ivir era 
unul dintre ei. Aici a tipărit 63 de cărţi, din care 38 
au fost tipărite de el însuși’. 

Viaţa lui virtuoasă şi înţelepciunea lui au făcut ca 
foarte repede să fie chemat la ascultări administrative, 
astfel a fost numit stareţ la Mănăstirea Snagov, apoi 
Episcop de Râmnic, iar, în cele din urmă, Mitropolit 
al Ţării Româneşti. Întrucât a ştiut cât de impor- 
tantă este pregătirea intelectuală, luminarea popo- 
rului, Sfântul Antim a înfiinţat şcoli pentru copiii 
săraci, unde studiile nu se plăteau. A rămas, de ase- 
menea, în mintea poporenilor ca un mare predica- 
tor, de la el rămânând cunoscutele Didahii?. 

Dar, cum nici un secol nu e fără de încercări, 
nici timpul Sfântului Antim nu a dus lipsă de ră- 
utăți politice și de imixtiuni ale puterilor străine. 
Amestecul turcilor în problemele interne a culminat 
cu martiriul Brâncovenilor în 1712 şi al Sfântului 
Antim în 1716. 


? Pr. Mircea Păcurariu, Istoria Bisericii Ortodoxe Române, vol. 
II, pp. 125-129. 

5 Antim Ivireanul, Predici. Ediţie critică, studiu introductiv şi 
glosar, ed.îngrijită de Gabriel Ştrempel, Bucureşti, 1962. 

Spuneam că Sfântul Antim a fost dominat de înţelep- 
ciune, aspect subliniat de imnograf în Icosul: „Câtă în- 
ţelepciune a trebuit să ai, să te strecori printre vrăjmașii 
ascunși, printre păgâneşti stăpâniri, să nu fii descoperit 
şi nici pătat, în iscusinţă de pricepere duhovniceas- 
că (Icos 4). 

Sfântul Apostol Iacov enumeră tipurile de manifes- 
tare ale înţelepciunii, și anume: „Iar înţelepciunea cea 
de sus întâi este curată, apoi pașnică, îngăduitoare, as- 
cultătoare, plină de milă și de roade bune, neîndoielnică 
şi nefățarnică” (lac 3, 17). Aceste cuvinte ne dovedesc 
clar că înţelepciunea nu e inteligenţă în sensul promo- 
vat de şcoală, ci e un ansamblu de virtuţi care îl fac pe 
cel înţelept să aducă pace în jurul lui. 

Atât în cele duhovnicești cât și în cele omeneşti mitro- 
politul Ţării Româneşti s-a dovedit virtuos. „Începutul 
tuturor virtuţilor este înţelepciunea duhovnicească, chiar 
dacă e și sfârșitul. Fiindcă dacă nu se apropie aceasta de 
minte, nu poate omul lucra vreun bine, pentru că nu a 
auzit niciodată despre aceasta. Iar dacă s-a învrednicit 
întrucâtva să audă, aceasta însăși este înțelepciunea.”* 
Şi cât bine n-a lucrat pentru această țară mitropolitul 
Antim! Câtă luminare n-a adus prin cărțile sale! 

Dragostea de carte, căutarea Scripturilor, dar şi apro- 
pierea prin sfat de domnitorul Constantin Brâncoveanu 
întăresc profilul omului înţelept. Ava Dorotei, folosind 
un cuvânt din Regele Solomon, spunea: „În Pilde se 
zice: «Cei ce n-au cârmuire, cad ca frunzele, iar mân- 


í Filocalia 5, Sfântul Petru Damaschinul, Dopăzeci și patru de 
cuvinte scurte (sinoptice) și pline de toată cunoștința duhovnicească, 
traducere din grecește, introducere și note de Pr. Prof. Dr. Dumitru 
Stăniloae, Humanitas, București, 20047, p.170. 


158 LIVIU VIDICAN-MANCI 


tuirea este întru sfat mult» (Pilde 11, 14). Luaţi seama, 
fraţilor, la înţelesul cuvântului; luaţi seama ce ne în- 
vaţă Sfânta Scriptură. Ne îndeamnă să nu ne încredem 
în noi înşine, să nu ne socotim pe noi înşine înţelepţi, 
să nu credem că putem să ne cârmuim pe noi înșine. 
Avem nevoie de ajutor; avem nevoie de cel ce ne câr- 
muieşte după Dumnezeu. Nimic nu e mai jalnic, nimic 
nu e mai pierzător, decât să nu avem pe cineva care să 
ne povăţuiască pe calea lui Dumnezeu.” 5 

Or, tocmai din aceste cuvinte se înţelege prin ce se 
caracterizează înţelepciunea duhovnicească. Prin faptul 
că omul se lasă călăuzit de voia lui Dumnezeu, nu de 
propriile sfaturi și principii. 


IV. Acum că am parcurs viaţa marelui vlădic, vom 
putea să ne răspundem la întrebarea „ce este înţelepciu- 
nea?” Și cred că vom răspunde la unison că dincolo de 
inteligenţa manifestă, este virtutea în care omul nu se 
călăuzeşte după propria voie, ci se lasă în seama porun- 
cilor lui Dumnezeu. 


V. Într-o lume în care se promovează inteligența 
autonomă, ce-l ridică pe om și deciziile lui în slăvi, a-l 
pune înainte pe Sfântul Antim nu e decât o invitaţie de 
revenire la normalitate. Inteligența este binecuvântată 
şi devine înţelepciune doar în spiritul Evangheliei şi al 
iubirii adevărului duhovnicesc. 

„Bucură-te, înţelepciunea cea sfântă” (Acatist, Icos 4) 


5 Filocalia 9, Ava Dorotei, Felurite învățături lăsate ucenicilor 
săi când a părăsit mînăstirea avei Serid şi a întemeiat cu ajutorul lui 
Dumnezeu, mînăstirea sa, după moartea avei loan, proorocul, şi după 
tăcerea desăvârşită a avei Varsanufie, p. 462. 


NEAGOE BASARAB ( 1521), 
OMUL PĂCII 


I. Reamintim de la început cât de important este 
rolul pe care îl are înţelepciunea în viaţa omului. Bine- 
cuvântarea omului înţelept stă în şiragul de virtuţi 
de împodobesc grumazul sfinţilor, asemeni Sfântului 
Antim Ivireanul. 


II. Înrudită şi în dialog cu înţelepciunea este şi pacea, 
virtute care a caracterizat și viaţa unuia dintre domnitorii 
veacului al XVI-lea, de aceea în cele ce urmează vom 
pune în evidenţă personalitatea sa. 


III. Una dintre cele mai luminate figuri ale vea- 
cului al XVI-lea și neîntrecut în dragoste pentru Bi- 
serica lui Hristos a fost Neagoe Basarab, domnitorul 
Țării Româneşti şi ucenic al Sfântului Nifon al Con- 
stantinopolului. „Înzestrat cu însușiri excepţionale şi cu 
o mare sete de a învăţa, la care se adaugă talentul de scri- 
itor ce va face dintr-însul primul nostru creator de geniu, 
tânărului Neagoe i-a fost dat să crească și să se formeze 
în împrejurări excepţionale”!, conchide Arhim. Ciprian. 


! Arhim. Ciprian, „Binecredinciosul voievod Neagoe Basarab”, 
în Sfinti si apărători ai legii strămosesti, EIBMBOR, Bucureşti, 1987, 
ŢI 3 gi Sc $ 

Crescut la mănăstirea Bistriţa prin înţelepciunea sta- 
reţului Macarie, și purtarea de grijă a bogatei familii a 
Craioveştilor, tânărul vlăstar avea ca model sufletesc pe 
domnitorul Moldovei, Ştefan cel Mare care s-a stins în 
1504, pe când Neagoe avea puţin peste 20 de ani, dar 
şi pe Radu cel Mare, domnitor al Țării Româneşti?. 

De la fostul patriarh ecumenic, Nifon, a cărui ca- 
nonizare o va cere el însuşi, a învăţat rugăciunea ini- 
mii. Toată domnia lui a fost una a echilibrului și păcii. 
A încercat să întreţină relaţii de prietenie cu Veneţia 
şi Roma, să medieze conflictul dintre catolici şi orto- 
docși, şi să sporească zestrea bisericilor din mitropolia 
Ungrovlahiei. A încercat să contribuie la coaliția îm- 
potriva turcilor, însă fără prea mulţi sorți de izbândă. 
Încununarea a fost Mănăstirea Curtea de Argeş unde 
i-a fost depus trupul după plecarea la cele veşnice la vâr- 
sta de 39 de ani. A rămas în istoria poporului român și 
prin magistrala lucrare pentru timpul acela „Sfaturile 
lui Neagoe Basarab către fiul său Teodosie”. 

În zilele de 8-9 iulie 2008 a fost canonizat de Biserica 
Ortodoxă Română și este sărbătorit în fiecare an, la data 
de 26 septembrie. 

Calitatea de făcător de pace a sfântului domnitor 
este afirmată şi de imnograf, care în tropar îl cântă ast- 
fel: „Domnitor preaînţelept între căpeteniile neamului 
românesc, ctitor de lăcașuri sfinte, prieten al Sfinţilor 


pp. 598-619; htrp://ziarullumina.ro/sfaturi-de-la-sfantul-neagoe-basa- 
rab-catre-fiul-sau-teodosie-despre-cum-trebuie-sa-fie-un-imparat-22141. 
html; htrp://ziarullumina.ro/sfantul-voievod-neagoe-basa- 
rab-print-al-pacii-39161.html. 

? Constantin C. Giurescu, Istoria Românilor, vol. II, pp. 108- 
111, 435-437, 

Părinţi, învăţător luminat de Duhul Sfânt și mare iubi- 
tor de pace, Sfinte Neagoe Voievod, roagă-l pe Hristos 
Dumnezeu să mântuiască sufletele noastre (Troparul 
Sfântului Voievod Neagoe Basarab gls. 1). 

Totuşi, a fi iubitor de pace nu e un lucru ce stă la în- 
demâna oricui. Sfântul loan Gură de Aur, marele orator 
al Răsăritului atrage atenţia: „Nu e cu putinţă să existe 
pacea, dacă mai întâi nu se va practica virtutea”'5. Aceste 
cuvinte ne spun că Neagoe Basarab avea o viaţă domi- 
nată de virtute, de purtarea cuviincioasă și de dragos- 
tea pentru Hristos. 


IV. În acest context ne putem întreba cum să devenim 
făcători de pace şi iubitori de pace? Este posibil să aduci 
pace în jurul tău dacă nu eşti o persoană ce cultivi 
virtuțile? Ce ne spune Sfânta Scriptură despre aceasta? 
Iată Sfântul Petru: „Cel ce voiește să iubească viaţa şi să 
vadă zile bune să-și oprească limba de la rău și buzele 
sale să nu grăiască vicleșug; să se ferească de rău şi să facă 
bine; să caute pacea și s-o urmeze; Căci ochii Domnului 
sunt peste cei drepţi și urechile Lui spre rugăciunile lor, 
iar faţa Domnului este împotriva celor ce fac rele” (1 
Pt 3, 10-12). 

Cuvintele Sfântului Petru consună cu ale Psalmistului 
care îndeamnă: „Fereşte-te de rău și fă bine, caută pacea 
şi o urmează pe ea” (Ps. 33, 13). Aceste texte ne dove- 
desc că pentru a fi în pace, cu cei din jurul nostru și cu 
noi înșine trebuie să ne ferim de rău. Or, ce este răul 


3 Sfântul loan Gură de Aur, Lumina Scriprurilor. Antologie 
tematică din opera Sfântului loan Gură de Aur, vol. ITI, selecţia 
textelor, introducere şi note de pr.asit.dr.Liviu Petcu, ed. Basilica, 
Bucureşti, 2015, p. 44. 

acesta? Păcatul, ne-o spune întreaga Scriptură și litera- 
tura patristică. 


V. Actualmente trăim într-o Europă care n-a mai cu- 
noscut războiul de mai bine de câteva decenii, dar pacea 
sufletului e departe de a se vedea. Sfântul Neagoe a în- 
demnat spre această pace prin viața lui, atât pacea ma- 
terială, cât şi cea interioară. La pacea aceasta suntem 
invitaţi să aderăm, punând rânduială în familia noas- 
tră, ferindu-ne de rău, abţinându-ne de la vorbirea în 
deșert, de la judecarea celuilalt, și sporind în rugăciune. 


SFÂNTUL CUVIOS 
IOAN IACOB ROMÂNUL, 
MODEL DE NEVOINȚĂ ȘI PRIVEGHERE 


I. Cine ar putea spune că pacea nu e importantă, 
chiar vitală pentru creșterea iubirii în Dumnezeu și față 
de semeni? Neagoe Basarab, domn și sfânt al românilor, 
a avut o domnie dominată de gândul păcii. Ne amin- 
tim în această situaţie cuvintele evangheliei care spun 
„Fericiţi făcătorii de pace, că aceia fiii lui Dumnezeu se 
vor chema”. Dar fii ai lui Dumnezeu sunt toţi care îşi 
încununează viaţa cu virtuțile şi nevoinţele credinţei. 


II. Sfântul a cărui icoană o avem înainte este loan 
Iacob Hozevitul, sfântul poet a cărui viaţă a fost desă- 
vârșită prin nevoinţă și priveghere. 

3. > 3 


III. Sfântul Ioan Iacob Românul s-a născut în fru- 
moasele ţinuturi ale Moldovei, în Crăiniceni, judeţul 
Botoşani, într-o zi călduroasă de iulie, 23, 1913. De mic 
i-a fost dat să se întărească prin suferință. Mama copi- 
lului Ilie a murit la 6 luni după naștere, tatăl s-a înro- 
lat în armată și a pierit în război, lăsându-l pe viitorul 

sfânt în grija bunicii. Chiar dacă aceasta a dorit iniţial 
să se călugărească, schimbările tragice din viaţa fami- 
liei au făcut-o să-și dedice toată viaţa ei, micuţului Ilie, 
lângă care a stat până la plecarea la cele veşnice, când 
copilul a împlinit 11 ani. Luat în grija unchiului, moș 
Alecu, a copilărit în cuminţenie și a învăţat cu râvnă, 
ajungând să-și ia bacalaureatul, iar la 20 de ani să por- 
nească spre viaţa monahală’. 

A intrat în mănăstirea Neamţu, apoi a plecat la 
Turnu, iar în cele din urmă la rugămintea mitropoli- 
tului Nicodim Munteanu, a revenit la Neamţu unde a 
primit ascultarea de bibliotecar. În 1936, împreună cu 
alți doi fraţi au plecat în Țara Sfântă, la care a râvnit cu 
toată fiinţa lui şi pe care a văzut-o ca pe o patrie cerească. 

În Palestina a intrat în mănăstirea Sfântul Sava, 
mănăstire unde cu multe secole în urmă călcase și Sfântul 
loan Damaschinul. Aici a găsit bucuria rugăciunii 
fierbinţi şi a privegherii, a ascezei în peşterile din 
apropierea mănăstirii şi a vieţii pustnicești. Dar, din 
nou, ţara a avut nevoie de implicarea lui. Așezământul 
de la Ierihon avea nevoie de un preot, iar sfântul a fă- 
cut ascultare?. 

Cu toate acestea, dorul după viaţa aspră, de pri- 
veghere şi rugăciune neîncetată a biruit. Între 1952- 
1960, împreună cu ucenicul Ioanichie a intrat în obştea 
Mănăstirii Sf. Gheorghe Hozevitul. S-a retras apoi în 
Chilia Sfânta Ana şi a dus viață pustnicească. Vlădicul 


! Sfântul Ioan Iacob de la Neamţ-Hozevitul, „Pentru cei cu 
sufletul nevoiaş ca mine... ”. Opere complete, Doxologia, laşi, 2010, 
pp. 15-54. 

? Sfântul Ioan Iacob de la Neamţ-Hozevitul, „Pentru cei cu sufle- 
tul nevoiaş ca mine... ”, p. 6. 

Lucian Tomitanul descria astfel viața sfântului: „Cea mai 
mare parte din zi şi din noapte stăruia în priveghere, fi- 
ind om al desăvârșitei rugăciuni. Mânca numai o dată 
pe zi, seara, şi se mulțumea cu 3-4 ore de somn. Citea 
Sfânta Scriptură şi operele Sfinţilor Părinţi sau tradu- 
cea din limba greacă scrieri folositoare de suflet. Se re- 
crea cântând imne duhovnicești — căci avea glas frumos 
şi dulce — și compunând poezii. Săvârșea pravila călu- 
gărească în paraclisul din peşteră. Din când în când, 
mai ales la sărbătorile mari, slujea în biserica mănăstirii 
Sfântul Gheorghe Hozevitul. Cu aceste prilejuri, cobora 
de seara din peşteră și venea aici, lua parte la priveghe- 
rea de toată noaptea și apoi slujea în soborul Sfintei 
Liturghii, împărtășindu-se cu Sfintele Taine. După ce 
lua masa împreună cu ceilalți părinţi în trapeza mănăs- 
tirii, se întorcea la peşteră”. 

A trecut la cele veşnice în 1960, pe 5 august. În 1980 
s-a constat cu trupul sfântului nu a putrezit. Pe 20 iu- 
nie 1992, Sfântul Sinod al Bisericii Ortodoxe Române 
l-a canonizat. 

Viaţa acestuia e oferită în detaliu de sinaxarele și 
cărţile ce i-au fost destinate, dar noi ne vom întoarce la 
nevoinţă şi priveghere. Este importantă nevoința? Este 
importantă privegherea? Cum mai pot fi ele înţelese 
într-o lume a belşugului, a răsfățului şi chiar a risipei? 


3f Lucian Tomitanul, „Cuviosul loan Iacob de la Neamţu 
(Hozevitul)”, în Sfinți români apărători ai legii strămoşeşti, p. 
264. A se vedea și https://www.crestinortodox.ro/calendar-ortodox/ 
sfantul-ioan-iacob-hozevitul-120621.html; htrps://doxologia.ro/sfan- 
tul-cuvios-ioan-iacob-de-la-neamt; http://www.cuvantul-ortodox.ro/ 
sfantul-ioan-iacob-hozevitul-S5-august-poezii-strapungatoare-de-ini- 
ma-fotografii-cu-moastele-sale-neputrezite-si-reportaj-video-despre-vi- 
ata-sa/, accesate în 18 iulie 2018. 


166 LIVIU VIDICAN-MANCI 


Sfântul evanghelist Luca, consemnând cuvintele 
Mântuitorului, îndeamnă: „Privegheaţi dar în toată vre- 
mea rugându-vă, ca să vă întăriți să scăpaţi de toate aces- 
tea care au să vină şi să staţi înaintea Fiului Omului” (Lc. 
21, 36). Oare acest îndemn e întâmplător? Din viaţa 
sfântului Iacob înţelegem că nu. Greutățile vin peste om 
chiar înainte de vreme, dar puterea de a le depăși o dă 
nevoinţa şi privegherea. Într-o perspectivă a sfârşitului 
vieţii noastre trebuie să înţelegem și cuvintele Sfântului 
Petru: „Iar sfârșitul tuturor s-a apropiat; fiţi dar cu min- 
tea întreagă și privegheaţi în rugăciuni” (1 Pt. 4,7). 

Sfântul loan Iacob a dorit să transmită acest me- 
saj, un mesaj despre nevoinţă şi priveghere în perspec- 
tiva plecării la cele veșnice, nu numai prin viaţa sa, ci 
şi prin rândurile scrise, iar în poezia „Paza sufletului” 
spune: „Singur lucrul meu din lume/ Este mântuirea 
mea/ Dacă eu nu văd de dânsa/ Cine altul va vedea?/ 
(...) Lucrul mântuirii mele/ Este pentru veșnicie/ Şi nu 
este dat a-l face/ Decât numai singur mie/ Hotărârea 
este dată;/,, Irebuiește ca să mor!/ Nu ştiu când, poate 
chiar mâine/ Sau în ceasul viitor”. 

Imnograful, înțelegând viaţa sfântului, a scris cu slove 
aurite: „Bucură-te, priveghere îndelungată” (Acatist, stih 
Icos 3); „Bucură-te, mult nevoitorule” (Condac 1), do- 
rind să ne arate că românul are şi sânge de sfânt, nu doar 
de rob, și vocaţie de nevoitor ce-și câștigă mântuirea. 


IV. Generalizând ar trebui să înţelegem textul con- 
dacului sfântului: „Cuviosului loan, Părintelui nostru 


í Sfântul Ioan Iacob de la Neamţ-Hozevitul, „Pentru cei cu 
sufletul nevoiaş ca mine... ”. Opere complete, Doxologia, laşi, 2010, 


pp. 85-86 

cel mult cinstit, cântare de laudă să-i aducem, că, prin 
multă nevoință, de cămara cerească s-a învrednicit, iar 
prin pilda vieţii sale pe noi ne învaţă să urmăm, cu dra- 
goste şi credinţă, Mântuitorului Hristos. Pentru aceasta 
îi cântăm: Bucură-te, Părinte loane, mult nevoitorule!” 
(Condac 1). Nevoinţa aduce pilda vieţii, iar pilda vie- 
ţii face ucenici. 


V. De ce totuși e nevoie ca omul belșugului, omul 
contemporan să privegheze? Pentru că omul nu e nemu- 
ritor prin materie, ci prin suflet, nu e veşnic prin putere, 
ci prin smerenie, nu e împlinit prin glorie, ci prin ne- 
voinţă. Dar, mai mult decât aceasta, îndemnul de pri- 
veghere vine pentru a mai salva ce se poate salva, de a 
ne feri de dinţii ascuţiţi ai diavolului, cum ne pune de 
altfel în gardă și Sfântul Petru: „Fiţi treji, privegheați. 
Potrivnicul vostru diavolul, umblă, răcnind ca un leu, 
căutând pe cine să înghită” (1 Pt. 5, 8). 


